പുലർവെട്ടം 422 – Nelson MCBS\nഎങ്ങനെ പറഞ്ഞാലും തെറ്റിദ്ധരിക്കപ്പെടും. എന്നാൽപ്പിന്നെ മുഖവുരയില്ലാതെ നേരെ അതിലേക്ക് ചാടാം. ഈ വിചാരത്തിന്റെ സ്പാർക്കിന് Max Lucado യോട് തന്നെയാണ് കടപ്പാട്.\nശിമയോൻ ഒരുക്കിയ വിരുന്നിനിടയിലാണത്. രണ്ടുതരം മനുഷ്യർ അവന്റെ സാന്നിധ്യത്തിൽ മുഖാമുഖം കാണുകയാണ്. ആദ്യത്തേത് ധനികനായ ഒരു പുരുഷൻ. രണ്ടാമത്തേത്, ഗണികയായ ഒരു സ്ത്രീ; സ്വാഭാവികമായും ദരിദ്രയും. ലുബ്ധന്റെ കയ്യിലെ പൊൻനാണയം പോലെ വളരെയേറെ സൂക്ഷിച്ചും പിശുക്കിയുമാണ് അയാളുടെ സ്നേഹവ്യാപാരം. ശിമയോനെ, ഞാൻ നിന്റെ ഭവനത്തിൽ വന്നിട്ട് നീയെന്നെ ചുംബിച്ചില്ല എന്നാണ് യേശു നിരീക്ഷിച്ചത്. അവളാവട്ടെ വിരാമമില്ലാതെ തന്റെ പാദങ്ങളെ ചുംബിച്ചുകൊണ്ടിരിക്കുന്നു. അവരെന്തുകൊണ്ട് ഇത്ര വിരുദ്ധ സ്നേഹധ്രുവങ്ങളിലായിപ്പോയിയെന്നതിന് ഋജുവായ കാരണങ്ങളേയുള്ളൂ. പുരുഷനെന്ന നിലയിലും ധനികനെന്ന നിലയിലും വളരെക്കുറച്ച് സ്നേഹാനുഭവങ്ങളേ അവരുടെ കണക്കുപുസ്തകത്തിൽ ഇനിയും വരവ് വച്ചിട്ടുള്ളൂ. സ്നേഹിക്കപ്പെടുന്ന ധനികൻ എന്തൊരു വിചിത്രഭാവനയാണ്! അയാൾ സഞ്ചരിച്ച വഴികളിൽ ഒരു പാതയോര വൃക്ഷവും അനുഭാവത്തിന്റെയും കരുണയുടെയും പൂക്കൾ ചൊരിഞ്ഞിട്ടില്ല. മഴയത്ത് അയാളൊരു കടയുടെ ഇറയത്ത് കയറിനിന്നിട്ടില്ല. ഒരു ചൂട്കട്ടൻ മൊത്തിമൊത്തി കുടിച്ചിട്ടില്ല. ജീവിതത്തിന്റെ അനവധിയായ ചെറിയ ചെറിയ കൗതുകങ്ങൾ കാണാതെയും അനുഭവിക്കാതെയും അയാൾ കാലം ചെയ്യും.\nപെൺകുട്ടി വളർന്നത് അയാളെക്കണക്കല്ല, നിറയെ ഓമനിക്കപ്പെട്ടും അലങ്കരിക്കപ്പെട്ടും. പൂർവ്വകാലത്തെ ഗണികസങ്കല്പങ്ങൾ രാത്രിയുടെ കൗതുകങ്ങളായി മാത്രം ഗണിക്കപ്പെട്ടിരുന്നില്ല. പൂപ്പാത്രമൊരുക്കുന്നതുതൊട്ട് അനവധിയായ സ്നേഹപരിശീലനമായിരുന്നു അത്. സ്നേഹം ഒരു കലയായും സൂക്ഷ്മതയോടും ശ്രദ്ധയോടും അനുഷ്ഠിക്കേണ്ട സാധനയായും കരുതപ്പെട്ടിരുന്നു. ചുരുക്കത്തിൽ നൈസർഗികമായി ലഭിച്ച സ്നഹപരിചരണങ്ങളും അവധാനതയോടെ തളിർപ്പുകൾ ഉണ്ടാക്കിയെടുത്ത പ്രേമസങ്കല്പങ്ങളും കൂടിച്ചേർന്ന് അവളെ അയാളെക്കാൾ ഉയരമുള്ളവളാക്കി. രണ്ടു മനുഷ്യരുടെ കഥയല്ലിത്. സ്നേഹം ലഭിക്കുകയും നിഷേധിക്കപ്പെടുകയും ചെയ്യുന്നവരിൽ രൂപപ്പെടാവുന്ന വിരുദ്ധസമീപനങ്ങളുടെ സൂചനയാണ്.\nകുറേ വർഷങ്ങൾക്കുശേഷം ഒരു വിരുന്നുമേശയിൽ അവന്റെ വക്ഷസ്സിനോട് ചാഞ്ഞു കിടക്കുവാൻ സ്വാതന്ത്ര്യവും ധൈര്യവും കാട്ടിയ ഒരാൾ ഇങ്ങനെ കുറിച്ചു വയ്ക്കും: “അവൻ നമ്മളെ ആദ്യം സ്നേഹിച്ചതുകൊണ്ട് നമ്മൾ പരസ്പരം സ്നേഹിക്കുന്നു.” അതാണ് താക്കോൽ.\nദിവ്യബലി വായനകൾ Saint Stephen, the first Martyr – Feast


ക്രൂരൻ, വഞ്ചകൻ... ലക്ഷങ്ങളുടെ നഷ്ടം വരുത്തിവെച്ച വേർപിരിയൽ !!! കാർ നശിപ്പിച്ചു | English Footballer's expensive car graffiti by Ex- Girl Friend. - Malayalam Oneindia\n21 min ago ബിനോയ് കോടിയേരിക്കെതിരെയുള്ള ലൈംഗിക ചൂഷണക്കേസ്: ശക്തമായി പ്രതിരോധിച്ച് കണ്ണൂരിലെ നേതാക്കള്\n37 min ago മുക്കത്തിനടുത്ത് വാഹനാപകടം; സ്‌കൂട്ടർ യാത്രക്കാരായ രണ്ടുപേർ മരിച്ചു, ലോറിയും ഡ്രൈവറും കസ്റ്റഡിയിൽ\n43 min ago കുട്ടികളെ വേദനിപ്പിക്കുന്ന സംഭവങ്ങള് റിയാലിറ്റി ഷോകളില് ഉണ്ടാകരുത്! ചാനലുകളോട് സര്‍ക്കാര്\n2 hrs ago ഒറ്റദിവസം കരിപ്പൂര് വിമാനത്താവളത്തില് നിന്ന് പിടിച്ചെടുത്തത് 2.67 കോടി രൂപയുടെ സ്വര്‍ണം\nMovies ഡാന്‍സ് റിയാലിറ്റി ഷോകള്‍ക്ക് മുന്നറിയിപ്പുമായി കേന്ദ്രമന്ത്രാലയം!\nFinance എച്ച്ഡിഎഫ്സി ബാങ്കിന് റിസർവ് ബാങ്ക് ഒരു കോടി രൂപ പിഴ ചുമത്തി\nLifestyle ഈ രാശിയ്ക്കിന്നു ഭാഗ്യ ദിനം\nSports യുവരാജ് റിട്ടേണ്‍സ്!!! ആരാധകര് ആവേശത്തില്, തിരിച്ചുവരവ് ടി20യിലൂടെ...\nTechnology മോട്ടോറോളയുടെ ഈ ഫോണുകള്‍ക്ക് 3000 രൂപ വരെ വിലക്കിഴിവ്..!\nക്രൂരൻ, വഞ്ചകൻ... ലക്ഷങ്ങളുടെ നഷ്ടം വരുത്തിവെച്ച വേർപിരിയൽ !!! കാർ നശിപ്പിച്ചു\nUpdated: Tue, Feb 21, 2017, 16:07 [IST]\nലണ്ടന്: പ്രണയം തകര്‍ന്നപ്പോള് കാമുകി കാമുകനോട് പകരം വീട്ടിയത് എങ്ങനെ എന്നോ...? അയാളുടെ 83 ലക്ഷത്തിന്റെ റേഞ്ച് റോവര് കാര് കേടുവരുത്തി. പ്രശസ്ത ഫുട്‌ബോളര് സ്റ്റീവന് കോല്‍ക്കറിനാണ് കാമുകിയില് നിന്ന് ഇത്തരം ഒരു അനുഭവം ഉണ്ടായത്.\nഏതാനും ദിവസങ്ങള്‍ക്കും മുമ്പ് സ്റ്റീവനും കാമുകി ലോറന് മെറിക്കും തമ്മില് പിണങ്ങിയിരുന്നു. കഴിഞ്ഞ ദിവസമാണ് സ്റ്റീവന്റെ അപ്പാര്‍ട്ട്‌മെന്റിന് മുന്നില് നിര്‍ത്തിയിട്ട റേഞ്ച് റോവര് കാറിന് കേട്പാട് സംഭവിച്ചത്.\nകാറില് ചുവന്ന പെയിന്റ് കൊണ്ട് ചതിയന്, ഹൃദയം തകര്‍ക്കുന്നവന്, ദുഷ്ടന് എന്നിങ്ങനെ ഒക്കെയാണ് എഴുതി വെച്ചിരിക്കുന്നത്. കാറിന്റെ വശങ്ങളിലും ചില്ലുകളിലും എല്ലാ എഴുതി വെച്ചിട്ടുണ്ട്.\nപ്രണയ പരാജയത്തിന് പകരം വീട്ടാന് കാമുകി ലോറന് തന്നെയാണോ ഇത് ചെയ്തത് എന്ന് പൊലീസ് അന്വേഷിക്കുന്നുണ്ട്. തനിക്ക് കോല്‍ക്കറോട് നല്ല ദേഷ്യം ഉണ്ടെന്ന് മാത്രമാണ് ലോറന് ഇതേ കുറിച്ച് പ്രതികരിച്ചത്.\nഎന്നാല് പെയിന്റ് ചെയ്ത് വൃത്തി കേടാക്കിയിരിക്കുന്നത് തന്റെ കാറല്ലെന്നാണ് കോല്‍ക്കര് പറയുന്നത്. കേട്പാടുകള് ഇല്ലാത്ത റേഞ്ച് റോവറിന് അടുത്ത് നില്‍ക്കുന്ന ഫോട്ടോയും താരം പോസ്റ്റ് ചെയ്തിട്ടുണ്ട്.\nകാമുകിയല്ല, ഇനി മറ്റാരെങ്കിലും തമാശയ്ക്ക് ചെയ്തതാണോ ഇത് എന്നും പൊലീസ് അന്വേഷിക്കുന്നുണ്ട്. അപ്പാര്‍ട്ട്‌മെന്റിന് സമീപത്തെ സിസിടിവി ദൃശ്യങ്ങള് പരിശോധിയ്ക്കുകയാണ് പൊലീസ്\nഒരു രാജ്യം ഒരു തിരഞ്ഞെടുപ്പ്; ഇന്ന് നടക്കുന്ന സര്‍വകക്ഷി യോഗത്തിന് മമത വരില്ല, ഒരു ദിവസം മതിയാകില്ല\n9 സെന്റിമീറ്റർ നീളമുള്ള ആണികൾ തലകൊണ്ട് അടിച്ചിറക്കാൻ സൈതലവിക്ക് വേണ്ടി വന്നത് 59 സെക്കന്റ്


കൊവിഡ് പോസിറ്റീവ് ഫലവുമായി പൊതുസ്ഥലത്ത് ഇറങ്ങി നടന്നു; വീഡിയോ വൈറല്, യുവാക്കള് അറസ്റ്റില്\n2021-02-13 08:14:17 pm IST\nഅബുദാബി: യു.എ.ഇയില് കൊവിഡ് പോസിറ്റീവ് ഫലവുമായി പൊതുസ്ഥലത്ത് ഇറങ്ങി നടക്കുകയും ഇതിന്റെ വീഡിയോ സാമൂഹിക മാധ്യമങ്ങളില് പ്രചരിപ്പിക്കുകയും ചെയ്ത രണ്ട് യുവാക്കളെ ജയിലിലടയ്ക്കാന് ഉത്തരവിട്ടു.\nതാന് കൊവിഡ് പോസിറ്റീവാണെന്ന് തെളിയിക്കുന്ന പരിശോധനാ ഫലവുമായാണ് യുവാക്കളില് ഒരാള് പൊതുസ്ഥലത്ത് ഇറങ്ങി നടന്നത്. ഇതിന്റെ ദൃശ്യങ്ങള് രണ്ടാമന് പകര്‍ത്തി സോഷ്യല് മീഡിയയില് പങ്കുവെക്കുകയായിരുന്നു.\nവൈറലായ വീഡിയോ ശ്രദ്ധയില്‍പ്പെട്ടതിനെ തുടര്‍ന്ന് അബുദാബി പബ്ലിക് പ്രോസിക്യൂഷന് അന്വേഷണം നടത്തി. തുടര്‍ന്ന് യുവാക്കളെ അറസ്റ്റ് ചെയ്യാന് ഉത്തരവിട്ടു. അറസ്റ്റിലായ ഇവരെ ജയിലിലടച്ചു. സംഭവത്തില് വിശദമായ അന്വേഷണം നടത്തും.\nപൊതുജനാരോഗ്യത്തിന് ഭീഷണി ഉയര്‍ത്തുകയും കൊവിഡ് സുരക്ഷാ നടപടികള് ലംഘിക്കുകയും ചെയ്തതിന് ഇവരെ വിചാരണ ചെയ്യും. നിലവിലെ നിയമം അനുസരിച്ച് ഇവര്‍ക്ക് 10,000 മുതല് 50,000 ദിര്‍ഹം വരെ പിഴയോ തടവുശിക്ഷയോ, അല്ലെങ്കില് ഇവ രണ്ടുമോ ലഭിക്കും.\nCovid 19 Corona Virus UAE


സ്വർണ്ണ വില ഉയർന്നു: പവന് 34, 720\nസംസ്ഥാനത്തെ സ്വർണ്ണ വില ഉയർന്നു. പുതിയ മാസത്തിൽ സ്വർണ്ണ വില ഉയർന്നത് ഏറെ പ്രതീക്ഷ നൽകുകയാണ്. ഗ്രാമിന് 35 രൂപയും പവന് 280 രൂപയുമാണ് വർധിച്ചിരിക്കുന്നത്. ഇതോടെ പവന് 34, 720 രൂപയാണ് ഇന്നത്തെ നിരക്ക്. ഗ്രാമിന് 4340 രൂപയുമാണ്. സെപ്റ്റംബറിൽ രേഖപ്പെടുത്തുന്ന ഏറ്റവും കുറഞ്ഞ വിലയായ ഗ്രാമിന് 4305 രൂപയിലും പവന് 34,440 രൂപയിലുമാണ് ഇന്നത്തെ വ്യാപാരം അവസാനിപ്പിച്ചത്. സെപ്റ്റംബർ മാസത്തിൽ പൊതുവെ വിലയിടിയുന്ന പ്രവണതയാണ് വിപണി നേരിട്ടത്. രാജ്യാന്തര വിപണയിൽ അമേരിക്കൻ സർക്കാർ പ്രതിസന്ധിയിലായത് ഇന്നലെ സ്വർണ്ണത്തിന് അപ്രതീക്ഷിത കുതിപ്പ് നൽകി.\nനാലാം ദിവസവും നഷ്ടത്തിൽ: ബാങ്ക്, മെറ്റൽ സൂചികകൾ ഒരു ശതമാനം ഇടിവ്\nതുടർച്ചയായി നാലാമത്തെ ദിവസവും ഓഹരി വിപണിയിൽ നഷ്ടത്തോടെ തുടക്കം. നിഫ്റ്റി 17,500 ത്തിന് താഴെയാണ് വ്യാപാരം ആരംഭിച്ചത്. യുഎസ്ട്രഷറി ആദായം വർധിക്കുന്നതും ആഗോള വിപണിയിൽ അസംസ്‌കൃത എണ്ണവില കൂടുന്നതുമാണ് വിപണിയ്ക്ക് ഭീഷണി. സെൻസെക്‌സ് 394.26 പോയന്റ് നഷ്ടത്തിൽ 58,732.10 ലും നിഫ്റ്റി 110 പോയന്റ് താഴ്ന്ന് 17,508.20 ലുമാണ് വ്യാപാരം തുടങ്ങിയത്. നിഫ്റ്റി ബാങ്ക്, ഓട്ടോ, എഫ്എംസിജി, ഐടി, മെറ്റൽ, റിയൽറ്റി സൂചികകൾ നഷ്ടം നേരിട്ടു.\nതനിഷ്‌കിന്റെ ഉത്സവകാല ശേഖരമായ ഉത്സാഹ് വിപണിയിൽ\nഇന്ത്യയിലെ പ്രമുഖ റീട്ടെയ്ൽ ആഭരണ ബ്രാൻഡായ തനിഷ്‌ക് ഉത്സവകാല ശേഖരമായ ഉത്സാഹ് വിപണിയിലിറക്കി. ശുദ്ധമായ സ്വർണ്ണത്തിൽ പാരമ്പര്യവും ആധുനികതയും ചേർന്നുളള സുന്ദരമായ ആഭരണങ്ങളുടെ ശേഖരമാണ് തനിഷ്‌കിന്റെ ഉത്സാഹ്. ഇന്ത്യൻ പാരമ്പര്യത്തിനൊപ്പം സവിശേഷമായ ആധുനികതയും ഉൾച്ചേർത്ത് സൂക്ഷ്മായ കരകൗശല വിദ്യകളും വിശദാംശങ്ങൾ അടങ്ങിയ രൂപകൽപ്പനകളും ഉൾക്കൊളളിച്ചിരിക്കുന്ന ഈ ആഭരണ ശേഖരം ഗോത്രരൂപങ്ങളും ആധുനികതയും ഉൾച്ചേരുന്നതാണ്.\nരാജ്യത്ത് ഇന്ധനവില വീണ്ടും കൂടി. പെട്രോളിന് 25 പൈസയും ഡീസലിന് 32 പൈസയുമാണ് കൂടിയത്. ഇതോടെ തിരുവനന്തപുരത്ത് പെട്രോൾ വില 104 കടന്നു. കൊച്ചിയിൽ പെട്രോളിന് 95 രൂപ എട്ട് പൈസയും ഡീസലിന് 102 രൂപ ഏഴ് പൈസയുമാണ്. രാജ്യത്ത് പ്രകൃതി വാതക വിലയിൽ 62 ശതമാനം വർധനയുണ്ടായി. ഇതോടെ സിഎൻജി വിലയും കൂടും.\nഎയർ ഇന്ത്യ വിൽപ്പന : ടാറ്റായും കേന്ദ്ര സർക്കാരും കരാറിൽ ഒപ്പിട്ടു\nപേടിഎം ഓഹരികൾ വിൽപ്പനയ്ക്ക്\nസെപ്റ്റംബർ പാദത്തിൽ ജിയോയ്ക്ക് നഷ്ടമായത് 1.11 കോടി വരിക്കാർ\nരാജ്യത്ത് പെട്രോൾ വില വീണ്ടും ഉയർന്നു: കേരളത്തിൽ 110ലക്ക്\nറിലയൻസ് അറ്റാദായം 46 ശതമാനം വർധിച്ചു\nഒരു വർഷം ഇഎംഐ അടയ്ക്കാത്ത ഭവന വായ്പയെ കുറിച്ച് അറിയാം\nകാർ ഇപ്പോൾ വാങ്ങി പണം അടുത്ത വർഷം നൽകാം: ആകർഷകമായ ഓഫറുമായി ടൊയോട്ട\nവെളളപ്പൊക്കത്തിൽ കൃഷി നശിച്ചവർക്ക് സർക്കാർ സഹായം ലഭിക്കാൻ എന്തു ചെയ്യണം\nഇപ്പോൾ നിക്ഷേപിക്കാം ഗോൾഡ് ബോണ്ടിൽ: ഒരു ഗ്രാമിന് തുല്യമായ ബോണ്ടിന് 4765 രൂപ\nMSME സംരംഭകർക്കായി KFC യുടെ പുതിയ LOC പദ്ധതി\nഓട്ടോ ഡെബിറ്റ് നിയന്ത്രണം : ചെറുകിട സംരംഭകർക്ക് തിരിച്ചടി


രാജിനാടകത്തിനു ക്ലൈമാക്സ് ആയില്ല - India News 24\nതിരു: മന്ത്രിസ്ഥാനം തിരികെക്കിട്ടാത്തതില് പ്രതിക്ഷേധിച്ച് എംഎല്‍എ സ്ഥാനം രാജിവെക്കുകയാണെന്ന് കെ ബി ഗണേഷ്‌കുമാര്. രാജിക്കത്ത് പാര്‍ടി ചെയര്‍മാന് കൂടിയായ അച്ഛന് ആര് ബാലകൃഷ്ണപിള്ളക്ക് കൈമാറിയതായും ഗണേഷ് പറഞ്ഞു. ഗണേഷിന് മന്ത്രിസ്ഥാനത്തിന് അര്‍ഹതയുണ്ടെന്ന് ആദ്യം പറഞ്ഞ പിള്ള പിന്നീട് മലക്കംമറിഞ്ഞു. രാജിക്കത്ത് തനിക്കു തന്നിട്ടില്ലെന്നാണ് പിള്ളയുടെ ഒടുവിലത്തെ ‘വെളിപ്പെടുത്തല്’. അതേസമയം, ഗണേഷിനെ മന്തിസഭയില് തിരിച്ചെടുക്കാമെന്ന് മുഖ്യമന്ത്രി ഉമ്മന്‍ചാണ്ടി ഉറപ്പു നല്‍കിയതായി സ്ഥിരീകരിക്കാത്ത റിപ്പോര്‍ട്ടുണ്ട്.\nഭാര്യ യാമിനി തങ്കച്ചിയുമായുള്ള കലഹത്തെത്തുടര്‍ന്നാണ് ഗണേഷ് മന്തിസഭയില്‍നിന്നു പുറത്തായത്. ഗണേഷ് തന്‍റെ കൈ തല്ലിയൊടിച്ചതായി യാമിനിയും യാമിനി മര്‍ദിച്ചെന്ന് ഗണേഷും പോലീസില് പരാതി നല്‍കിയിരുന്നു. ഉമ്മന്‍ചാണ്ടിയുടെ മധ്യസ്ഥതയിലാണ് ഈ കേസ് ഒതുതീര്‍ന്നത്. ഇരുവരും പോലീസില് നല്‍കിയ പരാതി പിന്‍വലിക്കുകയും ചെയ്തു. ക്രിമിനല് കേസ് നിലവില് ഇല്ലാത്തതിനാല് മന്ത്രിസ്ഥാനത്ത് തിരിച്ചെടുക്കണമെന്ന് ഏറെ നാളായി ഗണേഷ് ആവശ്യപ്പെട്ടു വരികയാണ്. സമ്മര്‍ദം ശക്തമാക്കുന്നതിന്റെ ഭാഗമായാണ് രാജിനാടകമെന്ന് വിലയിരുത്തപ്പെടുന്നു. രാജിക്കത്ത് സ്പീക്കര്‍ക്ക് നല്‍കാതിരുന്നതുതന്നെ ഇതുകൊണ്ടാണ്.\nഅതിനിടെ ഗണേഷിനോടും പിള്ളയോടും ഉമ്മന്‍ചാണ്ടി ഫോണില് സംസാരിച്ചു. എന്താണ് സംസാരിച്ചതെന്ന് ഇരുകൂട്ടരും വെളിപ്പെടുത്തിയിട്ടില്ല. എന്നാല്, മന്ത്രിസഭയില് തിരിച്ചെടുക്കാമെന്ന് ഉമ്മന്‍ചാണ്ടി ഉറപ്പു നല്‍കിയതായി റിപ്പോര്‍ട്ടുണ്ട്. ഒരു വെടിക്ക് രണ്ടു പക്ഷിയാണ് ഉമ്മന്‍ചാണ്ടിയുടെ ഉന്നമെന്നും പറയുന്നു. പിണങ്ങി നില്‍ക്കുന്ന എന്‍എസ്എസിനെ ലോക്സഭാ തെരഞ്ഞെടുപ്പിന് മുമ്പ് മെരുക്കുക, രമേശ് ചെന്നിത്തലയെ മന്ത്രിസഭയില് ഉള്‍പ്പെടുത്തുന്നത് സംബന്ധിച്ച ചര്‍ച്ചകള്‍ക്ക് വിരമാമിടുക എന്നിവയാണത്രേ ഉമ്മന്‍ചാണ്ടി ഒരേസമയം ലക്ഷ്യമിടുന്നത്.


Kerala News ( ജനങ്ങളും, സർക്കാരും !!): പൊതുസ്ഥലത്ത് പുക വലിച്ചാല് പിഴ 20,000 !!\nവെള്ളിയാഴ്‌ച, സെപ്റ്റംബർ 12, 2014\nപൊതുസ്ഥലത്ത് പുക വലിച്ചാല് പിഴ 20,000 !!\nന്യൂഡല്‍ഹി: പൊതു സ്ഥലത്ത് പുകവലിച്ചാല് 20,000 പിഴ ഇടാക്കാന് വ്യവസ്ഥ ചെയ്യണമെന്ന് കേന്ദ്ര ആര്യോഗ്യ മന്ത്രാലയത്തോട് വിദഗ്ധ സമിതിയുടെ ശുപാര്‍ശ. പുകയില ഉല്‍പന്നങ്ങള് ഉപയോഗിക്കുന്നതിനുള്ള പ്രായപരിധി 18ല്‍നിന്ന് 25 വയസ് ആക്കണമെന്നും ശുപാര്‍ശയിലുണ്ട്. പുകയില ഉപയോഗ നിയന്ത്രണത്തെ കുറിച്ച് പഠിക്കാന് കേന്ദ്രം ചുമതലപ്പെടുത്തിയ സമിതിയുടേതാണ് ശുപാര്‍ശ.സിഗരറ്റ് വില്‍പ്പനയുടെ 70 ശതമാനവും ചില്ലറവില്‍പ്പനയാണ്.\nഅതിനാല് സിഗരറ്റിന്റെ ചില്ലറ വില്‍പ്പന നിരോധിക്കണം. സിഗരറ്റ് കൂടില് അപകടമുന്നറിയിപ്പ് നല്‍കാത്ത കമ്പനികളില്‍നിന്നുള്ള പിഴ 5000ത്തില് നിന്ന് 50,000 രൂപയായി ഉയര്‍ത്തണമെന്നും ശുപാര്‍ശയിലുണ്ട്. പുകയില ഉപഭോഗത്തിലൂടെ കാന്‍സര് രോഗബാധിതരാകുന്നവരുടെ എണ്ണം വര്‍ദ്ധിക്കുന്ന സാഹചര്യത്തിലാണ് പഠന സമിതിയെ നിയോഗിച്ചത്.\nIMEI നമ്പറിനോട് കൂടെ അറിഞ്ഞിരിക്കേണ്ടവ. !!\nസൗജന്യ കോള് സംവിധാനവുമായി വാട്സ്ആപ്പ് !!


എസ്.എഫ്.ഐ പ്രവർത്തകർ ട്രാഫിക് ഡ്യൂട്ടിയിലുണ്ടായിരുന്ന പോലീസുകാരെ നടുറോഡിൽ ക്രൂരമായി മർദ്ദിച്ചതിന്‍റെ സിസിടിവി ദൃശ്യങ്ങള് പുറത്ത് – Jaihind TV\nഎസ്.എഫ്.ഐ പ്രവർത്തകർ ട്രാഫിക് ഡ്യൂട്ടിയിലുണ്ടായിരുന്ന പോലീസുകാരെ നടുറോഡിൽ ക്രൂരമായി മർദ്ദിച്ചതിന്‍റെ സിസിടിവി ദൃശ്യങ്ങള് പുറത്ത്\nട്രാഫിക് ഡ്യൂട്ടിയിലുണ്ടായിരുന്ന പോലീസുകാരെ എസ്എഫ്‌ഐ പ്രവർത്തകർ നടുറോഡിൽ ക്രൂരമായി മർദ്ദിച്ചതിന്‍റെ സിസിടിവി ദൃശ്യങ്ങള് പുറത്ത്. ഇതിന്‍റെ അടിസ്ഥാനത്തില് കണ്ടാലറിയുന്ന പത്തോളം പേര്‍ക്കെതിരെ പൊലീസ് കേസെടുത്തു. ജാമ്യമില്ലാ വകുപ്പ് പ്രകാരമാണ് കേസെടുത്തത്. പൊലീസുകാരെ മര്‍ദ്ദിച്ചത് തിരുവനന്തപുരം യൂണിവേഴ്സിറ്റി കോളേജിലെ വിദ്യാര്‍ത്ഥികളാണെന്നും അവര്‍ക്കെതിരെ ശക്തമായ നിയമനടപടികളുമായി മുന്നോട്ടുപോകുമെന്നും പൊലീസ് അസോസിയേഷന് അറിയിച്ചു.\nസിഗ്‌നൽ ലംഘിച്ച ബൈക്ക് തടഞ്ഞതിന്‍റെ പേരിലാണ് യൂണിഫോമിലായിരുന്ന പോലീസുകാരെ ഇരുപതോളം എസ്.എഫ്.ഐ. പ്രവർത്തകർ വളഞ്ഞിട്ട് മർദിച്ചത്. പ്രതികളെ എസ്എഫ്‌ഐ നേതാക്കളെത്തി മോചിപ്പിച്ചു. അതേസമയം,\nപാളയം യുദ്ധസ്മാരകത്തിന് സമീപം ഇന്നലെ വൈകീട്ട് ആറിനാണ് സംഭവം. എസ്.എ.പി. ക്യാമ്പിലെ പോലീസുകാരായ വിനയചന്ദ്രൻ, ശരത്, എന്നിവർക്കാണ് മർദനമേറ്റത്. വഴിയാത്രക്കാർ നോക്കിനിൽക്കവേയാണ് യൂണിഫോമിലായിരുന്ന പോലീസുകാരെ ഇരുപതോളം എസ്.എഫ്.ഐ. പ്രവർത്തകർ വളഞ്ഞിട്ട് മർദിച്ചത്.\nവൈകിയെങ്കിലും സ്ഥലത്തെത്തിയ പോലീസ് സംഘം അക്രമികളെ പിടികൂടി. ഇവരെ ജീപ്പിൽകയറ്റി കൊണ്ടുപോകാൻ ശ്രമിക്കുന്നതിനിടെ എസ്.എഫ്.ഐ. നേതാക്കൾ സ്ഥലത്തെത്തി. പോലീസുകാരെ വിരട്ടി. കസ്റ്റഡിയിൽ എടുത്തവരെ വിട്ടയയ്ക്കാൻ ആവശ്യപ്പെട്ടു. ഇവരെ ഞങ്ങൾ വീട്ടിൽ കൊണ്ടുപോകുകയാണെന്ന് പറഞ്ഞുകൊണ്ടാണ് കോളേജ് യൂണിയൻ നേതാവ് പോലീസ് ജീപ്പ് തടഞ്ഞത്. കൂടുതൽ വിദ്യാർത്ഥികളും നേതാക്കളും സംഘടിച്ചതോടെ പോലീസുകാർ പിൻമാറി. അവശരായ പോലീസുകാരെ മറ്റൊരു ജീപ്പിൽ ജനറൽ ആശുപത്രിയിലേക്ക് മാറ്റി. ഇരുവർക്കും ദേഹമാസകലം പരിക്കുണ്ട്. പോലീസുകാർക്ക് മർദനമേറ്റ സംഭവത്തിൽ സ്ഥലത്തെ നിരീക്ഷണ ക്യാമറാ ദൃശ്യങ്ങൾ പരിശോധിക്കുമെന്ന് ഡെപ്യൂട്ടി പോലീസ് കമ്മിഷണർ ആർ.ആദിത്യ പറഞ്ഞു. ആക്രമികൾ സഞ്ചരിച്ച ബൈക്ക് കണ്ടെത്താൻ അന്വേഷണം ആരംഭിച്ചെന്നും അദ്ദേഹം പറഞ്ഞു.\nദുബായില് വാഹനാപകടത്തില് 17 മരണം; മരിച്ചവരില് ആറ്...\nഎസ്.എഫ്.ഐയുടെ ഭീഷണിയില് ആത്മഹത്യാശ്രമം; വിദ്യാര്‍ത്ഥിനിക്ക് യൂണിവേഴ്‌സിറ്റി കോളേജില്...


സെല്‍ഫിയെടുക്കുന്നതിനിടെ3പെണ്‍കുട്ടികള് പുഴയില്‍വീണു;2പേരെ രക്ഷപ്പെടുത്തി; ഒരാൾക്കായി തിരച്ചിൽ തുടരുന്നു|3girls fall into river while taking selfie in kollam – News18 Malayalam\nപത്തനാപുരത്തുള്ള സുഹൃത്തിന്റെ വീട്ടിലെത്തിയതായിരുന്നു പെൺകുട്ടികൾ.\nLast Updated : May 28, 2022, 17:04 IST\nകൊല്ലം: പത്തനാപുരത്ത് സെൽഫി എടുക്കുന്നതിനിടയിൽ കല്ലടയാറ്റില് വീണ മൂന്ന് പെൺകുട്ടികളിൽ രണ്ടു പേരെ രക്ഷപ്പെടുത്തി. ഒരാൾക്കായുള്ള തിരച്ചിൽ തുടരുന്നു. പത്തനാപുരം മൗണ്ട്താബോര് സ്കൂളിലെ പത്താംക്ലാസ് വിദ്യാര്‍ത്ഥിയായ കൂടല് സ്വദേശി അപര്‍ണയെ ആണ് കാണാതായത്.\nഇന്ന് ഉച്ചയോടെയാണ് അപകടമുണ്ടായത്. സഹപാഠിയായ അനുഗഹയുടെ വീട്ടിലെത്തിയതായിരുന്നു അപര്‍ണ. അനുഗ്രഹയുടെ സഹോദരന് ഏഴാക്ലാസ് വിദ്യാര്‍ത്ഥി അഭിനവും ഒന്നിച്ചാണ് ഇവര് കല്ലടയാറ്റിന്‍റെ തീരത്ത് ഫോട്ടോ എടുക്കാന് ഇറങ്ങിയത്. ഇതിനിടെ കൂട്ടത്തിലൊരാള് ആറ്റില് വീണു. രക്ഷപെടുത്തുന്നതിനിടെയാണ് മറ്റ് രണ്ട് പേരും ആറ്റില് വീണത്. ഉച്ചഭക്ഷണത്തിനു ശേഷം വീടിന് സമീപത്തുള്ള പുഴക്കരയിൽ എത്തുകയായിരുന്നു.\nആഴം കൂടിയ ഭാഗത്താണ് ഇവർ വീണത്. സമീപത്തുണ്ടായിരുന്ന നാട്ടുകാരാണ് രണ്ടു പേരെ രക്ഷപ്പെടുത്തിയത്. മൂന്നാമത്തെ പെൺകുട്ടിയെ ഇതുവരെ കണ്ടെത്താനായിട്ടില്ല. തിരച്ചിൽ തുടരുകയാണ്. നാട്ടുകാരും അഗ്നിരക്ഷാ സേനയും തിരച്ചില് നടത്തുന്നത്.\nകഴിഞ്ഞ ദിവസങ്ങളില് മഴ പെയ്തതിനാല് വെള്ളത്തിന്റെ അളവ് കൂടുതലാണെന്ന് നാട്ടുകാര് പറയുന്നു.\nതിരുവനന്തപുരം ആര്യനാട് പൊലീസ് സ്റ്റേഷനിൽ പെട്രോൾ ഒഴിച്ച് ആത്മഹത്യയ്ക്ക് ശ്രമിച്ചയാൾ മരിച്ചു\nആര്യനാട് പോലീസ് സ്റ്റേഷനിൽ പെട്രോൾ ഒഴിച്ച് ആത്മഹത്യക്ക് ശ്രമിച്ചയാൾ മരിച്ചു. പാലോട് സ്വദേശി ഷൈജു (47)വാണ് മരിച്ചത്. തിരുവനന്തപുരം മെഡിക്കൽ കോളേജിൽ ചികിത്സയിലായിരുന്നു ഷൈജു.\nFirst published: May 28, 2022, 17:00 IST


കോട്ടയത്ത് കിണറുകൾ ഇടിഞ്ഞുതാണു; ഭൗമശാസ്ത്ര വിഭാഗത്തിന്റെ പരിശോധന\nസ്വന്തം ലേഖകൻ August 12, 2020 10:04 AM IST\nകോട്ടയത്ത് മഴയ്ക്ക് പിന്നാലെ കിണറുകള് ഇടിഞ്ഞുതാഴ്ന്നത് സംബന്ധിച്ച് ഭൗമശാസ്ത്ര വിഭാഗം പരിശോധന ആരംഭിച്ചു. മണ്ണിന്‍റെ ബലക്കുറവും ഭൂമിക്കുള്ളിലെ മര്‍ദവുമാണ് കിണര് ഇടിഞ്ഞുതാഴാനുള്ള കാരണം. മലയോരമേഖലയില് നാല് കിണറുകളാണ് രണ്ട് ദിവസത്തിനിടെ ഇടിഞ്ഞ് താഴ്ന്നത്.\nകഴിഞ്ഞ ദിവസങ്ങളില് പെയ്ത അതിതീവ്രമഴയ്ക്ക് പിന്നാലെയാണ് ജില്ലയുടെ മലയോരമേഖലയില് കിണറുകള് ഒനൊന്നായി ഇടിഞ്ഞ് താഴ്ന്നത്. നിമിഷനേരംകൊണ്ട് അപ്രത്യക്ഷമായ നാല് കിണറുകളും മീനച്ചിൽ താലൂക്കിലാണ്. ഈരാറ്റുപേട്ട അരുവിത്തുറ ചാലിൽ അജിത്തിന്റെ വീട്ടുമുറ്റത്തെ കിണറാണ് ഒടുവിൽ ഇടിഞ്ഞുതാഴ്ന്നത്.\nവെള്ളം കയറിയ കിണർ തേകി വൃത്തിയാക്കി തൊഴിലാളി പുറത്തിറങ്ങിയതിന് തൊട്ടുപിന്നാലെയാണ് സംഭവം. തലനാരിഴയ്ക്കാണ് തൊഴിലാളി രക്ഷപ്പെട്ടത്. പൂഞ്ഞാർ പനച്ചിപ്പാറയിൽ രണ്ട് കിണറുകളും ഇടിഞ്ഞു താഴ്ന്നു. ഈ സ്ഥലങ്ങളിലാണ് ഭൗമശാസ്ത്ര വിദഗ്ദര് പരിശോധന നടത്തിയത്. 2018ന് ശേഷം ഈ പ്രതിഭാസം വിവിധയിടങ്ങളില് വര്‍ധിച്ചുവരുന്നതായി കണ്ടെത്തിയിട്ടുണ്ട്. കിണര് ഇടിഞ്ഞു താഴുന്നതിന് മുന്‍പ് ചില മുന്നറിയിപ്പുകളും നല്‍കാറുണ്ട്. ചിലപ്പോള് കിണറ്റിലെ വെള്ളം പൂര്‍ണമായും വറ്റിപോകും. ചിലപ്പോള് കിണറിനുള്ളില് നിന്ന് മുഴക്കവും തൊട്ടുപിന്നാലെ വെള്ളം ഉയര്‍ന്നുവരുന്നതും കാണാം. ഇത്തരം സംഭവങ്ങള് ശ്രദ്ധയില്‍പ്പെട്ടാല് കിണറിന്‍റെ പരിസരത്തു നിന്ന് മാറണമെന്നും വിദഗ്ദര് നിര്‍ദേശിക്കുന്നു.


പുതിയ ഐ ഫോണിന്റെ ഇന്ത്യയിലെ ആദ്യ ഉടമ മലപ്പുറം സ്വദേശി | Malappuram Life\nപുതിയ ഐ ഫോണിന്റെ ഇന്ത്യയിലെ ആദ്യ ഉടമ മലപ്പുറം സ്വദേശി\nമലപ്പുറം: രാത്രി കോഴിക്കോട് നിന്ന് ഹോങ്കോങ്ങിലേക്ക് യാത്ര. അന്ന് തന്നെ മടക്കം. യാത്രയ്ക്ക് ഒറ്റലക്ഷ്യം. പുതുതായി ഇറങ്ങുന്ന ഐ ഫോണിന്റെ ആദ്യ ഉടമയാവുക. ആ സ്വപ്‌ന സാക്ഷാല്‍കാരത്തിന് ഉടമയായിരിക്കുന്നത് ഒരു മലപ്പുറം സ്വദേശിയാണ്. മലപ്പുറം കല്‍പകഞ്ചേരി സ്വദേശിയും, ഡയാന ഡയമണ്ട് കോര്‍പ്പറേഷന് ചെയര്‍മാനുമായ മുഹമ്മദ് ജുനൈദ് റഹ്മാനാണ് ആ അപൂര്‍വ നേട്ടത്തിന് അര്‍ഹനായത്.\nഐ ഫോണുകളോടുള്ള താല്‍പര്യം എല്ലാ വര്‍ഷവും ആദ്യ ദിവസം തന്നെ ഐ ഫോണ് സ്വന്തമാക്കാന് ജുനൈദിനെ പ്രലോഭിപ്പിക്കാറുണ്ട്. അങ്ങനെയാണ് ഇത്തവണ ലോകത്ത് ടൈം സോണ് അനുസരിച്ച് ആദ്യം തന്നെ വില്‍പന ആരംഭിക്കുന്ന ഹോങ്കോങ്ങിലേക്ക് ടിക്കറ്റ് എടുക്കാന് ജുനൈദിനെ പ്രേരിപ്പിച്ചത്. ഐ ഫോണ് സ്വന്തമാക്കുന്ന ആദ്യ മലയാളിയും, ഇന്ത്യക്കാരനുമെന്ന കൗതുകമാണ് തന്നെ ഈ ‘സാഹസത്തിന്’ പ്രേരിപ്പിച്ചതെന്ന് ജുനൈദ് പറയുന്നു.\nപ്രീമിയം വിലയ്ക്കാണ് ഐ ഫോണ് XS ഗോള്‍ഡിന്റെ 256 ജിബി ശേഷിയുള്ള ഫോണ് ജുനൈദ് സ്വന്തമാക്കിയത്. 1249 ഡോളര് വിലയുള്ള ഫോണിന് 531 ഡോളറോളം അധികം നല്‍കി 1780 ഡോളറിനാണ് ഷോറൂം വഴിയുള്ള വില്‍പന ആരംഭിക്കുന്നതിന് ഏതാനും മണിക്കൂറുകള് മുന്നേ വിതരണക്കാരില് നിന്ന് ഫോണ് ലഭ്യമാക്കിയത്. ഈയൊരു ഒറ്റ ലക്ഷ്യത്തോടെയായിരുന്നു ഹോങ്കോങ്ങിലേക്കുള്ള യാത്ര എന്നതു കൂടി കണക്കാക്കുമ്പോള് ചെലവ് ഇരട്ടിയാകും.\nഇന്ത്യയടക്കമുള്ള വിവിധ രാജ്യങ്ങളില് ഐ ഫോണ് വില്‍പന തുടങ്ങാന് വൈകുന്നതിനാലാണ് ഹോങ്കോങ്ങിലേക്ക് ജുനൈദ് ഫോണ് വാങ്ങാന് പോയത്. ലോക സമയത്തില് ഏറെ മുന്നിലുള്ള ഹോങ്കോങ്ങില് അമേരിക്കയും, ബ്രിട്ടനും അടക്കമുള്ള രാജ്യങ്ങളേക്കാള് മുന്നേ വില്‍പന ആരംഭിക്കും. ചൈനയുടെ ബിസിനസ് ഹബ്ബ് കൂടിയായതിനാല് ഐ ഫോണ് ആദ്യം എത്തുന്ന രാജ്യം കൂടിയാണ് ഹോങ്കോങ്ങ്.\nബാംഗ്ലൂര് കേന്ദ്രമാക്കി പ്രവര്‍ത്തിക്കുന്ന പോളിഷ്ഡ് ആന്റ് റഫ് ഡയമണ്ടസിന്റെയും, അപൂര്‍വ രത്‌നങ്ങളുടേയും ഹോള്‍സെയില് വ്യാപാരിയാണ് മുഹമ്മദ് ജുനൈദ് റഹ്മാന്.\nമലയാളികളില് സിനിമാ താരം മമ്മുട്ടിയാണ് സാധാരണ ഐ ഫോണ് ആദ്യം സ്വന്തമാക്കാറ്. എന്നാല് കഴിഞ്ഞ വര്‍ഷം മലപ്പുറം വളാഞ്ചേരി സ്വദേശി ഷഹനാസ് ആദ്യ ഐ ഫോണ് സ്വന്തമാക്കുന്ന മലയാളി എന്ന നേട്ടം കൈവരിച്ചിരുന്നു.


തിരഞ്ഞെടുപ്പ് നടപടികള് സമാധാനപരമായി പൂർത്തീകരിക്കും : കലക്ടര് എസ്. ഷാനവാസ്\nതൃശ്ശൂർ:  ജില്ലയില് തിരഞ്ഞെടുപ്പ് നടപടികള് സമാധാനപരമായി പൂര്‍ത്തിയാക്കാന് സാധിക്കുമെന്നും സുഗമമായി തിരഞ്ഞെടുപ്പ് നടത്താനുള്ള അന്തരീക്ഷമാണ് ജില്ലയില് ഒരുക്കിയിട്ടുള്ളതെന്നും ജില്ലാ കലക്ടര് എസ്. ഷാനവാസ്. തിരഞ്ഞെടുപ്പിനുള്ള എല്ലാ നടപടികളും പൂര്‍ത്തിയായതായും കലക്ട്രേറ്റ് കോണ്‍ഫറന്‍സ് ഹാളില് നടത്തിയ വാര്‍ത്താ സമ്മേളനത്തില് അറിയിച്ചു.\nനിയമസഭാ തിരഞ്ഞെടുപ്പിനുള്ള പോളിങ് രാവിലെ7മണി മുതല് വൈകിട്ട്7മണിവരെ നടക്കും. വൈകിട്ട് ആറുമുതല് ഏഴുവരെ കോവിഡ് രോഗികള്‍ക്ക് വോട്ടുചെയ്യാന് അവസരം നല്‍കും. കോവിഡ് മാനദണ്ഡങ്ങള് പൂര്‍ണമായും പാലിച്ചായിരിക്കും തിരഞ്ഞെടുപ്പ്. ബൂത്തുകളില് കോവിഡ് പ്രതിരോധനത്തിനായി സാനിറ്റൈസര് സൗകര്യം, തെര്‍മല് സ്‌കാനിങ് തുടങ്ങിയ സജ്ജീകരണങ്ങള് ഒരുക്കിയിട്ടുണ്ട്. 3858 പോളിങ് സ്റ്റേഷനുകളാണ് ജില്ലയില് ക്രമീകരിച്ചിരിക്കുന്നത്. തിരഞ്ഞെടുപ്പ് ജോലികള്‍ക്കായി 26,000 ഉദ്യോഗസ്ഥരെ നിയോഗിച്ചിട്ടുണ്ട്.\nഎല്ലാ ബൂത്തുകളിലും വിവി പാറ്റ് സൗകര്യമുള്ള വോട്ടിങ് യന്ത്രങ്ങളാണ് ഉപയോഗിക്കുക. 4562 ബാലറ്റ് യൂണിറ്റ്, 4562 കണ്‍ട്രോള് യൂണിറ്റ്, 5212 വിവി പാറ്റ് എന്നിങ്ങനെ 14,336 എണ്ണമാണ് ഉപയോഗിക്കുന്നത്. കുടിവെള്ളം, വൈദ്യുതി, ശുചിമുറി തുടങ്ങിയ അടിസ്ഥാന സൗകര്യങ്ങള് എല്ലാ പോളിങ് സ്റ്റേഷനുകളിലും ഉറപ്പു വരുത്തിയിട്ടുണ്ട്. 253 പ്രശ്‌നബാധിത ബൂത്തുകളും 28 അതിസുരക്ഷാ ബൂത്തുകളും 29 സംഘര്‍ഷ സാധ്യത ബൂത്തുകളുമാണ് ജില്ലയിലുള്ളത്. ഇവിടങ്ങളില് അധിക സുരക്ഷ ഒരുക്കും. സ്‌ട്രോങ് റൂമുകളുടെ സുരക്ഷയ്ക്ക് കേന്ദ്രസേനയടക്കം ജില്ലയില് എത്തിയിട്ടുണ്ടെന്നും ജില്ലാ കലക്ടര് അറിയിച്ചു.\n‘മരക്കാര് അറബിക്കടലിന്‍റെ സിംഹം’ എന്ന ചിത്രത്തിലെ വീഡിയോ ഗാനത്തിന്‍റെ ടീസര് പുറത്തെത്തി\nആരോഗ്യ പരിപാലന രംഗത്ത് ഇന്ത്യക്കാർക്ക് അമേരിക്കയിൽ വലിയ അവസരങ്ങൾ: ഡോ. ആസാദ് മൂപ്പന്\nതൃശൂർ പൂരം നടത്തിപ്പ് ചർച്ച ചെയ്യാൻ ചീഫ് സെക്രട്ടറിയുടെ അധ്യക്ഷതയിൽ ഇന്ന് വീണ്ടും…\nകോഴിക്കോട് ജില്ലയിൽ കോവിഡ് വ്യാപനത്തിന്‍റെ പശ്ചാത്തലത്തിൽ ഇന്ന്…\n‘ഇത് നിങ്ങളുടെ പ്രശ്നങ്ങൾ പരിഹരിക്കാൻ കൂടുതൽ സമയം നൽകുന്നു, സോനു സൂദ്\nസഹകരണ ബാങ്കില് ഡെപ്യൂട്ടി ജനറല് മാനേജര്: അഭിമുഖം ഈ മാസം 29 ന്


നൂഹ് പ്രവാചകന്റെ പ്രബോധനവും സുപ്രധാനമായ ഗുണപാഠങ്ങളും | islamonlive.in\nനൂഹ് പ്രവാചകൻ താൻ വിശ്വസിക്കുന്ന ദീനിനെ പ്രചരിപ്പിക്കുന്നതിനും, സ്ഥാപിക്കുന്നതിനുമായി ഇറങ്ങിതിരിച്ചപ്പോൾ കാരണങ്ങൾ സ്വീകരിക്കുന്ന രീതിയാണ് – سنة الأخذ بالأسباب (എല്ലാം അല്ലാഹുവിന് വിട്ടുകൊടുക്കുകയെന്നതല്ലാതെ, ഓരോ പ്രവർത്തനവും പൂർത്തീകരിക്കപ്പെടുന്നതിന് കാരണങ്ങൾ സ്വീകരിക്കുന്ന രീതി) ഉൾകൊണ്ടതെന്ന് വ്യത്യസ്ത സന്ദർഭങ്ങളിലായി കാണാവുന്നതാണ്.\nഒന്ന്: പ്രബോധന ശൈലിയിൽ\nരാത്രിയിലും പകലിലും, രഹസ്യമായും പരസ്യമായും, ബുദ്ധിയും ചിന്തയും യുക്തിയും ഉപയോഗിച്ചുമാണ് നൂഹ് പ്രവാചകൻ പ്രബോധനം നടത്തിയത്. തന്റെ ഉദാത്തമായ പ്രബോധന ശൈലിയിലൂടെയും, അതിലെ സത്യസന്ധതയും പരിശുദ്ധിയും അത് ഇഹ-പര ജീവിതത്തിന് പ്രയോജനകരമാണെന്ന് സ്ഥാപിക്കാൻ കഴിഞ്ഞതിലൂടെയും ചിലരെ ഉണർത്താൻ നൂഹ് പ്രവാചകന് സാധിച്ചു.\nരണ്ട്: വിശ്വസിച്ചവരുടെ കാര്യത്തിൽ\nഅദ്ദേഹത്തോടൊപ്പം കുറച്ച് പേരല്ലാതെ വിശ്വസിച്ചിട്ടുണ്ടായിരുന്നില്ല. നൂഹ് പ്രവാചകൻ അവരെ ഒറ്റ ശരീരത്തിലെ മാസംകഷ്ണം പോലെ പാകപ്പെടുത്തുന്നതിനും, പരസ്പരം സഹായിക്കുന്ന സംഘടിത ശക്തിയായി വളർത്തുന്നതിനും പ്രവർത്തിച്ചു. അങ്ങനെ ഒരൊറ്റ മനസ്സായി മാറുകയും അപ്രകാരം പ്രബോധന ഉത്തരവാദിത്തം അവർ ഏറ്റെടുക്കുകയും ചെയ്തു. ഓരോരുത്തരും മറ്റുള്ളവരുടെ കാര്യത്തിൽ തൽപരരും ശ്രദ്ധാലുക്കളുമായിരുന്നു. നൂഹ് പ്രവാചകൻ അവരെ ഉപദേശിക്കുകയും, മാർഗം വ്യക്തമാക്കികൊടുക്കുകയും, സംസ്കരിക്കുകയും, വളർത്തിയെടുക്കുകയും ചെയ്തു. തീർച്ചയായും, അവർ അദ്ദേഹത്തിന്റെ പ്രബോധന‍ത്തെ അനുഗമിക്കുന്ന സഹകാരികളായിരുന്നു. ഈയൊരു കുറഞ്ഞ പക്ഷത്തെ മാത്രമാണ് നൂഹ് പ്രവാചകന് പ്രബോധനത്തിലൂടെ ഉണർത്താൻ കഴിഞ്ഞത്. വിശ്വസിച്ചവർ ഒരു സന്ദേഹവുമില്ലാതെ അല്ലാഹുവിന്റെ കൽപനകൽ ജീവതത്തിൽ നടപ്പിലാക്കി. ആ വിശ്വാസികളിൽ ശക്തമാർന്ന അടിസ്ഥാന നിയമങ്ങൾ രൂപപ്പെടുത്തുകയും ചെയ്തു. അവർ അദ്ദേഹത്തോടൊപ്പം പ്രയാസത്തിലും ദു:ഖത്തിലും, സന്തോഷത്തിലും സന്താപത്തിലും ജീവിച്ചു. ആ കുറഞ്ഞ വിഭാഗത്തിൽ അവർ മാതൃകാപരമായ അടിസ്ഥാനങ്ങൾ യാഥാർഥ്യമാക്കി. അവയിൽ ചിലതാണ് താഴെ വിശദീകരിക്കുന്നത്.\n– അവർ അല്ലാഹുവിലുള്ള വിശ്വാസത്തിലും അവന്റെ ഏകത്വത്തിലും മുന്നേറുന്നവരും, തങ്ങൾക്ക് അനുഭവിക്കേണ്ടി വരുന്ന പരീക്ഷണങ്ങളിൽ ക്ഷമിക്കുന്നവരുമായിരുന്നു.\n– പരീക്ഷണങ്ങളിലും പ്രതിസന്ധികളിലും അവർ സ്ഥൈര്യത്തോടെ നിലകൊള്ളുന്നവരായിരുന്നു.\n– അവർ പരീക്ഷണങ്ങൾക്കും പ്രതിസന്ധികൾക്കും ശേഷം തെരഞ്ഞെടുക്കപ്പെട്ടവരായിരുന്നു.\n– അവർ സത്യത്തിന്റെയും, ഏകദൈവ വിശ്വാസ പ്രബോധനത്തിന്റെയും സഹയാത്രികരായിരുന്നു.\n– അവർ പശ്ചാത്തപിക്കുകയും, വാക്കുകൊണ്ടും പ്രവർത്തികൊണ്ടും അല്ലാഹുവിന് നന്ദി കാണിക്കുന്നവരായിരുന്നു.\n– അവർ രണ്ടാം ലോക നാഗരികതയുടെ സ്ഥാപനത്തിൽ പങ്കാളികളാകുന്നതിന് വൈജ്ഞാനികവും, ആശയപരവും, മാനുഷികമായും പാകപ്പെടുത്തപ്പെട്ടവരായിരുന്നു.\n– അവർ നിലവിലുണ്ടായിരുന്ന നിയമങ്ങളും വ്യവസ്ഥകളും അറിയുകയും, ജീവിതത്തിന്റെ കാര്യത്തിലും എളിമയിലും വളരെ മുന്നിലുമായിരുന്നു. അതവർ നൂഹ് പ്രവാചകനിൽ നിന്ന് പഠിച്ചെടുത്തതായിരുന്നു.\n– അല്ലാഹുവിന്റെ വിധിയിലും അവൻ നൽകിയതിലും അവർ സംതൃപ്തരായിരുന്നു.\n– അവർ പങ്കുകൂടുന്നതിൽ നീതിപുലർത്തിയിരുന്നു; അന്യായം കാണിക്കുന്നവരായിരുന്നില്ല.\n– അവർ കാലത്തിന്റെ സത്തയും, നൂണ്ടാറ്റിന്റെ ശേഷിപ്പുമായിരുന്നു.\n– അവർ സഹായികളും പിന്തുണക്കുന്നവരുമായിരുന്നു.\n– അവർ ദ്യഢനിശ്ചയത്തിന്റെ ആളുകളായിരുന്നു.\n– അല്ലാഹുവിനോട് അങ്ങേയറ്റം അടുത്തവരായിരുന്നു. അവരുടെ കാര്യങ്ങൾ തുടങ്ങിയിരുന്നത് അല്ലാഹുവിന്റെ നാമത്തിലായിരുന്നു. അഥവാ അവനെ സ്തുതിച്ചുകൊണ്ടും പ്രാർഥിച്ചുകൊണ്ടുമായിരുന്നു.\n– അവർ നൂഹ് പ്രവാചകനെ കേൾക്കുകയും, അനുസരിക്കുകയും, അദ്ദേഹത്തോടൊപ്പം സ്ഥൈര്യത്തോടെ നിലകൊള്ളുകയും ചെയ്യുന്ന ജനങ്ങളിലെ മഹത്തായ കൂട്ടമായിരുന്നു.\n– അവർ പിശാചിന് വശംവദരായിരുന്നില്ല.\nമൂന്ന്: കപ്പൽ നിർമാണം\nകാരണങ്ങളെ സ്വീകരിക്കുന്നതുമായി ബന്ധപ്പെട്ട നൂഹ് പ്രവാചകന്റെ മാതൃകയാണ് കപ്പൽ നിർമാണത്തിലൂടെ കാണാൻ കഴിയുക. കപ്പൽ നിർമിക്കുകയെന്നത് അല്ലാഹുവിന്റെ കൽപനയായിരുന്നു. നൂഹ് പ്രവാചകൻ നിർമാണ പ്രവർത്തനത്തിനായി പദ്ധതിയൊരുക്കുകയും, നിർമാണത്തിനാവശ്യമായ സംവിധാനങ്ങൾ ഒരുക്കുകയും, അത് യാഥാർഥ്യമാക്കുന്നതിനായുള്ള വഴി കൃത്യപ്പെടുത്തുകയും, സഹായികളെ നിർണയിക്കുകയും ചെയ്തു. സമൂഹം ഇതിനെ പരിഹസിച്ചു. പ്രളയത്തിന് മുമ്പ് അവർക്കായിരുന്നു മേൽകൈ. അദ്ദേഹം കപ്പൽ നിർമിച്ചുകൊണ്ടിരിക്കുന്നു. അദ്ദേഹത്തിന്റെ ജനതയിലെ ഓരോ പ്രമാണിക്കൂട്ടം അദ്ദേഹത്തിന്റെ അടുത്ത് കൂടി കടന്ന് പോയപ്പോഴല്ലാം അദ്ദേഹത്തെ പരിഹസിച്ചു. അദ്ദേഹം പറഞ്ഞു: നിങ്ങൾ ഞങ്ങളെ പരിഹസിക്കുന്ന പക്ഷം തീർച്ചയായും നിങ്ങൾ പരിഹസിക്കുന്നതുപോലെ തന്നെ ഞങ്ങൾ നിങ്ങളെയും പരിഹസിക്കുന്നതാണ്. അപമാനകരമായ ശിക്ഷ ആർക്കാണ് വന്നെത്തുന്നതെന്നും, സ്ഥിരമായ ശിക്ഷ ആരുടെ മേലാണ് വന്നുഭവിക്കുന്നതെന്നും നിങ്ങൾക്ക് വഴിയെ അറിയാം. (ഹൂദ്: 38,39)\nഅല്ലാഹുവിന്റെ നടപടിക്രമങ്ങളിൽപ്പെട്ടതാണ് അവന്റ പ്രപഞ്ചത്തിലും നിയമത്തിലും കാരണങ്ങളുണ്ടാക്കുകയെന്നത്. അല്ലെങ്കിൽ പ്രവർത്തനം സാധ്യമാകുന്നതിന് കാരണങ്ങളെ സ്വീകരിക്കുകയെന്നത്. അല്ലാഹുവിലുള്ള ഖദ്റിലും ഖദാഇലും വിശ്വസിക്കുന്ന കരുത്തുറ്റ വിശ്വാസമുള്ള ആളുകൾ അപ്രകാരമായിരുന്നു. അഥവാ അല്ലാഹുവിന്റെ റസൂൽ ദാരിദ്രത്തെ പ്രയത്നം കൊണ്ടും, അവിവേകത്തെ വിവേകം കൊണ്ടും, രോഗത്തെ ചികിത്സ കൊണ്ടും, നിഷേധത്തെയും ധിക്കാരത്തെയും പോരാട്ടം കൊണ്ടും ചെറുത്തതുപോലെ. അലസത, ദുർബലത, ദു:ഖം, സങ്കടം തുടങ്ങിയവയിൽ നിന്ന് അല്ലാഹുവിന്റെ റസൂൽ അല്ലാഹുവിനോട് ശരണം തേടിയിരുന്നു. ഭക്ഷണപാനീയങ്ങൾ ലഭ്യമാകുന്നതിന് കാരണങ്ങളെ സ്വീകരിക്കുന്ന രീതിയാണ് പ്രവാചകൻ സ്വീകരിച്ചത്. ഒരു വർഷത്തേക്ക് വേണ്ട ധാന്യം പ്രവാചകൻ സൂക്ഷിച്ചുവെച്ചിരുന്നു. ആകാശത്ത് നിന്ന് വിഭവങ്ങൾ ഇറങ്ങുന്നതിനായി കാത്തുനിൽക്കുകയായിരുന്നില്ല. ഒട്ടകത്തെ കെട്ടിയിടുകയാണോ അതല്ല കെട്ടിയിടാതെ അല്ലാഹുവിൽ ഭരമേൽപ്പിക്കുകയാണോ വേണ്ടതെന്ന് പ്രവാചകനോട് ചോദിച്ചപ്പോൾ പറഞ്ഞത്: അതിനെ കെട്ടിയിടുകയും ഭരമേൽപ്പിക്കുകയും ചെയ്യുക. പ്രവാചകൻ(സ) പറഞ്ഞു: സിംഹത്തിൽ നിന്ന് ഓടിയകലുന്നതുപോലെ കുഷ്ഠരോഗത്തിൽ നിന്ന് ഓടിയകലുക.\nഅല്ലാഹുവിന്റെ റസൂൽ വിജയംവരിച്ച യുദ്ധങ്ങൾ അല്ലാഹുവിന്റെ തീരുമാനത്തിനും ഉദ്ദേശത്തിനുമനുസൃതമായ പ്രവാചക പ്രവർത്തനങ്ങളുടെ ഫലമായിരുന്നു. മുൻകരുതലെടുക്കുകയും, സൈന്യത്തെ സജ്ജമാക്കുകയും, പടച്ചട്ടയണിയുകയും, തലമൂടുകയും ചെയ്തായിരുന്നു പ്രവാചകൻ യുദ്ധത്തിന് തയാറായിരുന്നത്. റുമാത്ത് പർവതത്തിൽ അമ്പെയ്ത്തുകാരെ നിർത്തി. മദീനക്ക് ചുറ്റും കിടങ്ങ് കുഴിച്ചു. എത്യോപ്യയിലേക്കും തുടർന്ന് മദീനയിലേക്കും ഹിജ്റ പോകുന്നതിന് അനുവാദം നൽകി. പ്രവാചകൻ കൂട്ടമായിട്ടായിരുന്നില്ല ഹിജ്റപോയത്. ഹിജ്റയിൽ സൂക്ഷമതയുടെ എല്ലാ കാരണങ്ങളും സ്വീകരിച്ചു. യാത്രചെയ്യാനുള്ള വാഹനവും കൂടെ വഴികാണിക്കുന്നതിന് ആളെയും നിശ്ചയിച്ചു. പതിവായ പോകുന്ന വഴിയിലൂടെയല്ലാതെ യാത്ര തുടങ്ങി. ഗുഹയിൽ ഒളിച്ചു. ജിഹാദിനോ ഉംറക്കോ വേണ്ടി യാത്ര പുറപ്പെടുകയാണെങ്കിൽ പാഥേയും കൂടെ കരുതുമായിരുന്നു. പ്രവാചകൻ അല്ലാഹുവിൽ ഭരമേൽക്കുന്നവരുടെ നേതാവായിരുന്നു -സയ്യിദുൽ മുത്തവക്കിൽ. അല്ലാഹുവിന്റെ ഖദ്ർ സത്യമാണ്. അതാണ് യാഥാർഥ്യമാവുക.\nഎന്നാൽ, അല്ലാഹു സൃഷ്ടിച്ച കാരണങ്ങളുടെ അടിസ്ഥാനത്തിൽ പ്രാപഞ്ചിക വ്യവസ്ഥയിൽ നിലനിൽക്കുന്ന നടപടിക്രമങ്ങളിലൂടെയാണ് കാര്യങ്ങൾ നടപ്പിലാക്കപ്പെടുന്നത്. ഉത്തരവാദിത്തങ്ങളടങ്ങുന്ന വ്യവസ്ഥയും, അസ്തിത്വവും നിലനിർത്തുന്നതിന് വേണ്ടിയാണത്. ഇത്തരമൊരു നടപടിക്രമവും, കാരണങ്ങളും അല്ലാഹുവിന്റെ വിശാലവും പൂർണവുമായ ഖദ്റിൽ നിന്ന് വേർപ്പെട്ട് നിൽക്കുന്ന ഒന്നല്ല. കാരണങ്ങളെ സ്വീകരിക്കുകയും, ആ കാരണങ്ങളിലൂടെ അതിന്റെ ലക്ഷ്യത്തിലേക്കെത്തുന്നതിന് നന്നായി പ്രവർത്തിക്കുകയും, അതിന് വേണ്ടി വ്യക്തികളും ജനതയും സമൂഹവും കടുത്ത പരീക്ഷണങ്ങൾ നേരിടുകയും ചെയ്ത പാഠമാണ് നൂഹ് പ്രവാചകന്റെ സംഭവം നമ്മെ പിഠിപ്പിക്കുന്നത്. നൂഹ് പ്രവാചകനും അദ്ദേഹത്തിൽ വിശ്വസിച്ചവരും കപ്പൽ നിർമിക്കുകയും, അതിന്റെ നർമാണത്തിൽ സൂക്ഷമത പുല‍ർത്തുകയും, സമുദ്ര നിയമങ്ങൾ മനസ്സിലാക്കുകയും ചെയ്തതിലൂടെ അല്ലാഹു അവരെ രക്ഷിച്ചു. ഈ ഉന്നതമായ നാഗരികതയുടെ നിർണാണത്തിന് അവരെ സഹായിച്ചത് ദൈവിക വിജ്ഞാനീയങ്ങൾ സ്വാംശീകരിക്കുന്നതിലെ ദൃഢനിശ്ചയവും ദൃഢബോധവുമായിരുന്നു.\nനാല്: രണ്ടാം മനുഷ്യ നാഗരികതയുടെ ഉദയം\nമൃഗങ്ങൾ, പക്ഷികൾ, ആ കാലത്ത് അറിയപ്പെട്ട ചെടികൾ, മനുഷ്യനിർമാണത്തിനാവശ്യമായ വസ്തുക്കൾ എന്നിവ നൂഹ് പ്രവാചകൻ കപ്പലിൽ വഹിച്ചിരുന്നു. എല്ലാ വർഗത്തിൽ നിന്നും രണ്ട് ഇണകളെ വീതം അതിൽ കയറ്റികൊള്ളുക. (ഹൂദ്: 40) ഇവിടെ “قلنا” – നാം പറഞ്ഞു എന്നതിൽ മഹത്വത്തെ സൂചിപ്പിക്കുന്ന നൂനാണ് വന്നിരിക്കുന്നത്. നടക്കാനിരിക്കുന്നത് മഹത്തായ സംഭവമാണെന്നതിൽ യാതൊരു സംശയവുമില്ല. അതിനാലാണ് نون العظمة – മഹത്വത്തെ സൂചിപ്പിക്കുന്ന നൂനിനോട് ചേർത്തുപറഞ്ഞത്. നൂഹ് പ്രവാചകൻ അല്ലാഹുവിന്റെ നിർദേശങ്ങൾ സ്വീകരിക്കുകയും, ഓരോ വർഗത്തിൽ നിന്നുള്ള ഇണകളെ തന്നോടൊപ്പം കപ്പലിൽ വഹിക്കുകയും ചെയ്തു. ഇതാണ് രണ്ടാം മനുഷ്യ നാഗരികതയുടെ ഉദയത്തിനും, വളർച്ചക്കും കാരണമായത്. കാരണങ്ങൾ സ്വീകരിക്കുന്ന രീതി നൂഹ് പ്രവാചകന്റെ ഒരുപാട് പ്രവർത്തനങ്ങളിൽ കാണാവുന്നതാണ്. അവയിൽ പ്രധാനപ്പെട്ടതാണ് ചുവടെ കുറിക്കുന്നത്.\n– അല്ലാഹുവിലേക്ക് ക്ഷണിക്കുന്നതിലെ നൂഹ് പ്രവാചകന്റെ ശൈലി\n– തന്നെ വിശ്വസിച്ചവരോടുള്ള അദ്ദേഹത്തിന്റെ താൽപര്യവും ശ്രദ്ധയും\n– കപ്പൽ നിർമാണം\n– രണ്ടാം മനുഷ്യ നാഗരികതയുടെ നിർമാണത്തിനാവശ്യമായത് കപ്പലിൽ വഹിക്കുക


ശബരിമലയില് പോയാല് ബലാത്സംഗം ചെയ്യപ്പെടുമെന്ന മുന്നറിയിപ്പുമായി ഡോക്ടറുടെ കാര്‍ട്ടൂണ്; സ്ത്രീവിരുദ്ധത കൊട്ടിഘോഷിച്ച് കേരളാ ഗവണ്‍മെന്റ് മെഡിക്കല് ഓഫീസേഴ്‌സ് അസോസിയേഷന് ജേണല് | Reporter Live\nശബരിമലയില് പോയാല് ബലാത്സംഗം ചെയ്യപ്പെടുമെന്ന മുന്നറിയിപ്പുമായി ഡോക്ടറുടെ കാര്‍ട്ടൂണ്; സ്ത്രീവിരുദ്ധത കൊട്ടിഘോഷിച്ച് കേരളാ ഗവണ്‍മെന്റ് മെഡിക്കല് ഓഫീസേഴ്‌സ് അസോസിയേഷന് ജേണല്\nBy Web Desk\tNovember 15, 2018 8:53 pm A+ A-\nശബരിമലയില് പോകണം എന്ന ആഗ്രഹം പങ്കുവയ്ക്കുന്ന സ്ത്രീകളെ പരസ്യമായി അധിക്ഷേപിക്കുകയും ബലാത്സംഗ-വധ ഭീഷണികള് മുഴക്കുകയും ചെയ്യുന്ന വ്യക്തികളേയും പ്രസ്ഥാനങ്ങളേയും കഴിഞ്ഞ കുറച്ചുദിവസങ്ങളില് മലയാളി കണ്ടുകഴിഞ്ഞു. യാതൊരു വിധത്തിലുള്ള വിവേകവും തൊട്ടുതീണ്ടിയിട്ടില്ലാത്ത ഒരുകൂട്ടം അക്രമികളുടെ ജല്‍പനമായി സാക്ഷര കേരളം ഇതിനെ തള്ളിക്കളയുകയും ചെയ്തു. എന്നാല് ഇപ്പോള് ഇതേ സ്വരം കേരളാ ഗവണ്‍മെന്റ് മെഡിക്കല് ഓഫീസേഴ്‌സ് അസോസിയേഷനില്‍നിന്ന് പുറത്തുവരികയാണ്.\nകെജിഎംഒഎ ജേണലിന്റെ ഒക്ടോബര് ലക്കം 38-ാം പേജിലെ ഡോക്ടര് പരാധീനന്റെ ലോകം എന്ന പംക്തിയില് പ്രസിദ്ധീകരിച്ച കാര്‍ട്ടൂണ് ശബരിമല വിഷയത്തിലുള്ളതായിരുന്നു. ശബരിമല സന്നിധാനത്തും പമ്പയിലും ലൈംഗിക ശേഷിയുടെ പരിശോധന, ബലാത്സംഗത്തിനിരയായവര്‍ക്കുള്ള പരിശോധന എന്നിവയ്ക്കുള്ള സൗകര്യം ഏര്‍പ്പെടുത്തുമെന്നാണ് ഡോ. പി ജയദേവന് രചിച്ച കാര്‍ട്ടൂണിലെ പ്രധാന കഥാപാത്രം അഭിപ്രായപ്പെടുന്നത്.\nലേഡീ ഡോക്ടര്‍മാരും ഫീമേല് നഴ്‌സുമാരും പാരാമെഡിക്കല് ജീവനക്കാരും.. നല്ല രസമായിരിക്കും എന്ന പ്രസ്താവനയോട് ക്ഷണിക പ്രണയത്തിനും സാധ്യതയുണ്ടെന്നാണ് പരാധീനന്റെ മറുപടി. ഇഹലോക ബന്ധങ്ങള് വെടിഞ്ഞുള്ള ശബരിമല ഡ്യൂട്ടി ഇനി നടക്കില്ല എന്നും കാര്‍ട്ടൂണ് പറഞ്ഞുവയ്ക്കുന്നു.\nകെജിഎംഒഎ ജേര്‍ണലില് വന്ന കാര്‍ട്ടൂണ് കാര്‍ട്ടൂണിസ്റ്റിന്റെ കാഴ്ചപ്പാട് മാത്രമാണ്, സംഘടനയുടെ നിലപാടല്ല എന്ന ഒരു വിശദീകരണം സംഘടനയുടെ ഭാഗത്തുനിന്ന് ഉണ്ടായിട്ടുണ്ട്. കെജിഎംഒഎ ഒരു സ്ത്രീ വിരുദ്ധ നിലപാട് വെച്ച് പുലര്‍ത്തുന്ന സംഘടനയല്ല. ഇക്കാര്യത്തില് എഡിറ്റോറിയല് ബോര്‍ഡ് കൂടുതല് അവധാനത പുലര്‍ത്തേണ്ടതായിരുന്നു. ഉണ്ടായ ശ്രദ്ധക്കുറവില് നിര്‍വ്യാജം ഖേദിക്കുന്നുവെന്നും സംഘടന പറയുന്നു. എന്നാല് നിരുത്തരവാദപരമായ രീതിയിലുള്ള കാര്‍ട്ടൂണ് കെജിഎംഒഎ ജേണലില് പ്രത്യക്ഷമായത് സൈബര് ലോകത്ത് വലിയ കോലാഹലങ്ങള്‍ക്കാണ് വഴിവയ്ക്കുന്നത്. കാര്‍ട്ടൂണിസ്റ്റും കെജിഎംഒഎയും മാപ്പുപറഞ്ഞേ തീരൂ എന്നും ആവശ്യമുയരുകയാണ്.\nസര്‍ക്കാര് നിലപാട് കടുപ്പിച്ചു; ഡോക്ടര്‍മാരുടെ സമരം പിന്‍വലിച്ചു\nസമരം ചെയ്യുന്ന സര്‍ക്കാര് ഡോക്ടര്‍മാര് മടക്കുന്നു; വിട്ടുവീഴ്ചക്ക് തയാറെന്ന് സര്‍ക്കാരിനെ അറിയിച്ചു\nവാക്‌സിന് ക്യാമ്പിനെതിരായ ആക്രമണം: മൂന്ന് പേര് അറസ്റ്റില്\nസര്‍ക്കാര് ആശുപത്രികളിലെ ഡോക്ടര്‍മാരുടെ സമരം പിന്‍വലിച്ചു\nഡോക്ടര്‍മാര് അനിശ്ചിതകാല നിസഹകരണ സമരത്തില്\nഎന്‍ഡോസള്‍ഫാന് : പ്രധാനമന്ത്രിയുടെ ഓഫീസിന്റെ പരാമര്‍ശം വിവാദമാകുന്നു\nസര്‍ക്കാര് ഡോക്ടര്‍മാര് സമരത്തില്\nതിരുവനന്തപുരം ജനറല് ആശുപത്രിയിലെ ലാബിന്റെ പ്രവര്‍ത്തനത്തില് ക്രമക്കേട്


കുണ്ടറയില് കിണറ്റില് കുടുങ്ങിയ നാലുപേര് മരിച്ചു - Media Malayalam (മീഡിയ മലയാളം)\nകുണ്ടറയില് കിണറ്റില് കുടുങ്ങിയ നാലുപേര് മരിച്ചു\nകൊല്ലം: കുണ്ടറയില് കിണറ്റില് കുടുങ്ങിയ നാലുപേര് മരിച്ചു. കുണ്ടറ സ്വദേശികളായ രാജന്(35), സോമരാജന്(54), ശിവപ്രസാദ്(24), മനോജ്(32) എന്നിവരാണ് മരിച്ചത്. കുണ്ടറ പെരുമ്പുഴ കോവില്‍മുക്കില് 100അടി താഴ്ചയുള്ള കിണറ്റിലാണ് ഇവര് അകപ്പെട്ടത്.\nവീട് നിര്‍മാണത്തിന്റെ ഭാഗമായുള്ള കിണര് നിര്‍മിക്കവെയാണ് സംഭവം ആദ്യം ഇറങ്ങിയ ആള്‍ക്ക് ശ്വാസംമുട്ടല് അനുഭവപ്പെട്ടതോടെ രക്ഷാപ്രവര്‍ത്തനത്തിന് ഇറങ്ങുകയായിരുന്നു മറ്റുള്ളവര്.\nആദ്യമിറങ്ങിയ രണ്ടുപേര്‍ക്ക് ശ്വാസതടസ്സമുണ്ടായി. ഇതേത്തുടര്‍ന്ന് ഇവരെ കയറ്റാന് വേണ്ടി രണ്ടുപേര് കൂടി ഇറങ്ങുകയായിരുന്നു. ഫയര് ഫോഴ്സും നാട്ടുകാരും ചേര്‍ന്നാണ് രക്ഷാപ്രവര്‍ത്തനം നടത്തിയത്. ഇവരെ രക്ഷിക്കാന് ശ്രമിക്കുന്നതിനിടെ ഫയര് ഫോഴ്സ് ഉദ്യോഗസ്ഥന് കുഴഞ്ഞുവീണു. ഇദ്ദേഹത്തെയും ആശുപത്രിയിലേക്ക് മാറ്റിയിട്ടുണ്ട്.\nകിണര് മൂടാന് ഫയര്‍ഫോ‌ഴ്‌സ് നിര്‍ദേശം നല്‍കി. കിണറിന്റെ അടിയില് വിഷവാതകമുണ്ടെന്നാണ് പ്രാഥമിക നിഗമനം.\ninawell in Kundara\nwhen they were trapped\nPrevious articleകിറ്റെക്‌സ് ഗാര്‍മെന്റ്‌സ് ഓഹരി വിലയില് ഇടിവ്\nNext articleവൈറ്റിലയിൽ ടാങ്കർ ലോറിയിടിച്ച് ബൈക്ക് യാത്രക്കാരായ രണ്ടു പേർ മരിച്ചു


ഭൂമിയുടെ പ്രായം എത്രയാണ്? - BibleAsk\nഭൂമിയുടെ പ്രായം ബൈബിൾ നൽകുന്നില്ല. ഈ ഗ്രഹം സൃഷ്ടിപ്പ് ആഴ്ചയുടെ തുടക്കത്തിൽ സൃഷ്ടിക്കപ്പെട്ടതാണോ അതോ സൃഷ്ടിപ്പ് ആഴ്ചയ്ക്ക് മുമ്പേ ഉണ്ടായിരുന്നോ എന്ന് ബൈബിൾ പണ്ഡിതന്മാർക്ക് അറിയില്ല.\nഎന്നാൽ ആദാം മുതൽ അബ്രഹാം വരെയുള്ള ഉല്പത്തി 5-ലും 11-ലും പട്ടികപ്പെടുത്തിയിരിക്കുന്ന ബൈബിളിന്റെ വംശാവലികൾ ചേർത്ത് ഭൂമിയിലെ ജീവന്റെ പ്രായം കണക്കാക്കാം. ഈ വംശാവലികൾ 2,000 വർഷം വരെ കൂട്ടിച്ചേർക്കുന്നു. അബ്രഹാം ബിസി 2,000-ൽ ജീവിച്ചിരുന്നതായി മിക്ക ബൈബിൾ പണ്ഡിതന്മാരും സമ്മതിക്കുന്നു. (4,000 വർഷം മുമ്പ്). അതിനാൽ, ഇത് ഭൂമിയിലെ ജീവന്റെ പ്രായം ഏകദേശം 6,000 വർഷമാക്കുന്നു.\nഈ കണക്കുകൂട്ടലുകളുടെ ഏറ്റവും പ്രശസ്തമായ കൃതികൾ ഡോ. ഫ്ലോയ്ഡ് ജോൺസ് തന്റെ “The Chronology of the Old Testament, A.D. 1993” എന്ന പുസ്തകത്തിലും ആർച്ച് ബിഷപ്പ് ജെയിംസ് ഉഷർ തന്റെ “The Annals of the World, A.D. 1658” എന്ന പുസ്തകത്തിലും നടത്തിയിട്ടുണ്ട്.\nഭൂമിക്ക് ഏകദേശം 4.5 ബില്യൺ വർഷം പഴക്കമുണ്ടെന്ന് മതേതര ശാസ്ത്രജ്ഞർ അവകാശപ്പെടുന്നു. റേഡിയോമെട്രിക് ഡേറ്റിംഗും മറ്റ് രീതികളും അടിസ്ഥാനമാക്കിയാണ് അവർ കണക്കുകൂട്ടുന്നത്. എന്നിരുന്നാലും, ഈ രീതികൾ വിശ്വസനീയമല്ലാത്തതോ തെളിയിക്കപ്പെട്ടതോ ആയ പരിണാമപരമായ അനുമാനങ്ങളെ അടിസ്ഥാനമാക്കിയുള്ളതാണ്, അതിനാൽ അവയുടെ കണക്കുകൂട്ടലുകൾ കൃത്യമാകില്ല.\nലോകമെമ്പാടുമുള്ള സംസ്കാരങ്ങൾക്ക് മനുഷ്യരാശിയുടെ പ്രായത്തെക്കുറിച്ച് ബൈബിളിലെ സമാന കണക്കുകൂട്ടലുകൾ ഉണ്ടായിരുന്നു. ഈ കണക്ക് ആയിരക്കണക്കിന് വർഷങ്ങളിലാണ്, ദശലക്ഷക്കണക്കിന് വർഷങ്ങളിലല്ല (ഉദാ. ഇംഗ്ലീഷും മായനും) എന്ന് കൂട്ടിച്ചേർക്കുന്നത് ശ്രദ്ധേയമാണ്. ആദം മുതൽ ക്രിസ്തു വരെയുള്ള ഏകദേശം 4000 കാലസംഖ്യകളുള്ള ഐറിഷ് കാലഗണനയാണ് ബൈബിൾ കണക്കുകൂട്ടലിനോട് ഏറ്റവും അടുത്തത്.\nലോകമെമ്പാടുമുള്ള പാറയടുക്കുകളിൽ കാണപ്പെടുന്ന ഫോസിലുകളുടെ ഉത്ഭവത്തെ സംബന്ധിച്ചിടത്തോളം, നോഹയുടെ വെള്ളപ്പൊക്കത്തെ (ഉൽപത്തി 6-8) വിലയിരുത്തി ബൈബിൾപരമായി ഇതു എളുപ്പത്തിൽ വിശദീകരിക്കാം. വെള്ളപ്പൊക്കത്തിന് ശിലാപാളികൾ നീക്കം ചെയ്യാനും വളരെ ചുരുങ്ങിയ സമയത്തിനുള്ളിൽ അവയെ മറ്റൊരു സ്ഥലത്ത് വീണ്ടും നിക്ഷേപിക്കാനും അതിന്റെ പാളികൾക്കിടയിൽ എല്ലാത്തരം ജീവജാലങ്ങളെയും ശേഖരിക്കാൻ കഴിയും. ഒഴുകുന്ന മൂലകങ്ങളുടെ അതിശക്തമായ ജലശക്തിക്ക് മലയിടുക്കുകളിൽ ഘടകങ്ങൾ കൊത്തിരൂപപ്പെടുത്താനും ദിവസങ്ങളിൽ അല്ലെങ്കിൽ ആഴ്ചകൾക്കുള്ളിൽ പർവതങ്ങൾ സൃഷ്ടിക്കാനും കഴിയുമായിരുന്നു (ഉല്പത്തി 7:19).\nഒരു യുവ ഭൂമിയുടെ ശാസ്ത്രീയ തെളിവുകൾക്കായി, please check out: Can you share evidence for the young age of earth?\nTable of Contents സ്വർഗ്ഗീയ ഗോളങ്ങൾഅടയാളങ്ങൾകാലങ്ങൾജ്യോതിഷം നിരോധിച്ചിരിക്കുന്നു This post is also available in: English (ഇംഗ്ലീഷ്) العربية (അറബിക്) हिन्दी (ഹിന്ദി)സ്വർഗ്ഗീയ ഗോളങ്ങൾ സ്വർഗ്ഗീയ ഗോളങ്ങളെ സൃഷ്ടിച്ചപ്പോൾ ദൈവം ഉല്പത്തി പുസ്തകത്തിൽ പറഞ്ഞു, “പകലിനെ രാത്രിയിൽ നിന്ന് വേർപെടുത്താൻ…\nThis post is also available in: English (ഇംഗ്ലീഷ്) العربية (അറബിക്) हिन्दी (ഹിന്ദി)സൃഷ്ടിയിൽ ആഴ്ചയുടെ ദിനങ്ങൾ നീണ്ടതാണെന്നും നീണ്ട ഭൂമിശാസ്ത്ര കാലഘട്ടങ്ങളായിരുന്നു എന്നും ചിലർ വിശ്വസിക്കുന്നു. എന്നാൽ ഇത് ബൈബിളുമായി പൊരുത്തപ്പെടുന്നില്ല. സൃഷ്ടി നടന്നത് അക്ഷരീയ ആഴ്‌ചയിലാണെന്ന് തെളിയിക്കുന്ന…


ആശുപത്രികളില് രോഗികളെ മയക്കി 63 മോഷണങ്ങള് നടത്തിയ സ്ത്രീ അറസ്റ്റില് - MALABAR FLASH\nHome Arrested hospital Kerala Robbery കേരളം കേരള വാര്‍ത്ത ആശുപത്രികളില് രോഗികളെ മയക്കി 63 മോഷണങ്ങള് നടത്തിയ സ്ത്രീ അറസ്റ്റില്\nഅടൂര്: വിവിധജില്ലകളിലെ ആശുപത്രികളില് പരിചയം നടിച്ചെത്തി രോഗികള്‍ക്കും കൂട്ടിരുപ്പുകാര്‍ക്കും ഉറക്ക ഗുളിക കലര്‍ത്തിയ ആഹാര സാധനങ്ങള് നല്‍കി മയക്കിയ ശേഷം സ്വര്‍ണാഭരണങ്ങള് മോഷ്ടിക്കുന്ന സ്ത്രീ പിടിയില്. പുത്തൂര് നെടുവത്തൂര്, തേവലപ്പുറം സന്തോഷ് വിലാസത്തില് വാവ എന്നു വിളിക്കുന്ന സരസ്വതിയാണ് (47) അറസ്റ്റിലായത്.\nഒന്നര വര്‍ഷത്തിനുള്ളില് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം ജില്ലകളില് 63 സ്ഥലങ്ങളില് നിന്നാണ് ഒരു കിലോയോളം വരുന്ന സ്വര്‍ണാഭരണങ്ങള് മോഷ്ടിച്ചത്. കഴിഞ്ഞ ജൂണ് ഒന്‍പതിന് അടൂര് മരിയാ ആശുപത്രിയില് മകന്റെ ചികില്‍സയ്ക്കു വേണ്ടി എത്തിയ മുണ്ടപ്പള്ളി ആശാലയത്തില് ആശയേയും മകന് ആദര്‍ശിനെയും ഉറക്കഗുളിക കലര്‍ത്തിയ ചായയും ബിസ്‌കറ്റും നല്‍കി മയക്കി കിടത്തിയ ശേഷം ആശയുടെ കഴുത്തില് കിടന്ന രണ്ടു പവന്റെ മാല കവര്‍ന്ന കേസാണ് ഇവരെ പൊലീസിന്റെ വലയില് കുടുക്കിയത്.\nഈ ആശുപത്രിയിലെ സിസി ടിവിയില് പതിഞ്ഞ ചിത്രമാണ് സരസ്വതിയെ പിടികൂടാന് പൊലീസിനെ സഹായിച്ചത്. ഈ ചിത്രം പത്രത്തില് നല്‍കിയതിനെ തുടര്‍ന്ന് അടൂര് ഡിവൈഎസ്പി എ. നസീമിന് ലഭിച്ച രഹസ്യ വിവരത്തെ തുടര്‍ന്ന് സിഐ ടി. മനോജിന്റെ നേതൃത്വത്തില് നടത്തിയ അന്വേഷണത്തിലാണ് കഴിഞ്ഞ ദിവസം പുത്തൂരില് നിന്ന് ഇവരെ അറസ്റ്റ് ചെയ്തതെന്ന് ജില്ലാ പൊലീസ് മേധാവി എസ്. ശ്രീനിവാസ് പറഞ്ഞു.\nസര്‍ക്കാര് ആശുപത്രികളിലും സ്വകാര്യ ആശുപത്രികളിലും എത്തി ഈ സ്ത്രീ രോഗിയേയും കൂട്ടിരുപ്പുകാരേയും പരിചയപ്പെട്ട് അവരെ വിശ്വാസത്തിലെടുത്ത ശേഷമാണ് മോഷണം നടത്താറുള്ളതെന്ന് പൊലീസ് പറഞ്ഞു. ആശുപത്രികളിലെ എക്‌സ്‌റേ റൂം കേന്ദ്രീകരിച്ചാണ് കൂടുതല് മോഷണം. സ്ത്രീകളായ രോഗികളുടെ എക്‌സ്‌റേ എടുക്കാനായി കഴുത്തില് കിടക്കുന്ന മാല ആശുപത്രി അധികൃതര് ഊരിമാറ്റുമ്പോള് രോഗിയുടെ ബന്ധുവാണെന്നു പറഞ്ഞ് ആ മാല വാങ്ങി മുങ്ങുകയാണ് പതിവ്.\nചിലയിടങ്ങളില് സ്ഥലത്തെ പഞ്ചായത്ത് അംഗങ്ങളുടെ ബന്ധുവാണെന്നും രോഗികളുടെയും കൂട്ടിരുപ്പുകാരുടേയും അകന്ന ബന്ധത്തില് ഉള്ളതാണെന്നും പറഞ്ഞാണ് വിശ്വസിപ്പിക്കുന്നത്. ഇതു കഴിഞ്ഞ് രോഗിക്കു മരുന്നും ഭക്ഷണവും മറ്റു വാങ്ങാന് സഹായിക്കുകയും ചെയ്യും. ഉറക്ക ഗുളിക കലര്‍ത്തിയ ഭക്ഷണ സാധനങ്ങളും ചായയുമാണ് രോഗിക്കും കൂട്ടിരിപ്പുകാര്‍ക്കും നല്‍കുന്നത്. ഇതു കഴിഞ്ഞ് ഇവര് മയങ്ങിയ ശേഷം സ്ത്രീകളുടെ ആഭരണങ്ങള് അപഹരിക്കും.\nഅറസ്റ്റ് ചെയ്ത സമയത്ത് സ്ത്രീയുടെ പക്കല് നിന്നു മൂന്നു പവന്റെ രണ്ടു മാലയും 15,000 രൂപയും പൊലീസിന് ലഭിച്ചിരുന്നു. ഇതുവരെ ഒന്‍പതിടത്തു നിന്നു മോഷ്ടിച്ച സ്വര്‍ണാഭരണങ്ങള് കിട്ടിയെങ്കിലും അതില് തിരുവല്ല ജനറല് ആശുപത്രിയില് നിന്നും അഞ്ചല് പിഎച്ച്‌സിയില് നിന്നും അപഹരിച്ച കേസുകളില് മാത്രമേ തെളിവെടുപ്പു പൂര്‍ത്തിയായിട്ടുള്ളൂ. ബാക്കിയുള്ളതിന്റെ പരിശോധനകള് നടന്നു വരികയാണ്. തിരുവനന്തപുരം ജില്ലയില് 17 ഇടത്തും കൊല്ലത്ത് 11 ഇടത്തും ആലപ്പുഴയില് 15 ഇടത്തും പത്തനംതിട്ടയില് 13 ഇടത്തും കോട്ടയത്ത് ഒന്‍പതിടത്തും നിന്നാണ് സ്വര്‍ണാഭരണങ്ങള് അപഹരിച്ചത്. പ്രതിയെ റിമാന്‍ഡ് ചെയ്തു.\nമോഷ്ടിച്ച സ്വര്‍ണാഭരണങ്ങള് പ്രതിയെ കസ്റ്റഡിയില് വാങ്ങി കൂടുതല് തെളിവെടുപ്പ് നടത്തി കണ്ടെത്താനുള്ള ശ്രമത്തിലാണ് പൊലീസ്. എസ്‌ഐ ജി. ഗോപകുമാര്, എഎസ്‌ഐ എസ്. രാധാകൃഷ്ണന്, സിവില് പൊലീസ് ഓഫിസര്‍മാരായ ജയരാജ്, അജി സാമുവല്, ശ്യാംലാല്, ജയരാജ് പണിക്കര്, വില്‍സണ് എന്നിവരാണ് അന്വേഷണ സംഘത്തിലുള്ളത്.\nKeywords: Kerala News, International News, National News, Gulf News, Health News, Educational News, MalabarFlash, Malabar Vartha, Malabar News, Malayalam News


230 റണ്‍സിനു ന്യൂസിലാണ്ടിനെ ഒതുക്കി ഇന്ത്യ | Fanport | Cricket News Malayalam\nThursday, Mar 4, 2021 08:58 AM\nHome Cricket 230 റണ്‍സിനു ന്യൂസിലാണ്ടിനെ ഒതുക്കി ഇന്ത്യ\nവിവാദങ്ങള്‍ക്ക് ശേഷം പൂനെയില് കളി നടന്നപ്പോള് ന്യൂസിലാണ്ടിനു ബാറ്റിംഗ് തകര്‍ച്ച. സ്റ്റിംഗ് ഓപ്പറേഷനില് “ഇതൊരു 340 റണ്‍സ് പിച്ചാണ്”എന്ന് ക്യുറേറ്റര് പറഞ്ഞ പിച്ചിലാണ് ന്യൂസിലാണ്ട് 200 കടക്കാന് ബുദ്ധിമുട്ടിയത്. നിശ്ചിത് 50 ഓവറില്9വിക്കറ്റ് നഷ്ടത്തില് 230 റണ്‍സ് നേടുകയായിരുന്നു. ഐസിസി നിരീക്ഷകന്റെ മത്സരാനുമതി ലഭിച്ച ശേഷം ടോസ് നേടിയ ന്യൂസിലാണ്ട് ബാറ്റിംഗ് തിരഞ്ഞെടുത്തു. എന്നാല് തീര്‍ത്തും നിരാശാജനകമായ പ്രകടനമാണ് ടോപ് ഓര്‍ഡര് പുറത്തെടുത്തത്. മധ്യനിരയുടെ ചെറുത്ത് നില്പാണ് ടീം സ്കോര് 200 കടക്കാന് ന്യൂസിലാണ്ടിനെ സഹായിച്ചത്.\nമൂന്നാം ഓവറില് മാര്‍ട്ടിന് ഗുപ്ടിലിനെയും(11) ഏഴാം ഓവറില് കോളിന് മുണ്‍റോയെയും(10) ഭുവനേശ്വര് കുമാര് മടക്കിയപ്പോള് കെയിന് വില്യംസണിന്റെ അന്തകനായത് ബുംറയാണ്. 27/3 എന്ന നിലയില് നിന്ന് മധ്യനിരയില് നിന്നുള്ള ചെറുത്ത്നില്പാണ് ന്യൂസിലാണ്ടിനെ 200 കടക്കാന് സഹായിച്ചത്. ഹെന്‍റി നിക്കോളസ് 42 റണ്‍സുമായി ടോപ് സ്കോറര് ആയി. കോളിന് ഡി ഗ്രാന്‍ഡോം(41), ടോം ലാഥം(38), റോസ് ടെയിലര്(21) എന്നിവരാണ് മറ്റു പ്രധാന ബാറ്റ്സ്മാന്മാര്. ഹെന്‍റി നിക്കോളസിനെയും പുറത്താക്കിയത് ഭുവനേശ്വര് കുമാര് ആയിരുന്നു. മിച്ചല് സാന്റനര് 29 റണ്‍സും ടിം സൗത്തി 25 റണ്‍സും നേടി അവസാന ഓവറുകളില് ടീമിനു തുണയായി.\nഭുവനേശ്വര് കുമാര് മൂന്ന് വിക്കറ്റ് നേടിയപ്പോള് യൂസുവേന്ദ്ര ചഹാല് രണ്ട് വിക്കറ്റ് നേടി. ജസ്പ്രീത് ബുംറയും രണ്ട് വിക്കറ്റ് നേടി. ഹാര്‍ദ്ദിക് പാണ്ഡ്യ, അക്സര് പട്ടേല് എന്നിവരും വിക്കറ്റ് പട്ടികയില് ഇടം നേടി.\nPrevious articleഐസിസി നിരീക്ഷകന് അനുമതി നല്‍കി, ടോസ് നേടിയ ന്യൂസിലാണ്ട് ബാറ്റ് ചെയ്യും\nNext articleരാജസ്ഥാന്റെ നടുവൊടിച്ച് ജലജ് സക്സേന, ആറ് വിക്കറ്റ് നേട്ടം


പ്രണയസാഫല്യത്തിന് മുത്ത് അഥവാ മുക്താഫലം | Astrology| Pearl\nSep 7, 2018, 09:14 PM IST\nതുലാ ലഗ്‌നക്കാരുടെ കര്‍മ്മാധിപനാണ് ചന്ദ്രന്. അതിനാല് ചന്ദ്രന് ബലഹീനനായാല് മുത്ത് ധരിക്കാം.\nമുത്തുകള് രണ്ടു ജാതിയുണ്ട്. ജലജം എന്നും സ്ഥലജം എന്നും പേരില്. ചിപ്പിയില് നിന്നും ശംഖില് നിന്നും കിട്ടുന്ന മുത്തകളാണ് ഉത്തമമായതും പക്ഷെ ഇത് വളരെ ദുര്‍ലഭവും വളരെ വില കൂടിയതുമാണ്. ഇവ ഏറെ ഗുണ പ്രദവുമാണ്. മുക്താ, ചന്ദ്ര രത്‌നം, ശശി രത്‌നം, ശശി പ്രിയ, മോത്തി എന്നീ പേരുകളില് അറിയപ്പെടുന്നു. മഹാവിഷ്ണുവിന്റെ കൗസ്തുഭ മണി മുത്താണ്.\nമേടം ലഗ്‌നക്കാര്‍ക്ക് മുത്തു ധരിക്കാം. കുജന്റെ സുഹൃത്താണ് ചന്ദ്രന്. മനശ്ശാന്തി, പ്രവൃത്തികളില് ഉത്സാഹം, വാഹന ലാഭം, ഭൂമി, നല്ല സ്വഭാവം, ക്ഷമ, നല്ല വിദ്യാ, മാതൃ സുഖം, സൗന്ദര്യം ഇവയെല്ലാം ലഭിക്കും. കര്‍ക്കിടകം ലഗ്‌നക്കാരുടെ ബെര്‍ത്ത് സ്റ്റോണ് ആണ്. ചന്ദ്രന്റെ സ്വന്തം ഗൃഹമാണ് കര്‍ക്കിടകം. അതിനാല് മുത്തു ധരിച്ചാല് ദീര്‍ഘായുസ്സ്, ആരോഗ്യം, നല്ല ഓര്‍മ്മശക്തി, ഭൗതികസമ്പത്ത്, മനസ്സമാധാനം, സത് വിചാരങ്ങള്, സൗന്ദര്യം എന്നിവ ഫലം.\nതുലാ ലഗ്‌നക്കാരുടെ കര്‍മ്മാധിപനാണ് ചന്ദ്രന്. അതിനാല് ചന്ദ്രന് ബലഹീനനായാല് മുത്ത് ധരിക്കാം. കര്‍മ്മ ഗുണമുണ്ടാകും. വൃശ്ചിക ലഗ്‌നക്കാര്‍ക്ക് ഭാഗ്യാധിപനാണ് ചന്ദ്രന്. അതിനാല് ചന്ദ്രന്റെ രത്‌നം ധരിച്ചാല് ഭാഗ്യം വര്‍ദ്ധിക്കും. ധന ലാഭം ക്ഷമ, ഉയര്‍ന്ന വിദ്യ, വിദേശയാത്ര, കിര്‍ത്തി, പ്രശസ്തി, തൊഴിലില് ഉയര്‍ച്ച എന്നിവയുണ്ടാകും. മീന ലഗ്‌നക്കാര്‍ക്കും മുത്ത് ധരിക്കാവുന്നതാണ് വ്യാഴത്തിന്റെ സുഹൃത്താണ് ചന്ദ്രന്.\nസന്താന ഗുണം, ധനം, ബഹുമാനം, ബുദ്ധിശക്തി, ഓര്‍മ്മ ശക്തി, ഊഹക്കച്ചവടത്തില് ലാഭം, അപ്രതീക്ഷിത നേട്ടങ്ങള്, മനസമാധാനം എന്നിവ ഫലം. ചന്ദ്രന്റെ ലോഹം വെളളിയായതിനാല് മുത്ത് വെള്ളിയില് ധരിക്കാം.2കാരറ്റ് മുതല്4ക്യാരറ്റ് വരെ ധരിക്കാം. മോതിരമായും ലോക്കറ്റ് ആയും മാലയായും ധരിക്കാവുന്നതാണ്. ചെറുവിരലിലോ മോതിരവിരലിലോ ചന്ദ്രന്റെ കാല ഹോരയില് ധരിക്കുക. ചന്ദ്ര സ്‌തോത്രം ജപിക്കുക- വിശദമായി വായിക്കാന് ക്ലിക്ക് ചെയ്യുക


ചെന്നിത്തലയുടെ മകൻ രോഹിത്തിന് വിവാഹനിശ്ചയം; ശ്രീജ വധു; ചിത്രങ്ങൾ\nസ്വന്തം ലേഖകൻ September 10, 2018 08:32 PM IST\nപ്രതിപക്ഷ നേതാവ് രമേശ് ചെന്നിത്തലയുടെ മകന് രോഹിത്തിന്‍റെ വിവാഹ നിശ്ചയം കഴിഞ്ഞു. കൊച്ചിയിലെ അവന്യൂ സെന്‍ററിലാണ് വിവാഹ നിശ്ചയ ചടങ്ങുകള് നടന്നത്. വ്യവസായിയായ ഭാസിയുടെയും ജയലക്ഷ്മിയുടെയും മകളാണ് ശ്രീജ ഭാസിയുമായാണ് രോഹിത്തിന്‍റെ നിശ്ചയം നടന്നത്. രോഹിത്ത് കൊച്ചി അമൃത ആശുപത്രിയിലെ ഡോക്ടറാണ്. ശ്രീജ അമേരിക്കയില് ഡോക്ടാറായി പ്രാക്ടീസ് ചെയ്യുന്നു.\nഇന്ധന വില വര്‍ധനവിനെതിരെയുള്ള ഭാരത് ബന്ദ് തുടരുമ്പോളായിരുന്നു ചടങ്ങ്. നിശ്ചയം മുൻപേ തീരുമാനിച്ചിരുന്നതുകൊണ്ടാണ് മാറ്റി വയ്ക്കാതിരുന്നതെന്ന് രമേശ് ചെന്നിത്തല മാധ്യമങ്ങളോട് പറഞ്ഞു.\nകൊച്ചിയില് കാളവണ്ടിയില് യാത്ര ചെയ്തുള്ള വേറിട്ട പ്രതിഷേധത്തിന് ഒടുവില് പാര്‍ട്ടി പ്രവര്‍ത്തകന്‍റെ സ്കൂട്ടറിലാണ് അദ്ദേഹം വിവാഹ നിശ്ചയ വേദിയിലെത്തിയത്. അതിഥികൾ കാറിലെത്തിയപ്പോൾ സ്കൂട്ടറിൽ എത്തിയ വരന്റെ പിതാവിനെ കണ്ട് ബന്ധുക്കള് അമ്പരന്നു.


Malayalam Blogs - Green Media Vision - An online Infotainment Channel\nഅതിരപ്പിള്ളി ടൂര് അവിസ്മരണീയമായ അനുഭവം\nനഗരത്തിലെ തിരക്കുള്ള ജീവിതത്തില് നിന്നും കുറച്ച് നേരമെങ്കിലും മാറി നിന്ന് കുറച്ചു ശുദ്ധ വായു ശ്വസിക്കാനും നല്ല ജലത്തില് കുളിക്കാനും ആഗ്രഹിക്കുന്ന ആളുകള്‍ക്ക് അനുഗ്രഹമാണ് ആതിരപ്പള്ളിയാത്ര .നിര്‍ഭാഗ്യവശാല് പ്രകൃതിയോട് ചേര്‍ന്ന് നിന്നു ഭക്ഷണംകഴിക്കുന്ന അനുഭവം നല്‍കുന്ന ഹോട്ടലുകള് തീരെ കുറവാണ് .മിക്ക ഹോട്ടലുകളും കോണ്‍ക്രീറ്റ് കൂടാരങ്ങള് ആണ് ആതിരപ്പള്ളിയില് പോകുന്ന ടൂറിസ്റ്റ്കള്‍ക്ക് കേരളത്തിന്റെ തനതായ രുചി നല്‍കുന്നതിനു വേണ്ടിയാണ് പ്രവാസികളായ രഞ്ജിത്ത് രാധാകൃഷ്ണന് എന്നിവര് ചേര്‍ന്ന് ഈ സംരംഭം തുടങ്ങിയത് .പ്ലാന്ചോട് ഇവര്‍ക്ക് വെറും ബിസ്സിനെസ്സ് മാത്രമാല്ല… Read More\nധാന്വന്തരം…ദൈവത്തിന്റെ വര ദാനം …\nധാന്വന്തരം കുഴമ്പിന് എത്ര വയസ്സായി? തിട്ടപ്പെടുത്തുവാന് ക്ലേശിക്കേണ്ടിവരും. ഫലസമ്പുഷ്ടികൊണ്ട് ആദിദേവനായ ധന്വന്തരിക്ക് അഭിമതമായിട്ടുള്ള മരുന്നായതുകൊണ്ടാണ് ഈ ഔഷധക്കൂട്ട് ധാന്വന്തരം എന്ന പേരില് പ്രസിദ്ധമായത്.ഈ ഔഷധയോഗംകൊണ്ട് ധാന്വന്തരം തൈലവും കൂടുതല് ഫലപ്രാപ്തിക്കായി 7, 14, 21, 101 എന്നീ ക്രമത്തില് ആവര്‍ത്തിച്ച തൈലങ്ങളും തയ്യാറാക്കുന്നു. ഇതിനു പുറമെയാണ് ധാന്വന്തരം കുഴമ്പ്.തൈലവും കുഴമ്പും തമ്മില് വ്യത്യാസമുണ്ട്. ധാന്വന്തരം തൈലത്തിലും ആവര്‍ത്തികളിലും എള്ളെണ്ണ മാത്രമേയുള്ളൂ. കുഴമ്പില് എണ്ണ, നെയ്യ്, ആവണക്കെണ്ണ എന്നിവകൂടി ചേര്‍ക്കുന്നു. ഇവയെ കുറുന്തോട്ടി മുതലായ മരുന്നുകളും പാലും ചേര്‍ത്ത് യഥാവിധി സംസ്‌കരിച്ചെടുക്കുന്നു. വാതരോഗികള്, പ്രസവിച്ചുകിടക്കുന്ന സ്ത്രീകള്, കുഞ്ഞുങ്ങള്, മര്‍മ്മഭാഗങ്ങളില് പരിക്കേറ്റിട്ടുള്ളവര് എന്നിവരിലാണ് ധാന്വന്തരം തൈലവും ധാന്വന്തരം കുഴമ്പും കൂടുതലായി ഉപയോഗിക്കുന്നത്. തരിപ്പ്, കടച്ചില്, വേദന, ശരീരത്തിന്റെ ഒരു ഭാഗത്തിനു ബലക്ഷയം, മുഖം കോടല്, മൂത്രതടസ്സം, ഗര്‍ഭാശയരോഗങ്ങള് തുടങ്ങിയവയുടെ ചികിത്സയിലും ധാന്വന്തരം പ്രമുഖ ഔഷധമാണ്.\nഅധികം പണിയൊന്നുമില്ലാതെ ഒരു ട്രെക്കിങ് ആയാലോ? കര്‍ണ്ണാടക ജില്ലയിലെ കുടകിലുള്ള ചോമക്കുണ്ട് ഇതിനു ഏറ്റവും പറ്റിയ ഇടമാണ്. എല്ലാ പ്രായത്തിലുമുള്ള ആളുകള്‍ക്ക് അധികം സാഹസപ്പെടാതെ ചുമ്മാ അങ്ങ് കയറിപ്പോകാന് പറ്റുന്ന ചെറിയ ഒരു മലയാണിത്. മൊത്തത്തില് അഞ്ചാറു കിലോമീറ്റര് ദൂരമേയുള്ളൂ. വെറും രണ്ടു മണിക്കൂര് കൊണ്ട് ആര്‍ക്കും ഈസിയായി കയറിപ്പോകാം. കുടക് ജില്ലയിലെ വിരാജ്പേട്ടില് നിന്നും ഏകദേശം 16 കിലോമീറ്റര് അകലെയായാണ് ചോമക്കുണ്ട്. കേരളത്തില് നിന്നും യാത്ര ചെയ്യുമ്പോള് കണ്ണൂരിനും കുടകിനും ഇടയിലായി വരും. ഇതിനടുത്തായി ചെലവറ എന്നൊരു വെള്ളച്ചാട്ടവും ഉണ്ട്. കുടകില് അധികമാരും ചെന്നു പെടാത്ത രണ്ടു മനോഹര ഇടങ്ങളാണ് ഇവ. ചെലവറ വെള്ളച്ചാട്ടം രണ്ടു അരുവികളായി പിരിഞ്ഞ് ഒഴുകുന്നത് കാണാം. വെള്ളച്ചാട്ടത്തിനടുത്തേക്ക് അധികം യാത്ര ചെയ്യാതിരിക്കുന്നതാണ് നല്ലത്. ഇതല്‍പ്പം അപകടം പിടിച്ച പണിയാണ്. കുട്ടികള് കൂടെയുണ്ടെങ്കില് പ്രത്യേകം ശ്രദ്ധിച്ചേ മതിയാകൂ.\nഒറ്റ ദിവസം കൊണ്ട് മൂന്ന് സംസ്ഥാനങ്ങളിലെ കാട്ടിലൂടെ യാത്ര ചെയ്യാം\nകോടമഞ്ഞിൻ പുതപ്പ് അണിഞ്ഞ വയനാട്, പൂപ്പാടങ്ങൾ നിറഞ്ഞ ഗുണ്ടൽപേട്ട്, വന്യമൃഗങ്ങൾ നിറഞ്ഞ മുതുമലയും ബന്ദിപ്പൂരും ,കേരളം ,തമിഴ്നാട്, കർണാടക മൂന്ന് സംസ്ഥാനങ്ങളിലൂടെ ഒറ്റ ദിവസത്തെ യാത്ര.\nഭൂട്ടാൻ യാത്രയിൽ ശ്രദ്ധിക്കാം ഇക്കാര്യങ്ങൾ\nലോകത്തെ ഏറ്റവും സന്തുഷ്ടരായ ജനത താമസിക്കുന്ന രാജ്യമെന്ന ബഹുമതിയുണ്ട് ഭൂട്ടാന്. പർവതങ്ങളുടെ താഴ്‌വരയായതുകൊണ്ടു തന്നെ വശ്യമനോഹരമായ പ്രകൃതിയാണ് ഈ നാടിന്റെ സവിശേഷത. മരങ്ങളും ചെടികളും മനോഹരമാക്കുന്ന ഇവിടുത്തെ പ്രകൃതിയും കാഴ്ചകളും ഏതൊരു സഞ്ചാരിക്കും വിസ്മയമാണ്. ഭൂട്ടാൻ യാത്രയ്ക്ക് തയാറെടുക്കുമ്പോൾ കുറച്ചേറെ കാര്യങ്ങൾ ശ്രദ്ധിക്കാനുണ്ട്. ധനച്ചെലവ് കുറയ്ക്കാനും യാത്ര മികച്ച രീതിയിൽ ആസ്വദിക്കാനമിതാ കുറച്ചു മാർഗങ്ങൾ.\nസീസൺ അറിഞ്ഞു സന്ദർശനം നടത്തുന്നതു വഴി മറ്റൊരു ഉപകാരം കൂടിയുണ്ട്. ധനച്ചെലവ് കുറയ്ക്കാനും ഇതൊരു മികച്ച മാർഗമാണ്. സീസൺ സമയങ്ങളിൽ ഒരു ദിവസത്തെ താമസത്തിനും ഭക്ഷണത്തിനും ചെലവാകുന്നതിന്റെ പകുതി പണം മാത്രമേ സീസൺ അല്ലാത്ത ഡിസംബർ മുതൽ ജനുവരി വരെയും ജൂൺ മുതൽ ഓഗസ്റ്റ് വരെയുള്ള മാസങ്ങളിലും ചെലവാകുകയുള്ളു. കീശ കാലിയാകാതെ കാഴ്ചകൾ ആസ്വദിക്കണം എന്ന മനോഭാവമുള്ള യാത്രികനാണ് നിങ്ങളെങ്കിൽ സീസൺ അല്ലാത്ത സമയങ്ങൾ യാത്രയ്ക്കായി തെരെഞ്ഞെടുക്കുന്നതായിരിക്കും ഉത്തമം. ഒറ്റയ്ക്കാണ് യാത്രയെങ്കിൽ പണച്ചെലവ് അധികരിക്കാൻ ഇടയുണ്ട്. ഒരാൾക്കു രാത്രി താമസത്തിനു ഈടാക്കുന്ന സർ ചാർജ് ഇന്ത്യൻ രൂപ, മൂവായിരത്തോളം നൽകേണ്ടി വരുമ്പോൾ രണ്ടു പേർക്കതു 2200 രൂപയെ വരുന്നുള്ളു. മൂന്നു പേരുള്ള യാത്രാസംഘമെങ്കിൽ രാത്രി താമസത്തിനു സർ ചാർജ് ഒട്ടും തന്നെയും നൽകേണ്ടതില്ല. അതുകൊണ്ടു തന്നെ ഭൂട്ടാൻ യാത്രയിൽ രണ്ടു സുഹൃത്തുക്കളെ കൂടെ കൂട്ടുന്നതു ഉപകാരപ്രദമാണ്.\nഭൂട്ടാനിലെ കാഴ്ച -വർഷം മുഴുവൻ ആഘോഷങ്ങൾ നീണ്ടു നിൽക്കുന്ന രാജ്യമാണ് ഭൂട്ടാൻ.\nഹോം സ്റ്റേകൾ താമസത്തിനായി തെരഞ്ഞെടുക്കാൻ താല്പര്യമുള്ളവർക്കു മികച്ച താമസ സൗകര്യങ്ങൾ നൽകുന്ന നിരവധി ഹോം സ്റ്റേകൾ കാണുവാൻ കഴിയും. സൗകര്യങ്ങൾ കുറഞ്ഞ ഹോം സ്റ്റേ കളും കുറഞ്ഞ നിരക്കിൽ ലഭ്യമാകും. ഭൂട്ടാനിലെ ജനങ്ങളുടെ ജീവിതരീതികളും ശൈലികളും അടുത്തറിയാൻ ഏറെ ഉപകാരപ്രദമാണ് ഹോംസ്റ്റേകൾ. മാത്രമല്ല, ആഡംബരങ്ങൾ നിറഞ്ഞ ഹോട്ടൽ മുറിയോളം പണച്ചെലവുമില്ല. ഒരു സ്ഥലത്തു നിന്നും മറ്റൊരിടത്തേയ്ക്കുള്ള യാത്രകൾക്കു മിക്കപ്പോഴും ടാക്സികളെ ആശ്രയിക്കേണ്ടതായി വരും. അവിടെയും വിവേകപൂർവം പ്രവർത്തിച്ചാൽ പണച്ചെലവ് കുറയ്ക്കാം. എല്ലാ ഹോട്ടലുകളിലും വൈഫൈ സൗകര്യം ലഭ്യമാണെങ്കിലും കൂടുതൽ വേഗതയുള്ള നെറ്റ് കണക്ഷൻ ആവശ്യമെങ്കിൽ ഒരു പ്രീപെയ്ഡ് സിം കാർഡ് എടുക്കുന്നതാണ് ഉത്തമം. ഭൂട്ടാനിലെ ഔദ്യോഗിക ഭാഷ ദ്സോങ്ക ആണെങ്കിലും ഭൂരിപക്ഷം ആളുകൾക്കും ഇംഗ്ലീഷ് കൈകാര്യം ചെയ്യാൻ അറിയാം. അതുകൊണ്ടു തന്നെ ഭൂട്ടാൻ സന്ദർശനത്തിൽ ഭാഷ ഒരു പ്രശ്നമാകില്ല. പ്രധാന പട്ടണങ്ങളിൽ മാത്രമേ എടിഎമ്മുകൾ ഉള്ളൂ. ക്രെഡിറ്റ്, ഡെബിറ്റ് കാർഡുകൾ ഉപയോഗിച്ച് പണം അടക്കാനുള്ള സൗകര്യങ്ങൾ ഭൂരിപക്ഷം ഹോട്ടലുകളിലും കരകൗശല വിൽപനശാലകളിലുമുണ്ട്. പുകയില ഉത്പന്നങ്ങളുടെ വില്പനയും വാങ്ങലും നിരോധിച്ച ഒരു രാജ്യമാണ് ഭൂട്ടാൻ, കൂടാതെ, പൊതുസ്ഥലങ്ങളിൽ പുകവലി നിരോധിക്കപ്പെട്ടിട്ടുണ്ട്. അതുകൊണ്ടു ഭൂട്ടാനിലെത്തി പുകവലിച്ചാൽ വലിയ വില കൊടുക്കേണ്ടി വരും. സാധനങ്ങൾ വാങ്ങുമ്പോൾ വില പേശുന്നതു നല്ലതാണ്. കുറച്ചു പണം ലാഭിക്കാൻ അത് സഹായിക്കും. ബുദ്ധമത കേന്ദ്രങ്ങളുടെയും ക്ഷേത്രങ്ങളുടെയുമൊക്കെ ചിത്രങ്ങൾ പകർത്തുമ്പോൾ അനുമതിയുണ്ടോ എന്ന് ഗൈഡിനോട് അന്വേഷിച്ചതിനുശേഷം മാത്രം ഫോട്ടോകൾ എടുക്കുക


Indian Journalist appreciated for protecting National Flag from Pak protesters | പാക് പ്രതിഷേധക്കാരിൽ നിന്നും ത്രിവർണ പതാക സംരക്ഷിച്ച് മാധ്യമ പ്രവർത്തക, ധീരതയ്ക്ക് കയ്യടി - Malayalam Oneindia\nUpdated: Mon, Aug 19, 2019, 19:10 [IST]\nലണ്ടന്: കശ്മീര് വിഷയത്തില് ലണ്ടനില് പാക് സ്വദേശികള് നടത്തിയ പ്രതിഷേധ പ്രകടനത്തിനിടെ ഇന്ത്യയുടെ അഭിമാനം കാത്ത് മാധ്യമപ്രവര്‍ത്തക. ഇന്ത്യന് എംബസ്സിക്ക് മുന്നില് നടന്ന പാകിസ്താനികളുടെ പ്രതിഷേധ പ്രകടനത്തിനിടെ ചിലര് ദേശീയ പതാക വലിച്ച് കീറിയിരുന്നു. പ്രതിഷേധക്കാരില് നിന്നും ഇന്ത്യന് പതാക സംരക്ഷിച്ച പൂനം ജോഷി എന്ന മാധ്യമ പ്രവര്‍ത്തക കയ്യടി നേടുകയാണ്. എഎന്‍ഐക്ക് വേണ്ടി ലണ്ടനിലെ സ്വാതന്ത്ര്യ ദിനാഘോഷങ്ങള് റിപ്പോര്‍ട്ട് ചെയ്യാന് എത്തിയതായിരുന്നു പൂനം ജോഷി.\nഇന്ത്യയ്ക്കും പ്രധാനമന്ത്രി നരേന്ദ്ര മോദിക്കും എതിരെ രൂക്ഷമായ മുദ്രാവാക്യം ഉയര്‍ത്തിക്കൊണ്ടുളളതായിരുന്നു ലണ്ടനിലെ പാകിസ്താനികളുടെ പ്രതിഷേധറാലി. കശ്മീരിനെ സ്വതന്ത്രമാക്കുക എന്നത് അടക്കമുളള മുദ്രാവാക്യങ്ങളാണ് പ്രതിഷേധകര് ഉയര്‍ത്തിയത്.\nപ്രതിഷേധ റാലി നടന്ന് കൊണ്ടിരിക്കെ സ്ഥലത്ത് ഉണ്ടായിരുന്ന ഇന്ത്യക്കാരില് നിന്നും അവര് ദേശീയ പതാക തട്ടിപ്പറിച്ചെടുക്കുകയായിരുന്നു. അവര് ത്രിവര്‍ണ പതാക പകയോടെ വലിച്ച് കീറി റോഡില് എറിഞ്ഞു. എന്ന് മാത്രമല്ല റോഡിലിട്ട് പതാക ചവിട്ടിയരച്ചു. ചെരിപ്പൂരി ദേശീയ പതാകയ്ക്ക് മേലെ ആഞ്ഞടിച്ച്. ഈ കാഴ്ച കണ്ട് നില്‍ക്കാന് അവിടെ ഉണ്ടായിരുന്ന ഇന്ത്യന് മാധ്യമ പ്രവര്‍ത്തക പൂനം ജോഷിക്ക് സാധിച്ചില്ല.\nപ്രതിഷേധക്കാര്‍ക്കിടയിലേക്ക് രോഷത്തോടെ ഓടിച്ചെന്ന പൂനം അവരില് നിന്നും രണ്ടായി കീറിയ ദേശീയ പതാക ബലമായി പിടിച്ച് വാങ്ങി. നിലത്ത് വീണ് കിടന്ന ഭാഗവും പൂനം കയ്യിലാക്കി. ഈ ദൃശ്യങ്ങള് സോഷ്യല് മീഡിയയില് വൈറലാകുകയാണ്. ഇന്ത്യയുടെ അഭിമാനം കാക്കാന് പേടിയില്ലാതെ പാക് പ്രതിഷേധക്കാരോട് പോരടിച്ച മാധ്യമപ്രവര്‍ത്തകയെ സോഷ്യല് മീഡിയ അഭിനന്ദിക്കുകയാണ്.\njammu kashmir kashmir article 35a article 370 narendra modi amit shah pakistan india national flag ഇന്ത്യ പതാക കശ്മീര് ജമ്മു കശ്മീര് നരേന്ദ്ര മോദി അമിത് ഷാ\nIndian Journalist appreciated for protecting National Flag from Pak protesters


വായ്പാ അന്വേഷണങ്ങളില് വളര്‍ച്ചയെന്ന് ട്രാന്‍സ് യൂണിയന് സിബില് റിപ്പോര്‍ട്ട് | Trans Union CIBIL Report\nകോവിഡ് വ്യാപനത്തിന്റെ ആദ്യ നാളുകളിലെ ഇടിവിനു ശേഷം ചെറുകിട വായ്പകള്‍ക്കായുള്ള ആവശ്യം തുടര്‍ച്ചയായി ഉയരുന്നു എന്ന് ട്രാന്‍സ് യൂണിയന് സിബിലിന്റെ റിപ്പോര്‍ട്ട് ചൂണ്ടിക്കാട്ടുന്നു.\n|23 Dec 2020 1:05 PM GMT\nവാര്‍ഷികാടിസ്ഥാനത്തില് കണക്കാക്കുമ്പോള് വായ്പകള്‍ക്കായുള്ള ആവശ്യം കോവിഡിനു മുന്‍പുള്ള സ്ഥിതിയിലേക്ക് എത്തിയിട്ടില്ലെങ്കിലും ക്രിയാത്മക മുന്നേറ്റമാണ് ദൃശ്യമാകുന്നത്. വായ്പകള്‍ക്കായുള്ള ആവശ്യം 2019 നവംബറിലേതിന്റെ 93 ശതമാനം എന്ന നിലയിലായിരുന്നു 2020 നവംബറില് ഉണ്ടായിരുന്നത്. കോവിഡ് വ്യാപനത്തിന്റെ ആദ്യ മാസങ്ങളെ അപേക്ഷിച്ച് ഗണ്യമായ വളര്‍ച്ചയാണിത്.\nആഗോള സമ്പദ് വ്യവസ്ഥ ഇപ്പോഴും മഹാമാരിയുടെ ആഘാതം അനുഭവിക്കുകയാണെന്ന് ഇതേക്കുറിച്ചു പ്രതികരിച്ച ട്രാന്‍സ് യൂണിയന് സിബില് ഗവേഷണ വിഭാഗം വൈസ് പ്രസിഡന്റ് അഭയ് കേല്‍ക്കര് ചൂണ്ടിക്കാട്ടി. എങ്കിലും വായ്പകള്‍ക്കായുള്ള ആവശ്യം ഉപഭോക്താക്കളുടെ ആത്മവിശ്വാസത്തെയാണു കാണിക്കുന്നതെന്നും അദ്ദേഹം പറഞ്ഞു.\n2020 നവംബറിലെ കണക്കുകള് പ്രകാരം ഭവന വായ്പകള്‍ക്കായുള്ള അന്വേഷണങ്ങളില് വാര്‍ഷികാടിസ്ഥാനത്തില് 9.1 ശതമാനം വര്‍ധനവാണ് ഉണ്ടായത്. വസ്തുവിന്റെ ഈടിന്‍മേലുള്ള വായ്പകളുടെ കാര്യത്തില് 7.8 ശതമാനം ഇടിവും വാഹന വായ്പകളുടെ കാര്യത്തില് 5.2 ശതമാനം വര്‍ധനവും ഉണ്ടായി. പേഴ്സണല് വായ്പകളില് 43 ശതമാനവും ക്രെഡിറ്റ് കാര്‍ഡുകളുടെ കാര്യത്തില് 8.5 ശതമാനവും ഇടിവുണ്ടായി. കോവിഡിനെ തുടര്‍ന്ന് ഉപഭോക്താക്കളുടെ വായ്പാ രീതികളും വായ്പാ ദാതാക്കളുടെ തന്ത്രങ്ങളും മാറിയിട്ടുണ്ടെന്ന് റിപ്പോര്‍ട്ട് ചൂണ്ടിക്കാട്ടി.


Kate McKinnon ദശ വിശകലനം Kate McKinnon ജീവിത പ്രവചനങ്ങൾ American actress, hollywood actress\nഹോം » സെലിബ്രിറ്റിയുടെ ജാതകം » Kate Mckinnon ദശ ഫലം\nKate Mckinnon ദശ ഫലം ജാതകം\nപേര്: Kate McKinnon\nജനന തിയതി: Jan 06, 1984\nഅക്ഷാംശം: 40 N 42\nKate McKinnon ജാതകം\nKate McKinnon കുറിച്ച്\nKate McKinnon പ്രണയം സംബന്ധമായ ജാതകം\nKate McKinnon തൊഴിൽ സംബന്ധമയ ജാതകം\nKate McKinnon ജനന ജാതകം/ ജനന ചാർട്ട്/ ജാതകം\nKate McKinnon 2021 ജാതകം\nKate McKinnon ജ്യോതിഷ റിപ്പോർട്ട്\nKate McKinnon മുഖശാസ്ത്രത്തിനുവേണ്ടിയുള്ള ചിത്രങ്ങൾ\nKate Mckinnon ന്റെ പ്രവചനങ്ങൾ ജനന മുതൽ March 7, 1987 വരെ\nഈ വർഷം ഒഴിവാക്കേണ്ട നിങ്ങളുടെ ഒരേയൊരു പോരായ്മ, അമിത ആത്മവിശ്വാസമാണ്. ഗൃഹത്തിനോ അല്ലെങ്കിൽ കുടുംബാംഗങ്ങളുടെ ആരോഗ്യപ്രശ്നങ്ങൾക്കോ വേണ്ടിയുള്ള ചിലവുകൾ കൂടിയേക്കാം. കുടുംബ ബന്ധത്തിനോടുള്ള നിങ്ങളുടെ നിലപാട് കുറച്ചുകൂടി ഉത്തരവാദിത്വം വഹിക്കുന്നതാക്കുക. മറ്റുള്ളവർ നിങ്ങളുടെ വികാരങ്ങളെ ചൂഷണം ചെയ്യുവാനും അത് പിന്നീട് നിങ്ങളെ വൈകാരികമായി തകർക്കുവാനും സാധ്യതയുണ്ട്. നിങ്ങളുടെ ജീവിത പങ്കാളിയാൽ ദുരവസ്ഥ ഉണ്ടാവുകയോ പ്രേമ ജീവിതത്തിൽ പ്രശ്നങ്ങൾ ഉണ്ടാവുകയോ ചെയ്യാം. യാത്രകൾ നിഷ്ഫലമായിരിക്കുകയും നഷ്ടത്തിലായിത്തീരുകയും ചെയ്യാം.\nKate Mckinnon ന്റെ പ്രവചനങ്ങൾ March 7, 1987 മുതൽ March 7, 2005 വരെ\nKate Mckinnon ന്റെ പ്രവചനങ്ങൾ March 7, 2005 മുതൽ March 7, 2021 വരെ\nഈ കാലയളവ് നിങ്ങൾക്ക് എല്ലാ അധികാരവും കൊണ്ടുവരും. വിദേശബന്ധം നീണ്ട കാലയളവ് വരെ നിങ്ങളെ നല്ലരീതിയിൽ സഹായിക്കുകയും അത് അപ്രതീക്ഷിതമായ അധിക വരുമാനത്തിനും നിങ്ങൾ പരിശ്രമിക്കുന്ന അധികാരത്തിനുമുള്ള സ്രോതസ്സായിരിക്കുകയും ചെയ്യും. നിങ്ങളുടെ പരിശ്രമവും കഴിവിലുള്ള വിശ്വാസവും നിലനിർത്തിയാൽ, പൂർണ്ണമായും പുതിയൊരു സ്ഥാനത്തേക്ക് ഈ വർഷം നിങ്ങളെ നയിക്കും. കുടുംബാന്തരീക്ഷം വളരെ അധികം തുണയാകും. ദീർഘദൂര യാത്രകൾ ഫലവത്താകും. മതപരമായ കാര്യങ്ങളിൽ നിങ്ങൾ താത്പര്യം കാണിക്കുകയും കാരുണ്യപ്രവർത്തികൾ നടത്തുകയും ചെയ്യും.\nKate Mckinnon ന്റെ പ്രവചനങ്ങൾ March 7, 2021 മുതൽ March 7, 2040 വരെ\nKate Mckinnon ന്റെ പ്രവചനങ്ങൾ March 7, 2040 മുതൽ March 7, 2057 വരെ\nKate Mckinnon ന്റെ പ്രവചനങ്ങൾ March 7, 2057 മുതൽ March 7, 2064 വരെ\nKate Mckinnon ന്റെ പ്രവചനങ്ങൾ March 7, 2064 മുതൽ March 7, 2084 വരെ\nKate Mckinnon ന്റെ പ്രവചനങ്ങൾ March 7, 2084 മുതൽ March 7, 2090 വരെ\nKate Mckinnon ന്റെ പ്രവചനങ്ങൾ March 7, 2090 മുതൽ March 7, 2100 വരെ\nKate Mckinnon മൻഗ്ലിക് / മംഗല്യ ദോഷം റിപ്പോർട്ടുകളും\nKate Mckinnon ശനി ഏഴര ശനിയുടെ റിപ്പോർട്ട്\nKate Mckinnon സംക്രമണം 2021 ജാതകം


നടി ആക്രമിക്കപ്പെട്ട കേസ്;ഭാമ, റിമി ടോമി, ബിന്ദു പണിക്കര് അടക്കമുള്ളവരെ പൊലീസ് വീണ്ടും ചോദ്യം ചെയ്യും - Mangalam News Online\nനടി ആക്രമിക്കപ്പെട്ട കേസ്;ഭാമ, റിമി ടോമി, ബിന്ദു പണിക്കര് അടക്കമുള്ളവരെ പൊലീസ് വീണ്ടും ചോദ്യം ചെയ്യും\nകൊച്ചി: നടി ആക്രമിക്കപ്പെട്ട കേസില് കൂറുമാറിയ സിനിമാക്കാരെ ഭാമ, റിമി ടോമി, ബിന്ദു പണിക്കര് അടക്കമുള്ളവരെ പൊലീസ് വീണ്ടും ചോദ്യം ചെയ്യും.\nഭാമ, റിമി ടോമി, ബിന്ദു പണിക്കര് അടക്കമുള്ളവരെയാണ് ചോദ്യം ചെയ്യുക. ഇതില് ഭാമയുടേയും റിമിയുടേയും മൊഴി കേസില് നിര്‍ണ്ണായകമാകുമെന്നാണ് വിലയിരുത്തല്. നടന് സിദ്ദിഖിനേയും മൊഴി എടുക്കും. നടി മഞ്ജു വാര്യരും കുഞ്ചാക്കോ ബോബനും ഒഴികെ സിനിമയില് നിന്നെത്തിയ എല്ലാവരും ദിലീപിനെ തുണയ്ക്കുന്ന തരത്തിലാണ് വിചാരണക്കാലത്ത് മൊഴി നല്‍കിയത്. അമ്മയുടെ ജനറല് സെക്രട്ടറിയായ ഇടവേള ബാബുവിനേയും പൊലീസ് വിളിപ്പിച്ചേക്കും.\nകേസില് കൂറുമാറിയവരുടെ നേര്‍ക്ക് അന്വേഷണം വ്യാപിപ്പിക്കാന് പൊലീസ് തയ്യാറാകുന്നതിനിടെ കേസിന്റെ ഘട്ടത്തില് കൂറുമാറിയ താരങ്ങള്‍ക്ക് ദിലീപ് പണം നല്‍കിയോ എന്നതിലേയ്ക്കാണ് ക്രൈംബ്രാഞ്ച് അന്വേഷണം കടന്നിരിക്കുന്നത്. നടിയെ തട്ടിക്കൊണ്ടു പോയി പീഡിപ്പിച്ച കേസില് കൂറുമാറാനിടയായ സാഹചര്യം3സാക്ഷികള് അന്വേഷണ സംഘത്തോട് വെളിപ്പെടുത്തയെന്നുള്ള വാര്‍ത്തകളും പുറതതുവരുന്നുണ്ട്. കൂറു മാറിയവര് കടുത്ത ആശങ്കയിലുമാണ് കടന്നു പോകുന്നത്. കള്ളസാക്ഷി പറഞ്ഞതിനു തങ്ങളെയും കേസില് പ്രതികളാക്കുമെന്നു ഭയന്നാണ് ഇതുവരെ ഇക്കാര്യം വെളിപ്പെടുത്താതിരുന്നതെന്നും ഇവര് ക്രൈംബ്രാഞ്ചിനെ അറിയിച്ചു. അതേസമയം സാമ്ബത്തിക സ്രോതസുകള് കേന്ദ്രീകരിച്ചു കൊണ്ട് അന്വേഷണം നടക്കുന്നത്.\nമൊഴി മാറ്റിയ ശേഷം ഭാമയ്‌ക്കെതിരേ രൂക്ഷ വിമര്‍ശനമാണ് ഉയര്‍ന്നത്. ഭാമയുടെ നീക്കം കടുത്ത ആഘാതമാണ് ആക്രമിക്കപ്പെട്ട നടിക്കും അവര്‍ക്കൊപ്പം നില്‍ക്കുന്ന സഹപ്രവര്‍ത്തകര്‍ക്കും ആരാധകര്‍ക്കും നല്‍കിയത്. കാരണം നടിയുടെ അടുത്ത സുഹൃത്തായിരുന്ന ഭാമ. വിമര്‍ശനങ്ങള്‍ക്ക് പുറമെ സൈബര് ആക്രമണം ശക്തമായതോടെ ഇന്‍സ്റ്റാഗ്രാം അക്കൗണ്ടിലെ കമന്റ് സെക്ഷന് ഭാമ ഡിസേബിള് ചെയ്തു. ഫേസ്ബുക്കില് പോസ്റ്റുകള്‍ക്ക് താഴെ വന്ന ഏതാനും മോശം കമന്റുകള് നടി നീക്കം ചെയ്യുകയും ചെയ്തു. പിന്നീട് സോഷ്യല് മീഡിയയില് സജീവമാകുകയും ചെയ്തു.\nസ്വന്തം ചിത്രം കണ്ണാടിയില് പ്രതിഫലിക്കുന്ന ഫോട്ടോയൊണ് വിവാദങ്ങള്‍ക്ക് ശേഷം നടി ആദ്യമായി പോസ്റ്റ് ചെയ്തത്. പിന്നാലെ കുറിച്ച വാക്കുകളും ശ്രദ്ധേയമായിരുന്നു. ‘യുദ്ധങ്ങള് സൂക്ഷിച്ചു മാത്രം തിരഞ്ഞെടുക്കുക, ചിലപ്പോഴൊക്കെ ശരി ചെയ്യുന്നതിനേക്കാള് മികച്ചത് സമാധാനമാണ്’, എന്നാണ് ഇന്‍സ്റ്റഗ്രാം സ്റ്റാറ്റസില് ഭാമ പങ്കുവച്ചത്. ‘ബി ഒപ്റ്റിമിസ്റ്റിക്’ (ശുഭാപ്തി വിശ്വാസത്തോടെയിരിക്കുക) എന്നും ഭാമയുടെ സ്റ്റാറ്റസില് കാണാം. ഈ പോസ്റ്റുള്‍പ്പെടെ ചില സൂചനകള് നല്‍കിയിരുന്നു. ഈ സാഹചര്യത്തിലാണ് ഭാമയെ ആദ്യം ചോദ്യം ചെയ്യുക.\n2017 ല് ആക്രമിക്കപ്പെട്ട സംഭവത്തിന് ശേഷം പിന്തുണ പ്രഖ്യാപിച്ച് ഭാമ രംഗത്ത് വന്നിരുന്നു. ‘എന്റെ പ്രിയസുഹൃത്തിനു എല്ലാവിധ പിന്തുണയും. അതോടൊപ്പം ഈ അവസ്ഥ പുറംലോകത്തെ അറിയിച്ച അവളുടെ ധൈര്യത്തെ നിങ്ങള് ഓര്‍ക്കുക..’ എല്ലാവരുടെയും നിറഞ്ഞ സ്‌നേഹവും പിന്തുണയും അവരുടെ കൂടെ ഉണ്ടാവണമെന്ന് ആഗ്രഹിക്കുന്നു’- ഇതായിരുന്നു അന്നത്തെ നിലപാട്. എന്നാല് അതിന് വിരുദ്ധമായാണ് ഭാമ മൊഴി മാറ്റിയത്. കൂറുമാറിയതിന് ശേഷം ഭാമയുടെ പഴയ ഫേസ്ബുക്ക് പോസ്റ്റ് ചര്‍ച്ചയാകുകയും അവരത് നീക്കം ചെയ്യുകയും ചെയ്തു.\nഅമ്മ സംഘടനയുടെ സ്റ്റേജ് ഷോ റിഹേഴ്സല് സമയത്ത് ദിലീപും ആക്രമണത്തിനിരയായ നടിയും തമ്മില് തര്‍ക്കമുണ്ടായെന്ന് നേരത്തേ ഭാമ മൊഴി നല്‍കിയിരുന്നു. എന്നാല്, കോടതിയില് ഇക്കാര്യം സ്ഥിരീകരിക്കാന് ഭാമ തയ്യാറാകാത്തതിനെ തുടര്‍ന്ന് കൂറുമാറിയതായി പ്രഖ്യാപിക്കണമെന്ന് പ്രൊസിക്യൂഷന് ആവശ്യപ്പെടുകയായിരുന്നു. അവളെ ഞാന് പച്ചയ്ക്ക് കത്തിക്കും, അവളെന്റെ കുടുംബം തകര്‍ത്തു എന്നാണ് ദിലീപ് ഭാമയോട് പറഞ്ഞത് എന്നായിരുന്നു അന്വേഷണ ഘട്ടത്തില് അവര് വെളിപ്പെടുത്തിയത്.\nതുടര്‍ന്ന് ഭാമ ഇത് ആക്രമിക്കപ്പെട്ട നടിയോട് ചെന്ന് പറയുകയും ചെയ്തു. നടി തന്നെയാണ് ഇത് പൊലീസിനോട് പറഞ്ഞത്. ഇത് പൊലീസിനോടും സമ്മതിച്ചു. എന്നാല് വിചാരണയില് ഭാമ ഇത് മാറ്റി പറയുകയായിരുന്നു. ഇങ്ങനെയൊന്നും താന് പറഞ്ഞിട്ടില്ലെന്ന് പറഞ്ഞ് കൂറുമാറുകയായിരുന്നു.\nPrevious Article അയല്‍വാസിയെ കൊലപ്പെടുത്താന് ശ്രമിക്കുകയും, ഭാര്യയേയും മകനേയും ആക്രമിക്കുകയും ചെയ്ത കേസില് യുവാവ് അറസ്റ്റില്\nNext Article ഒരു പുഷ്പം പോലും അര്‍പ്പിക്കരുതെന്ന് പറഞ്ഞ പിടിക്ക് വേണ്ടി വാങ്ങിയത് 1.27 ലക്ഷം രൂപയുടെ പൂക്കള്; തൃക്കാക്കര നഗരസഭയില് പുതിയ വിവാദമുയരുന്നു


സംസ്ഥാനത്ത് കനത്ത മഴക്ക് സാധ്യത; എട്ട് ജില്ലകളില് യെല്ലോ അലര്‍ട്ട് പ്രഖ്യാപിച്ചു - Malayalam Daily News\nApr 27, 2019 സ്വന്തം ലേഖകന്\nതിരുവനന്തപുരം: സംസ്ഥാനത്ത് കനത്ത മഴയ്ക്ക് സാധ്യതയെന്ന് കാലാവസ്ഥ റിപ്പോര്‍ട്ട്. കോട്ടയം, എറണാകുളം, തൃശൂര്, പാലക്കാട്, മലപ്പുറം, കോഴിക്കോട്, വയനാട് ജില്ലകളില് കേന്ദ്ര കാലാവസ്ഥ നിരീക്ഷണ വകുപ്പ് യെല്ലോ അലര്‍ട്ട് പ്രഖ്യാപിച്ചു. മത്സ്യത്തൊഴിലാളികളോട് 28ന് മുമ്പായി തിരിച്ചെത്താന് നിര്‍ദേശം നല്‍കിയിട്ടുണ്ട്.\nഇതിനിടെ ആശങ്ക പരത്തി എത്തുന്ന ‘ഫാനി’ ചുഴലിക്കാറ്റ് ചൊവ്വാഴ്ച പുലര്‍ച്ചെ തമിഴ്‌നാട്, ആന്ധ്ര തീരം തൊടുമെന്നാണ് കേന്ദ്രകാലാവസ്ഥാ വകുപ്പിന്റെ വിലയിരുത്തല്. ഈ മേഖലയില് മണിക്കൂറില് 90 മുതല് 100 കിലോമീറ്റര് വേഗത്തില് കാറ്റടിക്കാനും സാധ്യതയുണ്ട്. ചുഴലിക്കാറ്റ് കേരളത്തെ നേരിട്ട് ബാധിക്കില്ലെങ്കിലും ഞായറാഴ്ചമുതല് സംസ്ഥാനത്ത് കനത്ത മഴ ലഭിക്കും.\nഇന്ത്യന് മഹാസമുദ്രത്തിന്റെ തെക്ക് കിഴക്കും ബംഗാള് ഉള്‍ക്കടലിലുമായി നിലകൊണ്ടിരുന്ന ന്യൂനമര്‍ദം ശക്തിപ്രാപിച്ചുകൊണ്ടിരിക്കുകയാണ്. സമുദ്രനിരപ്പിന്റെ താപനില നിലവില് 30-31 ഡിഗ്രി സെല്‍ഷ്യസാണ്. ഇത് ചുഴലിക്കാറ്റ് രൂപീകരണത്തിന് കാരണമാകും. ഞായറാഴ്ചയോടെ ചുഴലിക്കാറ്റ് തമിഴ്‌നാട് തീരം ലക്ഷ്യമാക്കി നീങ്ങുമെന്നാണ് പ്രവചനം. തിങ്കളാഴ്ച തീവ്രചുഴലിക്കാറ്റായി തീരത്തോട് അടുക്കും. ചൊവ്വാഴ്ച തീരം തൊടും. വടക്ക് ദിശയില് സഞ്ചരിക്കുന്ന ചുഴലിക്കാറ്റ് മ്യാന്‍മാര് ലക്ഷ്യമാക്കി നീങ്ങാനും സാധ്യതയുണ്ട്.\nശ്രീലങ്കയ്ക്ക് 1140 കിലോമീറ്റര് കിഴക്ക് തെക്കും ചെന്നൈക്ക് 1490 കിലോമീറ്റര് തെക്ക് കിഴക്കുമായാണ് ന്യൂനമര്‍ദം ഇപ്പോള് നിലകൊള്ളുന്നത്.\nസെർവർ ഡൌൺ’: ലോകവ്യാപകമായി എയര് ഇന്ത്യാ സര്‍വ്വീസുകൾ താറുമാറായി


പത്താംക്ലാസ്സ് തോറ്റവനൊക്കെ പണ്ട്....ഇപ്പോള് ഡോ. അജിത്ത് | Inspiring story of ajith who struggle for live and study\nപത്താംക്ലാസ്സ് തോറ്റവനൊക്കെ പണ്ട്....ഇപ്പോള് ഡോ. അജിത്ത്\nSep 6, 2019, 03:35 PM IST\nമരം കയറാന് ഇഷ്ടമായതുകൊണ്ട് എന്നെ എല്ലാവരും വിളിക്കുമായിരുന്നു. മരത്തില് കയറാനല്ല, കൊമ്പിറക്കാന്\n'പത്തില് തോറ്റു. പക്ഷേ അങ്ങനെ തോറ്റാല് പറ്റില്ല. ഡ്രൈവിങ് ലൈസന്‍സ് എടുക്കണമെങ്കില് പത്ത് ജയിക്കണം. അങ്ങനെ തോറ്റ കണക്ക് വിഷയം വീണ്ടും സേ എഴുതി പാസ് ആയി. അപ്പോള് പിന്നെ ഇനി പ്ലസ് വണ് ന് പോകും എന്നായിരുന്നു എല്ലാവരും കരുതിയത്. ഇനി പഠിക്കുന്നില്ല. ജോലിക്ക് പോകണം. അമ്മയേയും മുത്തശിയേയും നോക്കണം'- മൂവാറ്റുപുഴ സ്വദേശിയായ അജിത്ത് പറയുന്നു.\nപക്ഷേ അജിത്ത് പിന്നേയും പിന്നേയും പഠിക്കാന് പോയി. അങ്ങനെ നിർത്തിയും പഠനം തുടർന്നും ഇപ്പോള് മലയാള സര്‍വകലാശാലയില്‍നിന്നു ഗവേഷണം പൂര്‍ത്തിയാക്കി ഡോക്ടറേറ്റ് നേടിയിരിക്കുകയാണ് അജിത്ത്.\nതോറ്റുകൊടുക്കാൻ മനസ്സില്ലാതെ ജയിച്ചുമുന്നേറിയവൻ\nമീന്‍വിറ്റും പാറമടയില് പണിയെടുത്തും കപ്പലണ്ടി വിറ്റും ഓട്ടോറിക്ഷാ ഡ്രൈവറായും ഒടുവില് ഡോക്ടറായും ജീവിതം കെട്ടിപ്പടുക്കുകയാണ് അജിത്ത്. തന്റെ കുഞ്ഞുനാളിലെ തന്നെ അച്ഛന് ഉപേക്ഷിച്ച് പോയതോടെ വി.പി.ശാന്ത എന്ന അജിത്തിന്റെ അമ്മയുടേയും അമ്മുമ്മയുടേയും തണലിലായിരുന്നു അജിത്ത് വളര്‍ന്നത്. കുട്ടിക്കാലത്ത് തന്നെ തനിക്കാകുന്ന വിധത്തിലുള്ള ജോലികളൊക്കെ അജിത്ത് ചെയ്തു.\nമരം കയറാന് ഇഷ്ടമായതുകൊണ്ട് എന്നെ എല്ലാവരും വിളിക്കുമായിരുന്നു. മരത്തില് കയറാനല്ല, കൊമ്പിറക്കാന്.- അജിത്ത് പറയുന്നു.\nപത്താംക്ലാസില് കണക്കിന് തോറ്റ്, വീണ്ടും പരീക്ഷ എഴുതി പാസായി. പിന്നീട് അമ്മയേയും അമ്മൂമ്മയേയും ബുദ്ധിമുട്ടിക്കേണ്ടെന്ന് കരുതി ജോലിക്ക് പോയി തുടങ്ങി. കരിങ്കല്‍ക്വാറിയിലേക്കായിരുന്നു ജോലിക്ക് പോയത്. പക്ഷേ മഴക്കാലമായാല് പണികുറയും. അങ്ങനെ വീടിനടുത്ത് മീന് വില്പന നടത്തുന്ന ഇക്കയോടൊപ്പം പോകുമായിരുന്നു. പൈങ്ങോട്ടൂര് മാര്‍ക്കറ്റിലായിരുന്നു. അതിന് നേരെ എതിര്‍വശത്ത് ഒരു ഹയര്‍സെക്കന്‍ഡറി സ്‌കൂളുണ്ട്. ആ കുട്ടികളുടെ കളിയും ചിരിയുമൊക്കെ വല്ലാതെ വേദനിപ്പിച്ചു. അങ്ങനെ വീണ്ടും പഴയതുപോലെ സൗഹൃദങ്ങളൊക്കെ പൊടി തട്ടിയെടുക്കണമെന്ന ചിന്തയോടെ പ്ലസ് ടു പൂര്‍ത്തിയാക്കി.- അപ്പോഴും പഠനം മുന്നോട്ട് കൊണ്ടുപോകാന് കഴിയുമെന്ന് കരുതിയിരുന്നില്ല. പഠനം മതിയാക്കി നേരെ പോയത് കരിങ്കല് ക്വാറിയിലേക്കായിരുന്നു. അവിടെ ജോലി ചെയ്ത് ഒരു ബൈക്ക് വാങ്ങി. പക്ഷേ ബൈക്കില് പോകാന് എനിക്ക് മറ്റൊരിടം ഇല്ലായിരുന്നു. അങ്ങനെയാണ് കോലഞ്ചേരി സെന്റ് പീറ്റേഴ്‌സിലേക്ക് പോകുന്നത്. കലാലയ രാഷ്ട്രീയത്തോടും സൗഹൃദത്തോടുമുണ്ടായിരുന്ന എന്റെ ആവേശമായിരുന്നു ആ ബൈക്കില് കോലഞ്ചേരി സെന്റ് പീറ്റേഴ്സിലേക്കുള്ള എന്റെ യാത്ര.\nപഠനത്തിനും മറ്റ് ചെലവുകള്‍ക്കും പണം തികയാത്ത സാഹചര്യമുണ്ടായി. അങ്ങനെയാണ് വരുമാന മാര്‍ഗമായി ഓട്ടോയെക്കുറിച്ച് ചിന്തിക്കുന്നത്. അങ്ങനെ ഡിഗ്രി അവസാന വര്‍ഷം ഫൈനാന്‍സിട്ട് ഒരു സെക്കന്‍ഹാന്‍ഡ് ഓട്ടോ വാങ്ങുകയായിരുന്നു.സഹപ്രവര്‍ത്തകരായ ഓട്ടോറിക്ഷാ തൊഴിലാളികളും സവാരിക്കാരും ഏറെ സഹായിച്ചിട്ടുണ്ട്. ഓട്ടോറിക്ഷ വിളിച്ച് ബാക്കി പണം ബുക്ക് വാങ്ങാന് തന്നും ദീര്‍ഘദൂര സവാരികള് തന്ന് സഹപ്രവര്‍ത്തകരും ഒരുപാട് സഹായിച്ചിട്ടുണ്ട്.- അജിത്ത് പറയുന്നു.\nസ്വന്തമായി പണിയെടുത്ത് സ്വന്തം കാര്യങ്ങള് നടത്തുന്നതിന് വേണ്ടി അഞ്ചല്‍പ്പെട്ടി കവലയിലേക്ക് വളരെ ചെറുപ്പത്തില് തന്നെ എത്തിയ വ്യക്തിയാണ് അജിത്ത്. സാധാരണ ചെറുപ്പക്കാര് എന്തെങ്കിലും പ്രശ്നങ്ങളുണ്ടായാല് തളര്‍ന്നു പോകാറാണുള്ളത്. എന്നാല് അജിത്ത് എല്ലാ പ്രതിസന്ധികളേയും തരണം ചെയ്താണ് ഇന്ന് ഒരു ഡോക്ടറേറ്റ് നേടിയിരിക്കുന്നത്. അഞ്ചൽപ്പെട്ടി ഓട്ടോ സ്റ്റാൻഡിലെ അജിത്തിന്റെ സഹപ്രവർത്തകൻ എല്‍ദോസ് പറയുന്നത്.\nഅടുത്ത സുഹൃത്തായ രേഷ്മയുടെ നിര്‍ബന്ധ പ്രകാരമാണ് അജിത്ത് ബി.എഡ് കോഴ്‌സിന് ചേര്‍ന്നത്. അവിടെ വെച്ച് പ്രിയപ്പെട്ട ജോബി മാഷിന്റെ നിര്‍ബന്ധ പ്രകാരം പി.ജി.ക്കായി മലയാള സര്‍വകലാശാലയിലേക്കും പോകുകയായിരുന്നു.\nഉത്സവപ്പറമ്പില് നിന്ന് നാടകഗാനങ്ങള് കേട്ടു, ഒടുവില് ആ നാടകഗാനങ്ങളില് ഡോക്ടറേറ്റും\nഎന്നും പ്രിയപ്പെട്ടതായിരുന്നു നാടകഗാനങ്ങള്. ജീവിതം മുന്നോട്ട് കൊണ്ടുപോകാന് കപ്പലണ്ടി വില്‍പ്പനക്കാരനായപ്പോഴാണ് അജിത്ത് ശരിക്കും ആ നാടകഗാനങ്ങളെ അടുത്തറിഞ്ഞത്. ഉത്സപ്പറമ്പില് കപ്പലണ്ടി വില്‍പ്പനക്ക് ശേഷം നാടകം ആരംഭിക്കുമ്പോള് ആ നാടകങ്ങള് കാണുമായിരുന്നു. പക്ഷേ അന്ന് കണ്ടിരുന്ന നാടകങ്ങളിലെ ഗാനങ്ങളൊന്നും പിന്നീട് ഒരിടത്തും പാടി കേള്‍ക്കുകയോ ചര്‍ച്ചാ വിഷയമാകുകയോ ചെയ്തിരുന്നില്ല. എന്നാല് പകരം 1950കളിലേയും 1960 കളിലേയും നാടകഗാനങ്ങളാണ് എന്നും ജനങ്ങള്‍ക്ക് പ്രിയമായിരുന്നത്. അങ്ങനെ എന്തായിരിക്കും അതിന്റെ കാരണമെന്ന അന്വേഷണത്തിനൊടുവിലാണ് ഗവേഷണ വിഷയമായ ജനപ്രിയ സംസ്‌കാരവും മലയാള നാടകഗാനങ്ങളും എന്ന വിഷയത്തിലേക്ക് എത്തിച്ചേര്‍ന്നത്.\nഇനി അസിസ്റ്റന്റ് പ്രൊഫസറാകണം\nഅസിസ്റ്റന്റ് പ്രൊഫസറാകണം എന്നാണ് അജിത്തിന്റെ ആഗ്രഹം. കിട്ടുന്ന ശമ്പളത്തില് നിന്ന് ഒരു വിഹിതം നീക്കിവെക്കണമെന്നും അത് പഠിക്കാന് ബുദ്ധിമുട്ടനുഭവിക്കുന്ന കുട്ടികള്‍ക്കായി നല്‍കണമെന്നുമാണ് അജിത്തിന്റെ ആഗ്രഹം.\nContent Highlights: Inspiring story of ajith who struggle for live and study\n'ബോധം വരുമ്പോള് രക്തമൊലിപ്പിച്ച് ട്രാക്കില് കിടക്കുകയാണ് ഞാന്'\nഎലിസബത്ത് പാടുമ്പോള് പാട്ടിന് പോകും ട്യൂറെറ്റ് സിന്‍ഡ്രം\nക്രൂ...ക്രൂ...ഫുക്രൂ...ടിക് ടോക്കിന്റെ രാജകുമാരന്


പഴഞ്ഞി എംഡി കോളജിൽ സംഘർഷം; റാഗിങ്ങിന്റെ പേരില് എസ്എഫ്ഐക്കാര് ഏറ്റുമുട്ടി: നാലുപേര്‍ക്ക് പരുക്ക് | Clash between SFI members in Pazhanji MD collage - Malayalam Oneindia\nUpdated: Wed, Jul 31, 2019, 23:17 [IST]\nതൃശൂര്: കുന്നംകുളം പഴഞ്ഞി എം ഡി കോളജില് റാഗിങ്ങിനെ ചൊല്ലി എസ്എഫ്ഐ. വിദ്യാര്‍ഥികള് ചേരിതിരിഞ്ഞ് ഏറ്റുമുട്ടി. ഇരുമ്പുകമ്പി വടികൊണ്ടുള്ള അടിയേറ്റ് കൈക്കും തലയ്ക്കും പരുക്കേറ്റ് നാല് വിദ്യാര്‍ഥികളെ കുന്നംകുളത്തെ വിവിധ ആശുപത്രികളില് പ്രവേശിപ്പിച്ചു. മൂന്നാംവര്‍ഷ വിദ്യാര്‍ഥി പട്ടാമ്പി കൂട്ടുപാത സ്വദേശി ഫൈസലി (20) നെ റോയല് ആശുപത്രിയിലും പോര്‍ക്കുളം കാരുകുളം സ്വദേശിയും രണ്ടാം വര്‍ഷ വിദ്യാര്‍ഥിയുമായ ഋത്വികി (19) നെയും മൂന്നാം വര്‍ഷ വിദ്യാര്‍ഥി കേച്ചേരി സ്വദേശി ഉബൈദ് (20), മൂന്നാംവര്‍ഷ വിദ്യാര്‍ഥി രാഹുല് (20) എന്നിവരെ കുന്നംകുളം താലൂക്കാശുപത്രിയിലും പ്രവേശിപ്പിച്ചു. ഗുരുതരമായി പരുക്കേറ്റ ഫൈസലിനു ഇരുമ്പുകമ്പികൊണ്ടുള്ള അടിയേറ്റ് തലക്കും കൈക്കും പരുക്കുണ്ട്. ഋത്വിക്കിന് വയറില് കമ്പുകൊണ്ടുള്ള കുത്തേറ്റിട്ടുണ്ട്.\nമൂന്നു ദിവസമായി എസ്എഫ്ഐ. വിദ്യാര്‍ഥികള്‍ക്കിടയില് സംഘര്‍ഷമുണ്ട്. ഒന്നാം വര്‍ഷ വിദ്യാര്‍ഥികളെ ചെറിയതോതില് റാഗ് ചെയ്തത് രണ്ടാംവര്‍ഷ വിദ്യാര്‍ഥികള് ചോദ്യംചെയ്തിരുന്നു. ഒരു വിദ്യാര്‍ഥിക്ക് ക്രൂരമായ മര്‍ദനവുമേറ്റു. കുന്നംകുളം പോലീസും കാമ്പസിലുണ്ടായിരുന്നു. ട്രാഫിക് എസ്ഐ വി എസ് സന്തോഷ് വിദ്യാര്‍ഥികള്‍ക്ക് ബോധവത്കരണവും നടത്തി.\nചൊവ്വാഴ്ച രാവിലെ എസ്എഫ്ഐ. യൂണിറ്റ് പ്രസിഡന്റ് ബെന്നക്കിനും കോളജ് യൂണിയന് ജനറല്‍സെക്രട്ടറി വിഷ്ണുനാരായണനും മര്‍ദനമേറ്റിരുന്നു. ഇതിനെ തുടര്‍ന്ന് ഉച്ചതിരിഞ്ഞ് മൂന്നിന് ഏരിയാ സെക്രട്ടറി സച്ചിന്റെ നേതൃത്വത്തില് പുറമെനിന്നെത്തിയ എസ്എഫ്ഐ പ്രവര്‍ത്തകരായ പൂര്‍വവിദ്യാര്‍ഥികള് ബൈക്കില് കോളജിലെത്തി തിരിച്ചടിക്കുകയായിരുന്നു.\nചേരിതിരിഞ്ഞുള്ള തല്ലില് പല വിദ്യാര്‍ഥികള്‍ക്കും പരുക്കേറ്റു. പലരും ആശുപത്രിയില് ചികിത്സ തേടിയിട്ടില്ല. കോളജില് എസ്എഫ്ഐ യൂണിറ്റൊഴികെ മറ്റ് വിദ്യാര്‍ഥി സംഘടനകള് കാര്യമായി പ്രവര്‍ത്തിക്കുന്നില്ല. കോളജ് യൂണിയന് തെരഞ്ഞെടുപ്പില് എസ്എഫ്ഐ എതിരില്ലാതെയാണു വിജയിക്കാറ്. പരുക്കേറ്റവരുടെ മൊഴി പ്രകാരം 15 വിദ്യാര്‍ഥികള്‍ക്കെതിരേ കേസെടുത്തു. പുറമെനിന്നെത്തുന്ന വിദ്യാര്‍ഥികളെ പുറത്താക്കാന് കോളജ് അധികൃതര് ജാഗ്രത കാണിക്കാത്തതാണു തുടര്‍ച്ചയായ സംഘര്‍ഷങ്ങള്‍ക്ക് കാരണമാകുന്നതെന്ന് അധ്യാപകര് പറഞ്ഞു.\ncollage trissur sfi ragging കോളേജ് തൃശൂര് റാഗിംഗ് എസ്എഫ്ഐ\nClash between SFI members in Pazhanji MD collage


പാഠം 89: സര്‍ക്കാര് ഗ്യാരണ്ടിനല്‍കുന്ന പദ്ധതിയില് നിക്ഷേപിച്ച് മികച്ച ആദായംനേടാം | RBI's floating rate savings bonds 2020\nSep 8, 2020, 11:04 AM IST\nപിപിഎഫ്, എന്‍എസ് സി തുടങ്ങിയ ലഘുസമ്പാദ്യ പദ്ധതികള്, ബാങ്ക് എഫ്ഡി-എന്നിവയേക്കാള് ആദായം സര്‍ക്കാര് ഗ്യാരണ്ടി നല്‍കുന്ന പുതിയ പദ്ധതിയില്‍നിന്ന് ലഭിക്കും.\nപെട്ടെന്ന് സമ്പന്നനാകാനുള്ള കുറുക്കുവഴികളൊന്നും വിനോദ് കൃഷ്ണന് ആവശ്യമില്ല. സമ്പാദിക്കുന്ന പണം സുരക്ഷിതമായ പദ്ധതികളില് നിക്ഷേപിക്കണം. അതോടൊപ്പം തരക്കേടില്ലാത്ത ആദായവും ലഭിക്കണം-അതുമാത്രമാണ് ലക്ഷ്യം.\nഅതുകൊണ്ടുതന്നെ ലഘു സമ്പാദ്യ പദ്ധതികളിലാണ് വിനോദ് ഇതുവരെ നിക്ഷേപം നടത്തിയിരുന്നത്. ആര്‍ബിഐ ഫ്‌ളോട്ടിങ് റേറ്റ് സേവിങ്‌സ് ബോണ്ട് 2020 പുറത്തിറക്കിയതോടെ എന്തുകൊണ്ട് മാറിച്ചിന്തിച്ചുകൂടായെന്ന് വിനോദിന് തോന്നി.\nസര്‍ക്കാരിനുവേണ്ടി റിസര്‍വ് ബാങ്കാണ് ബോണ്ട് പുറത്തിറക്കുന്നത്. അതുകൊണ്ടുതന്ന മറ്റുപല നിക്ഷേപ പദ്ധതികള്‍ക്കുമുള്ള അപകടസാധ്യത തെല്ലുമില്ല. നിലവില് ബോണ്ടിന് ലഭിക്കുന്ന പലിശ നിരക്ക് 7.15ശതമാനമാണ്. ആറുമാസത്തിലൊരിക്കലാണ് പലിശനിരക്ക് പരിഷ്‌കരിക്കുക. അതിനനുസരിച്ച് മുമ്പ് നടത്തിയ നിക്ഷേപമാണെങ്കിലും പലിശനിരക്കില്‍മാറ്റംവരും.\nബോണ്ടെന്നുകേട്ടാല് പിന്തിരിയുന്നവര്‍ക്ക് ചിന്തിക്കാനുള്ള അവസരമാണ് ആര്‍ബിഐയുടെ സേവിങ്‌സ് ബോണ്ട്. പൊതുമേഖല ബാങ്കുകള്, എച്ച്ഡിഎഫ്‌സി, ആക്‌സിസ്, ഐസിഐസിഐ, ഐഡിബിഐ ഉള്‍പ്പടെയുള്ള സ്വകാര്യ ബാങ്കുകള് വഴി എളുപ്പത്തില് നിക്ഷേപിക്കാനും കഴിയും.\nഇലക്ട്രോണിക് രൂപത്തിലാണ് ബോണ്ടുകള് സൂക്ഷിക്കുക. ഇതിനായി ബോണ്ട് ലഡ്ജര് അക്കൗണ്ട് ഉണ്ടാകും. നിക്ഷേപകര്‍ക്ക് സര്‍ട്ടിഫിക്കറ്റുകളാണ് കൈമാറുക.\nഇന്ത്യക്കാരായ വ്യക്തികള്‍ക്ക് സ്വന്തമായോ ജോയന്റ് അക്കൗണ്ടായോ നിക്ഷേപിക്കാം.\nആറുമാസത്തിലൊരിക്കല് പലിശനിരക്ക് പരിഷ്‌കരിക്കും. 2021 ജനുവരി ഒന്നിനാണ് പലിശയുടെകാര്യത്തില് ഇനി തീരുമാനമെടുക്കുക. എല്ലാവര്‍ഷവും ജനുവരി ഒന്നിനും ജൂലായ് ഒന്നിനും ബോണ്ടില്‍നിന്നുള്ള പലിശ ലഭിക്കും\nകുറഞ്ഞ നിക്ഷേപം 1000 രൂപയാണ്. 1000 രൂപയുടെ ഗുണിതങ്ങളായി എത്രതുകവേണമെങ്കിലും നിക്ഷേപിക്കാം.\nലഘുസമ്പാദ്യ പദ്ധതികളിലൊന്നായ നാഷണല് സേവിങ്‌സ് സര്‍ട്ടിഫിക്കറ്റി(എന്‍എസ് സി)നേക്കാളും 0.35ശതമാനം അധിക പലിശ ആര്‍ബിഐയുടെ ബോണ്ടിന് ലഭിക്കും. അഞ്ചുവര്‍ഷത്തെയോ പത്തുവര്‍ഷത്തെയോ സര്‍ക്കാര് സെക്യൂരിറ്റികളിലെ ആദായംനോക്കിയാണ് മൂന്നുമാസത്തിലൊരിക്കല് എന്‍എസ് സിയുടെ പലിശ പരിഷ്‌കരിക്കുക.\nഏഴുവര്‍ഷമാണ് ബോണ്ടിന്റെ കാലാവധി. ഉപാധികള്‍ക്കുവിധേയമായി കാലാവധിയെത്തുംമുമ്പ് നേരത്തെ നിക്ഷേപം പിന്‍വലിക്കാന് അനുവദിക്കും. ഇതിനായി നിക്ഷേപകന്റെ പ്രായമാണ് കണക്കിലെടുക്കുക.\n60നും 70നും ഇടയിലാണ് പ്രായമെങ്കില് ആറുവര്‍ഷം പൂര്‍ത്തിയായാല് ആവശ്യമെങ്കില് പണം പിന്‍വലിക്കാം. 70നും 80നും ഇടയിലാണെങ്കില് അഞ്ചുവര്‍ഷവും 80നുമുകളിലാണെങ്കില് 4വര്‍ഷവും പൂര്‍ത്തിയാക്കിയാല് പണം പിന്‍വലിക്കാന് അനുവദിക്കും.\nനിക്ഷേപിക്കുമ്പോഴോ നിക്ഷേപത്തില്‍നിന്ന് വരുമാനം ലഭിക്കുമ്പോഴോ ആദായനികുതി ഇളവുകളൊന്നുമില്ല. പലിശ വരുമാനത്തിന് ആദായനികുതി നല്‍കണമെന്നുചുരുക്കം.\nഉയര്‍ന്ന പലിശനിരക്ക്: ലഘു സമ്പാദ്യ പദ്ധതികളുമായി താരതമ്യംചെയ്യുമ്പോള് ഉയര്‍ന്ന പലിശനിരക്കാണ് ബോണ്ടിനുള്ളത്. നാഷണല് സേവിങ്‌സ് സര്‍ട്ടിഫിക്കറ്റിന് നിലവില് ലഭിക്കുന്ന പലിശ 6.8ശതമാനമാണ്. ബാങ്കുകളിലെ സ്ഥിര നിക്ഷേപം പിപിഎഫ്(7.1%)എന്നിവയുമായി താരതമ്യംചെയ്യുമ്പോഴും ആദായനിരക്ക് കൂടുതലാണ്.\nഇടക്കിടെ മാറുന്ന പലിശ: വിപണിയുമായി ബന്ധപ്പെട്ട് നിശ്ചയിക്കുന്നതായതിനാല് പലിശ നിരക്കില് ആറുമാസംകൂടമ്പോള് മാറ്റമുണ്ടാകും. പലിശ ഉയരുന്ന സാഹചര്യംവന്നാല് നിക്ഷേപകന് ഗുണകരമാകും. എന്‍എസ് സിയുടെ പലിശ നിരക്ക് ഉയരുന്നതിന് ആനുപാതികമായിട്ടാകും ബോണ്ടിന്റെ നിരക്കിലും മാറ്റമുണ്ടാകുക.\nനഷ്ടസാധ്യതയില്ല: കേന്ദ്ര സര്‍ക്കാര് പുറത്തിറക്കുന്ന കടപ്പത്രമായതിനാല് നഷ്ടസാധ്യത തീരെയില്ലെന്നുപറയാം.\nസ്ഥിര വരുമാനം: നിശ്ചിത ഇടവേളകലില് സ്ഥിരമായി വരുമാനം ബോണ്ടില്‍നിന്ന് ലഭിക്കും. ആറുമാസംകൂടുമ്പോഴാണ് പലിശ ബാങ്കിലെത്തുക.\nനിക്ഷേപത്തിനായി പദ്ധതികള് തേടുമ്പോള് നികുതി ബാധ്യതയെക്കുറിച്ചാണ് ആദ്യം ആലോചിക്കുക. നിലവില് ബോണ്ടിലെ നിക്ഷേപത്തിന് നികുതി ആനുകൂല്യങ്ങളൊന്നുമില്ല.\nആറുമാസത്തിലൊരിക്കല് പലിശ നിരക്ക് പരിഷ്‌കരിക്കുന്നതിനാല് ഭാവിയില് ആദായംകുറയാനും കൂടാനും സാധ്യതയുണ്ട്.\nആറുമാസംകൂടുമ്പോള് പലിശ നല്‍കുന്നതിനാല് പലിശയ്ക്കുമേല് പലിശലഭിക്കാനുള്ള അവസരമില്ല. ലഭിക്കുന്ന പലിശ മറ്റ പദ്ധതികളില് വീണ്ടും നിക്ഷേപിച്ച് കൂട്ടുപലിശയുടെ നേട്ടം സ്വന്തമാക്കാന് അവസരമുണ്ട്.\nകാലാവധിയെത്തുംമുമ്പ് നിക്ഷേപം പിന്‍വലിക്കാനാന് ബുദ്ധിമുട്ടാണ്. ബോണ്ട് പണയംവെച്ച് വായ്പയെടുക്കാനും കഴിയില്ല.\nബാങ്ക് നിക്ഷേപവും ലഘു സമ്പാദ്യ പദ്ധതികളുമായി താരതമ്യംചെയ്യുമ്പോള് ബോണ്ടില്‍നിന്നുള്ള ആദായം കൂടുതലാണ്. സുരക്ഷിത നിക്ഷേപമെന്നനിലയില് ആദ്യഗണത്തില്‍തന്നെ ഈ പദ്ധതി പരിഗണിക്കാം. നിശ്ചിത വരുമാനം ഇടവേളകളില് ആവശ്യമുള്ളവര്‍ക്കും പദ്ധതി ഗുണകരമാണ്.\nഅതേസമയം, ഉയര്‍ന്ന സ്ലാബില്(20ശതമാനം മുതല് 30ശതമാനംവരെ)ആദായനികുതി നല്‍കുന്നവര്‍ക്ക് പദ്ധതിയില്‍നിന്നുള്ള നേട്ടം പരമിതമായിരിക്കും, പ്രത്യേകിച്ച് പണപ്പെരുപ്പനിരക്കുമായി താരതമ്യംചെയ്യുമ്പോള്.\nദീര്‍ഘകാല സാമ്പത്തിക ലക്ഷ്യത്തിനായി സുഭാഷ് എസ്‌ഐപി തുടങ്ങിയത് അഞ്ചുവര്‍ഷം ..


ടൂറിസ്റ്റുകളുടെ പറുദീസയായ കൊടൈക്കനാൽ; നമ്മൾ അറിയേണ്ടതെല്ലാം… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ടൂറിസ്റ്റുകളുടെ പറുദീസയായ കൊടൈക്കനാൽ; നമ്മൾ അറിയേണ്ടതെല്ലാം…\nAugust 29, 2018\tLeaveacomment 5,676 Views\nതമിഴ്‌നാട്ടിലെ ദിണ്ടിഗൽ ജില്ലയിലെ ഒരു പട്ടണമാണ് കൊടൈക്കനാൽ. പശ്ചിമ ഘട്ടത്തിൽ നിന്ന് വേർപെട്ട് പളനി മലയുടെ തെക്കേ അറ്റത്ത് സ്ഥിതിചെയ്യുന്ന ഈ പ്രദേശം ഇന്ത്യയിലെ തന്നെ പ്രശസ്തമായ ഒരു മലയോര വിനോദസഞ്ചാര കേന്ദ്രമാണ്. ടൂറിസമാണ് ഈ പ്രദേശത്തെ ശ്രദ്ധാകേന്ദ്രമാക്കുന്നത്. പ്രദേശവാസികളുടെ പ്രധാന വരുമാനമാർഗ്ഗവും ഇതുതന്നെ.\nപ്രകൃതിരമണീയമായ മലകൾ കൊണ്ട് അനിഗ്രഹീതമാണ് ഈ പ്രദേശം. മുനിസിപ്പൽ ഭരണമാണ് ഇവിടെ നിലവിൽ ഉള്ളത്. നീലക്കുറിഞ്ഞി പൂക്കുന്ന അപൂർ‌വ്വം സ്ഥലങ്ങളിൽ ഒന്നാണ് കൊടൈ. എപ്പോഴും കോടമഞ്ഞിനാൽ ചുറ്റപ്പെട്ടു കിടക്കുന്നതിനാൽ കോടൈ കാണൽ എന്ന തമിഴ് വാക്കുകൾ ചേർന്നാണ് കൊടൈക്കനാൽ ഉണ്ടായത് എന്ന് ചിലർ വാദിക്കുന്നു എന്നാൽ കാടിന്റെ സമ്മാനം എന്നർത്ഥമുള്ള തമിഴ് പദങ്ങളിൽ നിന്നാണ് ഇത് രൂപപ്പെട്ടത് എന്നും വാദിക്കുന്നവർ ഉണ്ട്.\nക്രിസ്തുവിന് മുന്ന് 5000 വർഷം പഴക്കമുള്ള ശിലായുഗസംസ്കാരത്തിന്റെ അവശിഷ്ടങ്ങൾ പഴനിമലകളിലെ മറ്റു ഭാഗങ്ങൾ പോലെ കൊടൈക്കനാലും ലഭിച്ചിട്ടുണ്ട്. പർവ്വത വിഹാറിലും പന്നിക്കുണ്ട് ഗ്രാമത്തിലും പ്രാകൃത മനുഷ്യരുടെ വീടുകൾ എന്ന് സംശയം തോന്നിപ്പിക്കുന്ന തൊപ്പിക്കല്ലുകളും ശവസംസ്കാരത്തിനായി ഉപയോഗിക്കുന്ന മുനിയറകളും കാണപ്പെടുന്നു. പിന്നീട് 2000 ത്തോളം വർഷങ്ങൾക്കു ശേഷം പാളയൻ എന്നും പുളിയൻ എന്നുമുള്ള രണ്ടു ആദിവാസി ഗോത്രങ്ങൾ പളനി മലകളിലേക്ക് കുടിയേറി.\nഇവർ പീഡനങ്ങൾ ഭയന്ന് ഒളിച്ചോടി വന്നവരായിരിക്കണം എന്നാണ് ചരിത്രകാരന്മാർ വിശ്വസിക്കുന്നത്. ഇതിൽ പാളയന്മാർ കാട്ടുജാതിക്കാരാണ്. വേട്ടക്കാരായിരുന്ന ഇവർ ഇലകൊണ്ടും പുല്ലുകൊണ്ടുമുള്ള വസ്ത്രങ്ങൾ ആണ് ധരിച്ചിരുന്നത്. കൊടൈക്കനാലിനു 40 കി. മീ. അകലെയുള്ള കുക്കൽ എന്ന സ്ഥലത്തെ ഗുഹകളിൽ അവരുടെ ഗോത്രത്തിന്റെ തെളിവുകൾ കാണാം. പഴങ്ങൾ, തേൻ ചെറിയ വന്യ മൃഗങ്ങൾ എന്നിവയായിരുന്നു പ്രധാന ഭക്ഷണം, തീയുണ്ടാക്കാൻ കല്ലുകളും മറ്റൂം ഉപയോഗിച്ചിരുന്നു.\nപുളിയന്മാർ കൂടുതല്ല് പരിഷ്കൃതരായിരുന്നു. അവരാണ് പ്രത്യേക്ക ചരിവുകളുള്ള ഗുഹാ വാസസ്ഥാനങ്ങൾ ആദ്യമായി നിർമ്മിച്ചതും. പളയന്മാരേക്കാൾ ലളിതമായ ആചാരങ്ങൾ ഉള്ളവരായിരുന്നു അവർ. കൃഷി ചെയ്യുവാനുള്ള വിദ്യ അവർ സ്വായത്തമാക്കിയിരുന്നു. ഈ രണ്ട് ഗോത്രങ്ങളും സന്തോഷത്തോടെയാണ് വളരെക്കാലം കഴിഞ്ഞിരുന്നത്. എന്നാൽ 14 ശതകത്തിന്റെ ആദ്യത്തിൽ കോയമ്പത്തൂർ പീഠഭൂമികളിൽ നിന്ന് കണ്വ വെള്ളാളർ എന്ന കൂടുതൽ ചുറുചുറുക്കും യുവത്വവും കൃഷിയറിയാവുന്നതുമായ വർഗ്ഗങ്ങൾ ഇങ്ങോട്ട് കുടിയേറി. അവർ പുളിയന്മാരെ കീഴ്പ്പെടുത്തി അവരുടെ ഭൂമി കൈവശപ്പെടുത്തുകയും അവരെ അടിമകളാക്കുകയും ചെയ്തു.\n17, 18 നൂറ്റാണ്ടുകളിൽ വിജയനഗര സാമ്രാജ്യത്തിന്റെ അധഃപതനത്തോടെനിരവധി കുടുംബങ്ങൾ കർണ്ണാടകത്തിൽ നിന്നും ഊട്ടി യിലേക്ക് വന്ന പോലെ കൊടൈയിലേക്കും കുടിയേറി. കോളറ, വരൾച്ച എന്നിവ മൂലവും തമിഴ്നാടിന്റെ മറ്റു പ്രദേശങ്ങളിൽ നിന്നും കുടിയേറ്റമുണ്ടായിട്ടുണ്ട്. അങ്ങനെ പളനിമലകളിലെ വെള്ളഗാവിയുൽ ആദ്യത്തെ കുടിയിരിപ്പ് വ്യ്വസ്ഥ നിലവിൽ വന്നു.\nബ്രിട്ടിഷുകാർ ഇന്ത്യയിൽ എന്നും തണുപ്പുള്ള സ്ഥലങ്ങൽ അന്വേഷിച്ചിരുന്നവരാണ്. പ്രധാനപ്പെട്ട മലമ്പാതകൾ നിർമ്മിച്ചതും അവർ തന്നെ. വേനൽക്കാലത്ത് ഇന്ത്യയിൽ ചുട്ടുപൊള്ളുന്ന ചൂട് അനുഭവപ്പെടുന്നതും അക്കാലത്ത് കോളറ, മലേറിയ തുടങ്ങിയ പകർച്ചവ്യാധികൾ പടരുന്നതും അവരെ ഈ ഉദ്യമത്തിന് കൂടുതൽ പ്രേരിപ്പിച്ചിരുന്നു. ഇംഗ്ലണ്ടിനേതു പോലുള്ള കാലാവസ്ഥ വർഷം മുഴുവനും ലഭിച്ചിരുന്നു എന്നത് കൊടൈക്കനാലിനെ കൂടുതൽ ആകർഷകമാക്കി.\nഎന്നാൽ ബ്രിട്ടീഷുകാരല്ല കൊടൈയിൽ ആദ്യം വന്നെത്തിയത്. കുറേ അമേരിക്കൻ മിഷണറി സന്യാസിമാരാണ് 1800 കളിൽ കൊടൈയിലേക്ക് വന്നത്. മധുര ആസ്ഥാനമാക്കി അമേരിക്കൻ മിഷണറി സംഘം അക്കാലത്ത് പ്രവർത്തിച്ചിരുന്നു, വേനൽക്കാലത്ത് അവർക്കിടയിൽ മരണം സാധാരണയായിത്തീർന്നു, ഇതിൽ നിന്ന് രക്ഷനേടാൻ മാർച്ച് മാസം അവസാനമാകുന്നതോടെ കൂടുതൽ തണുത്ത മലയോരങ്ങലിലേക്ക് പോകാൻ അവർ തീരുമാനിച്ചു. അങ്ങനെയാണ് അവർ കൊടൈക്കനാൽ കണ്ടുപിടിച്ചത്.\nഅതിനിടക്ക് ലെഫ്റ്റനൻറ് വാർഡ് (വാർഡ് ആൻഡ് കോണർ) പളനി മലകൾ സർവ്വേ നടത്തി വല്ലഗാവി യിൽ ആദ്യത്തെ കേന്ദ്രം സ്ഥാപിച്ചിരുന്നു. താമസിയാതെ ചെറിയ കുടിയേറ്റക്കാരുടേയും വ്യാപാരികളുടേയും കൂട്ടങ്ങൾ വന്നു തുടങ്ങി. 1845 ഓടെ അമേരിക്കൻ മിഷണറി മാർ മൊത്തമായും വന്നെത്തി. എന്നാൽ അമേരിക്കക്കാർ ബ്രിട്ടീഷുകാരുടെ കുത്തകയായിരുന്ന മലമ്പ്രദേശങ്ങൾ കയ്യടക്കുന്നതിലുള്ള അമർഷം അവർ കാണിച്ചിരുന്നു. എങ്കിലും താമസിയാതെ അവരും ഇവിടേക്ക് എത്തിച്ചേർന്നു തുടങ്ങ്നി. 1879 ല് 75 യൂറോപ്യൻ കുടുംബങ്ങൾ ഇവിടേക്ക് വേനൽക്കാലം ചിലവഴിക്കാൻ വന്നെത്തി. 1883 ആയപ്പോഴേക്കും കൊടൈയിൽ 615 ഓളം സ്ഥിരതാമസക്കാർ ഉണ്ടായി.\n1867ല് അന്നത്തെ മധുരയുടെ കളക്ടർ ആയിരുന്ന സർ. വേയർ കൊടൈക്കനാലിൽ സ്ഥിരതാമസമാക്കാൻ തീരുമാനിച്ചു. അദ്ദേഹമാണ് കൊടൈക്കനാലിലെ തടാകം ഇന്നത്തെ നിലയിൽ ആക്കിയത്. അതിനു മുന്ന് അത് വെറും ചതുപ്പ് പ്രദേശമായിരുന്നു. അദ്ദേഹം വിദേശത്തുനിന്നും നിരവധി പഴവർഗ്ഗങ്ങളും, പുഷ്പഫല സസ്യങ്ങളും കൊടൈക്കനാലിന് പരിചയപ്പെടുത്തിക്കൊടുത്തു. ഇതിനെല്ലാം അദ്ദേഹം സ്വന്തം കയ്യിൽ നിന്ന് ചെലവാക്കിയിരുന്നു. കൊടൈയുലെ പാതകളും പൊതു കെട്ടിടങ്ങളും അദ്ദേഹം പുനരുദ്ധരീകരിച്ചു. അദ്ദേഹം താമസിയാതെ നിരവധി വഞ്ചികളും ബോട്ടുകളും വാങ്ങുകയും ബോട്ട് ഹൗസ് ആരംഭിക്കുകയും ചെയ്തു. താമസിയാതെ കൊടൈയിലെ ഒട്ടുമിക്ക അരുവികൾക്കും വെള്ളച്ചാട്ടങ്ങൾക്കും കാടുകൾക്കും വിദേശ പേർ വന്നു.\nസമുദ്രനിരപ്പിൽ നിന്നും ശരാശരി 2,133 മീറ്റർ ഉയരത്തിലാണ് ഈ പ്രദേശം. കൊടൈക്ക് 2000 ച.കി.മീ. ചുറ്റളവുണ്ട്. 87 കിലോ മീറ്റർ നീളവും 24 കി.മീ വീതിയും ഉണ്ട്. ഏറ്റവും ഉയരം കൂടിയ ഭാഗം വഡരവും മലയാണ്. ഇതിന് 2533 മീറ്റർ ഉയരമുണ്ട്. പളനി മലകൾക്ക് രണ്ടു പ്രത്യേക ഭൂഭാഗങ്ങൾ കാണാം മേൽ പളനിയും കീഴ് പളനിയും. കീഴ്പ്പളനി 1000-1500 മീറ്റർ വരേ ഉയരമുള്ള ഭാഗങ്ങൾ ആണ്. ഈ ഭാഗങ്ങളിലാണ് കാപ്പി, തേയിൽ, പഴങ്ങൾ എന്നിവ കൂടുതലായി കൃഷി ചെയ്തു വരുന്നത്.\nമേൽ പളനി കേരളത്തിന്റെ അതിർത്തിയിലായി വരുമിത് 1500 മുതൽ 2500 മീറ്റർ വരെ ഉയരമുള്ള പ്രദേശങ്ങൾ ആണ്. പ്രധാന കൃഷി വെളുത്തുള്ളി, പിയേഴ്സ്, പ്ലം, പിച്ച് എന്നിവയാണ്, കാടുകളിൽ വന്യ മൃഗങ്ങൾ ധാരാളമായി വസിക്കുന്നു. കാട്ടു തീ പടരുമ്പോൾ ഇവ നാട്ടിലേക്ക് ഇറങ്ങാറുണ്ട്. പില്ലർ റോക്ക് എന്നറിയപ്പെടുന്ന സ്തൂപാകൃതിയിലുള്ള പാറക്കെട്ട് കൊടൈക്കനാലിലെ ഒരു വിശേഷ കാഴ്ചയാണ്. മറ്റൊരു പ്രസിദ്ധ സ്ഥലമായ ആഴമേറിയ ഗുണ ഗുഹകൾ ഇതിന് പുറകിലാണ്.\nവളരെ ഹൃദ്യമായ കാലാവസ്ഥയാണ് കൊടൈയിലേത്. വേനൽക്കാലം തുടങ്ങുന്നത് ഏപ്രിൽ മുതലാണ്. അപ്പോൾ 11നും 19 നും ഇടക്കാണ് താപനില. മഞ്ഞുകാലം നവംബറോടെ ആരംഭിക്കുന്നു. താപനില ഇക്കാലത്ത് പൂജ്യം വരെ താഴാറുണ്ട്. അധിക താപനില 17 ഡിഗ്രിയാണ് മഞ്ഞുകാലത്ത്. മഴക്കാലം കേരളത്തിലേതു പോലെയാണ്. മൺസൂൺ മഴയും തുലാം മഴയും ലഭിക്കാറുണ്ട്. വാർഷികപാതം 165 സെ.മീ. ആണ്. കടുത്ത മഴ കിട്ടുന്നത് ഒക്ടോബർ ഡിസംബർ മാസങ്ങളിലാണ്.\nകവർചിത്രം – Vivek Sadasivan.


ഇഡി അന്വേഷണം രാഷ്ട്രീയ പ്രേരിതം, കോടിയേരിയുടെ മകനായതിനാൽ വേട്ടയാടപ്പെടുന്നു; ബിനീഷ് | ED probe politically motivated, being Kodiyeri Balakrishnan's son; Bineesh at karnataka high court\nഇഡി അന്വേഷണം രാഷ്ട്രീയ പ്രേരിതം, കോടിയേരിയുടെ മകനായതിനാൽ വേട്ടയാടപ്പെടുന്നു; ബിനീഷ്\nകേസ് അടുത്ത ഒക്ടോബര് ഒന്നിന് കോടതി വീണ്ടും പരിഗണിക്കും.\n23 Sep 2021 2:14 PM GMT\nബംഗളുരു: കോടിയേരി ബാലകൃഷ്ണന്റെ മകനായതുകൊണ്ടാണ് താന് വേട്ടയാടപ്പെടുന്നതെന്ന് ബിനീഷ് കോടിയേരി. കര്‍ണാടക ഹൈക്കോടതി കള്ളപ്പണം വെളുപ്പിക്കല് കേസില് ജാമ്യാപേക്ഷ പരിഗണിക്കുന്നതിനിടെയായിരുന്നു ബീനീഷിന്റെ പരാമര്‍ശം. ഇഡി അന്വേഷണം രാഷ്ട്രീയ പ്രേരിതമാണെന്നും കോടിയേരിയോട് ശത്രുതയുള്ളവരുടെ ഗൂഢാലോചനയുടെ ഭാഗമായാണ് തന്നെ കുടുക്കിയതെന്നും ബിനീഷ് കോടിയേരി കോടതിയില് ആരോപിച്ചു.\nതന്റെ അക്കൗണ്ടിലെത്തിയത് ശരിയായ രീതികളിലൂടെയുള്ള കച്ചവടത്തിലെ ലാഭം മാത്രമാണ്. ഈ ഇടപാടുകളില് ആദായ നികുതി കൃത്യമായി അടച്ചതാണ്. എന്നാല് രാഷ്ട്രീയസമ്മര്‍ദ്ദം മൂലമാണ് അന്വേഷണ ഏജന്‍സിക്ക് അത് ബോധ്യം വരാത്തതെന്നും ബിനീഷ് പറഞ്ഞു.\nലഹരി കടത്ത് കെട്ടിച്ചമച്ച ആരോപണം മാത്രമാണെന്നും, കെട്ടിച്ചമച്ച കഥകളാണ് അന്വേഷണ ഏജന്‍സികള് പ്രചരിപ്പിക്കുന്നതെന്നുമാണ് ബിനീഷിന്റെ ആരോപണം. ഡ്രൈവറായ അനിക്കുട്ടനും സുഹൃത്തായ അരുണും തമ്മില് വ്യാപാര ഇടപാട് നടത്തിയിട്ടില്ല. അനികുട്ടന് തനിക്കുവേണ്ടി നിക്ഷേപിച്ചത് ഏഴുലക്ഷം മാത്രമാണ്. അതല്ലാതെ അനികുട്ടന് നടത്തിയ മറ്റ് ഇടപാടുകളൊന്നും തന്റെ അറിവോടെ അല്ലായിരുന്നു എന്നും ബീനീഷ് പറഞ്ഞു. കേസ് അടുത്ത ഒക്ടോബര് ഒന്നിന് കോടതി വീണ്ടും പരിഗണിക്കും.\nഅതേസമയം, കള്ളപ്പണം വെളുപ്പിക്കല് കേസില് ബിനീഷ് കോടിയേരിയുടെ ജാമ്യാപേക്ഷയെ എതിര്‍ത്ത ഇഡി ബിനീഷ് ബിസിനസുകളുടെ മറവില് വ്യാപകമായി കള്ളപ്പണം വെളുപ്പിച്ചുവെന്നാണ് കോടതിയെ അറിയിച്ചത്.\nകേസുമായി ബന്ധപ്പെട്ട് ബിനീഷിന്റെ ഡ്രൈവര് അനിക്കുട്ടനെയും സുഹൃത്ത് അരുണിനെയും ചോദ്യം ചെയ്യാനുണ്ട്. എന്നാലിവരെ പല തവണ വിളിപ്പിച്ചെങ്കിലും ഹാജരായിട്ടില്ല. ഇതില് ദുരൂഹതയുണ്ട്. ബിനീഷിന് വേണ്ടിയുള്ള ബാങ്ക് നിക്ഷേപങ്ങള് നടത്തിയ വ്യക്തിയെന്ന നിലയില് അനിക്കുട്ടനെ ചോദ്യം ചെയ്യേണ്ടത് അനിവാര്യമാണെന്നും ഇഡി കര്‍ണാടക ഹൈക്കോടതിയെ അറിയിച്ചു. കഴിഞ്ഞ വര്‍ഷം ഒക്ടോബറിലാണ് ഇഡി ബിനീഷിനെ അറസ്റ്റ് ചെയ്തത്.


coveed to combat covid: കൊവിഡിനെതിരെ പോരാടാൻ കൊ- വീടുകൾ; കിടിലൻ ആശയവുമായി ലക്ഷ്മി മേനോൻ - covid 19 how to celebrate the lockdown period social entrepreneur lakshmi menon tells you about it | Samayam Malayalam\ncovid 19 how to celebrate the lockdown period social entrepreneur lakshmi menon tells you about it\nകൊവിഡിനെതിരെ പോരാടാൻ കൊ- വീടുകൾ; കിടിലൻ ആശയവുമായി ലക്ഷ്മി മേനോൻ\nRinku Francis | Samayam Malayalam | Updated: Apr 6, 2020, 1:32 PM\n21 ദിവസത്തെ ലോക്ക്ഡൗൺ; വീട്ടിലിരിക്കുന്ന ഓരോ ദിവസവും മറ്റുള്ളവരെ സഹായിക്കുന്നതിനായി കുഞ്ഞൻ വീടിൻറെ മാതൃകയിൽ ബോക്സുകൾ ഉണ്ടാക്കി അതിൽ വ്യത്യസ്തമായ അവശ്യസാധനങ്ങൾ നിറച്ച് മറ്റുള്ളവർക്ക് വിതരണം ചെയ്യുകയാണ് ഈ സംരംഭകയും കൂട്ടുകാരും.\nകൊച്ചി: 21 ദിവസത്തെ ലോക്ക്ഡൗൺ കാലം അൽപ്പം ക്രിയാത്മകമായി വിനിയോഗിക്കാൻ തീരുമാനിച്ചു സോഷ്യൽ എൻട്രപ്രണ‍റായ ലക്ഷ്മി മേനോൻ. വീടുകളിൽ അടച്ചു പൂട്ടിക്കഴിയുന്നത് ഉണ്ടാക്കുന്ന വിരസത മറികടക്കാനും മറ്റുള്ളവരെ സഹായിക്കാനും ലക്ഷ്മി കണ്ടുപിടിച്ചത് കൊവീട് എന്ന വ്യത്യസ്തമായ ആശയമാണ്. സംഗതി എന്താണെന്നോ?\nവീടിൻറെ മാതൃകയിൽ ഉണ്ടാക്കിയ കുഞ്ഞൻ കാ‍ര്‍ഡ് ബോര്‍ഡ് ബോക്സുകളിൽ ചെറുപയർ,മലർ, അവൽ തുടങ്ങിയ വ്യത്യസ്ത സാധനങ്ങൾ നിറച്ച് ലോക്ക്ഡൌൺ കഴിയുമ്പോൾ ആവശ്യക്കാരിലെത്തിക്കുക. ഒരു ദിവസവും ലക്ഷ്മിയും കൂട്ടുകാരും ചേ‍ര്‍ന്ന് ഒരു അവശ്യസാധനമാണ് ഈ ബോക്സുകളിൽ നിറയ്ക്കുക.\nAlso Read: കൊറോണ; വരാനിരിയ്ക്കുന്നത് വലിയ ഭക്ഷ്യക്ഷാമമോ?\nഅനേകര് ബോക്സു നിറയ്ക്കുമ്പോൾ കിട്ടുന്ന വലിയ അളവിലെ ഉത്പന്നങ്ങൾ ആവശ്യക്കാർക്ക് എത്തിച്ചു നൽകും. സംഭാവനകളേക്കാൾ സമ്മാനങ്ങളായി ഇതു മറ്റുള്ളവരിലെത്തിക്കാനാണ് ലക്ഷ്മിയ്ക്കിഷ്ടം. അതുകൊണ്ടു തന്നെ കുഞ്ഞു കൊവീടുകൾ കഴിവതും മനോഹരമാക്കിയിട്ടുണ്ട്.\nwww.coveed.in എന്ന വെബ്സൈറ്റിൽ നിന്ന് കോ വീട് നിർമിയ്ക്കാനുള്ള മാതൃക പ്രിൻറ് ചെയ്തെടുക്കാം. ഈ ബോക്സിൽ കൊള്ളുന്നതിലും അധികം കൊടുക്കാൻ ആഗ്രഹിയ്ക്കുന്നവർക്ക് അതിനും അവസരമുണ്ട്. അവലും മലരുമൊക്കെ ഈ ബോക്സിൽ ഓരോ ദിവസവും നിറച്ച് വിതരണം ചെയ്യാം.\nAlso Read: കൊവിഡ് ബാധിതരെ സഹായിക്കാൻ കൈകോർത്ത് മുകേഷ് അംബാനിയും നിത അംബാനിയും\nലോക്ക്ഡൌൺ മൂലം പ്രതിസന്ധിയിലായവരെ ഉൾപ്പെടെ സഹായിക്കുക കൂടെയാണ് ലക്ഷ്യം. 'കൊവീട് ടു കോംബാറ്റ് കൊവിഡ്' എന്നതാണ് പദ്ധതി. കൊവിഡിനു ശേഷവും റെസിഡൻസ് അസോസിയേഷനുകൾ, സ്കൂളുകൾ, കോളേജുകൾ തുടങ്ങിയവയ്ക്കൊക്കെ മാസത്തിൽ ഒരിക്കൽ എങ്കിലും ഈ പദ്ധതി നടപ്പാക്കാൻ ആകും എന്ന് ലക്ഷ്മി പറയുന്നു.\nഅവരവരുടെ വീടിനു ചുറ്റുമുള്ള ആവശ്യക്കാർക്ക് കോ വീട് മാതൃകയിൽ ആർക്കും അവശ്യസാധനങ്ങൾ എത്തിച്ചു നൽകാം. ലോകത്ത് എവിടെയും ഈ മോഡൽ പരീക്ഷിയ്ക്കാം. നമുക്കൊപ്പം നമുക്കു ചുറ്റുമുള്ളവർക്കായും ഒരു കരുതൽ. അതു വീടുകളിൽ നിന്നു തന്നെ തുടങ്ങട്ടെ. കുട്ടികളെയും കൂടെക്കൂട്ടിയാൽ ലോക്ക്ഡൗൺ കാലത്തെ അവരുടെ വിരസത മാറ്റാം. പങ്കുവെയ്ക്കലിൻറെയും കരുതലിൻറെയും നല്ല പാഠങ്ങൾ അവർക്കു പറഞ്ഞു കൊടുക്കുകയുമാകാം.\nകൊറോണക്കാലത്തെ നൻമയുടെയും കരുതലിൻറെയും ഒക്കെ ഒരു വേറിട്ട മാതൃക കൂടെയാണ് കോവീട്. പ്രളയാനന്തര കാലത്തെ ചേക്കുട്ടിപ്പാവകൾ, വിത്തു പേനകൾ, അമ്മൂമ്മത്തിരി.. ഇവയൊക്കെ ലക്ഷ്മിയുടെ ഏറിയ കയ്യടി നേടിയ ആശയങ്ങളായിരുന്നു.\nആര്‍ട്ടിക്കിള് ഷോലോക്ക്ഡൗണിന് ശേഷം പഴയ സ്വർണാഭരണ വിൽപ്പന കുതിച്ചേക്കും; കാരണം ഇതാണ്\nലക്ഷ്മി മേനോൻ കോ വീട് കൊ-വീട് Lakshmi Menon coveed to combat covid coveed\nWeb Title : covid 19 how to celebrate the lockdown period social entrepreneur lakshmi menon tells you about it\nമലപ്പുറം4വയസുകാരിയെ അമ്മാവൻ പീഡിപ്പിച്ചെന്ന പരാതി വ്യാജം; പിതാവ് അറസ്റ്റിൽ\nകേരളം തൃക്കാക്കരയിൽ മന്ത്രിമാർ ജാതി നോക്കി വീട് കയറുന്നു; ആരോപണവുമായി വിഡി സതീശൻ\nകേരളം ആർക്കാകും 75 ലക്ഷം? വിന് വിന് W 668 ലോട്ടറി ഫലം ഇന്ന് മൂന്ന് മണിക്ക്


നിപ്പാ വൈറസ് ഭീതി അകലുന്നു; ഇന്നലെ ലഭിച്ച 22 പേരുടെ സാമ്പിൾ ഫലങ്ങളും നെഗറ്റീവ്\nHomeNiphaനിപ്പാ വൈറസ് ഭീതി അകലുന്നു; ഇന്നലെ ലഭിച്ച 22 പേരുടെ സാമ്പിൾ ഫലങ്ങളും നെഗറ്റീവ്\nAdmin Monday, June 04, 2018\nകോഴിക്കോട്: ജില്ലയെ ഭീതിയിലാഴ്ത്തിയ നിപ്പാ വൈറസ് ബാധക്ക് ശമനമാകുന്നു. ഞായറാഴ്ച ലഭിച്ച 22 പേരുടെ സാമ്പിള് പരിശോധന ഫലങ്ങളും നെഗറ്റിവാണ്. മാത്രമല്ല, പുതിയ വൈറസ്ബാധ സ്ഥിരീകരണമില്ലെന്നും ആരോഗ്യവകുപ്പ് അറിയിച്ചു.\nഞായറാഴ്ച9പേരെ സംശയത്തിന്റെ പേരില് കോഴിക്കോട് ഗവ. മെഡിക്കല് കോളജ് ആശുപത്രിയില് പ്രവേശിപ്പിച്ചു. ഇവരടക്കം 22 പേര് നിരീക്ഷണത്തിലാണ്. ഇതുവരെലഭിച്ച 223 പരിശോധന ഫലങ്ങളില് 205ഉം നെഗറ്റിവാണ്. പോസിറ്റീവായശേഷം ചികിത്സയിലായിരുന്ന ബീച്ച് ആശുപത്രിയിലെ നഴ്സിങ് വിദ്യാര്‍ഥിനിയുടെയും മലപ്പുറം സ്വദേശിയുടെയും ഫലം നെഗറ്റിവാണെന്ന് കഴിഞ്ഞ ദിവസത്തെ പരിശോധനയില് തെളിഞ്ഞിരുന്നു. ഇവര് സുഖം പ്രാപിച്ചുവരികയാണ്. പനിയെത്തുടര്‍ന്ന് ആശുപത്രിയില് പ്രവേശിച്ച ശേഷം ഹൃദയാഘാതം കാരണം മരിച്ച ബാലുശ്ശേരി താലൂക്ക് ആശുപത്രി താല്‍ക്കാലിക ജീവനക്കാരന് രഘുനാഥിന് നിപ ബാധയില്ലെന്ന് സ്ഥിരീകരിച്ചു. മൃതദേഹം മാവൂര് റോഡ് ശ്മശാനത്തില് സംസ്കരിച്ചു.\nസൂപ്പിക്കട സ്വദേശി സാബിത്ത് ഉള്‍പ്പെടെ 17 പേരാണ് ഇതുവരെ രോഗം ബാധിച്ച് മരിച്ചത്. സംമ്പര്‍ക്ക പട്ടികയില് 75 പേരെ കൂടി ഉള്‍പ്പെടുത്തി. പട്ടികയില് ഇതോടെ 2079 പേരായി. ഇന്ത്യന് കൗണ്‍സില് ഫോര് മെഡിക്കല് റിസര്‍ച്ചിന്റെ ചെന്നൈ ആസ്ഥാനമായ നാഷനല് ഇന്‍സ്റ്റിറ്റ്യൂട്ട് ഓഫ് എപിഡെമോളജിയിലെ വിദഗ്ധര് ഗവ.  ഗെസ്റ്റ് ഹൗസില് മന്ത്രി കെ.കെ. ശൈലജയുമായി ചര്‍ച്ച നടത്തി. ഡോക്ടര്‍മാരായ എ.പി. സുഗുണന്, തരുണ് ഭട്നഗര്, പി. മാണിക്കം, കരിഷ്മ കൃഷ്ണന്, ആരതി രഞ്ജിത്ത് എന്നിവരാണ് സംഘത്തിലുള്ളത്.


| നല്ല മാതാപിതാക്കളാകാം | Mangalam\nFriday, June 21, 2019 Last Updated9Min 34 Sec ago English Edition\nSaturday 16 Feb 2019 03.53 PM\n'' നല്ല അച്ഛനമ്മമാര് ആകാന് ഓരോ മാതാപിതാക്കളും ചില കാര്യങ്ങള് ശ്രദ്ധിക്കണം. ''\nമക്കളെ എങ്ങനെ നേര്‍വഴിക്ക് നയിക്കാമെന്നാണ് മാതാപിതാക്കളുടെയും ചിന്ത. എന്നാല് തങ്ങള് നല്ല മാതാപിതാക്കളാണോ എന്ന് അവര് വിലയിരുത്താറില്ല. മികച്ച രക്ഷകര്‍ത്താവാകുക എന്നത് ഏതൊരു അച്ഛന്റെയും അമ്മയുടെയും സ്വപ്നമാണ്. എന്നാല് ഇതിനുള്ള ശ്രമം പലപ്പോഴും മാതാപിതാക്കള്‍ക്കുതന്നെയോ അല്ലെങ്കില് മക്കള്‍ക്കോ അമിത സമ്മര്‍ദ്ദത്തിന് കാരണമാകാറുണ്ട്. എന്നാല് അധികാരം പ്രയോഗിക്കാതെയോ അമിതഭാരം ചുമക്കാതെയോ ഒരു നല്ല രക്ഷകര്‍ത്താവാകാന് കഴിയും.\nഅത് ചെയ്യരുത്, അവിടെപ്പോകരുത്, അങ്ങനെ ചെയ്യണം... തുടങ്ങി അനവധി വിലക്കുകളാണ് കുട്ടികള്‍ക്ക്. സ്വന്തം കുട്ടിയാണ്, അവന്റെ അല്ലെങ്കില് അവളുടെ സുരക്ഷയെ ഓര്‍ത്ത് നിങ്ങള്‍ക്ക് ആശങ്കയുണ്ടാകും, അത് സ്വാഭാവികമാണ്. എന്നാല് അതിനായി എപ്പോഴും അവരുടെ പിറകേ നടക്കരുത്. ഒരു അതിര്‍ത്തി വരച്ച് അവര്‍ക്ക് സ്വാതന്ത്ര്യം നല്‍കുക. അവരുടെ പാഷന് അനുസരിച്ച് കാര്യങ്ങള് ചെയ്യാന് അനുവദിക്കുക അതാണ് ഉത്തമം.\nഎന്തിന്റേയും അടിസ്ഥാനം സ്വാതന്ത്ര്യമാണ്. ചെറിയ കുട്ടികളെ സംബന്ധിച്ചിടത്തോളം പരിധിയില്ലാത്ത സ്വാതന്ത്ര്യം സ്വര്‍ഗതുല്യമാണ്. കളിപ്പാട്ടങ്ങള് സ്വന്തമായി എടുക്കാനും കളികഴിഞ്ഞ് സൂക്ഷിച്ചു വയ്ക്കാനും ഭക്ഷണം സ്വയം എടുക്കാനും ചിലപ്പോള് പ്ലേറ്റ് കഴുകാന് വരെ തീരെ ചെറുപ്പം തൊട്ട് ചിലര് താല്‍പര്യപ്പെടും. ഉത്തരവാദിത്തമുണ്ടാകാനും സ്വന്തം കാലില് നില്‍ക്കാനും കുട്ടികള്‍ക്ക് എന്നും തുണയാകുന്ന കാര്യമാണിത്. ഏറ്റവും ചുരുങ്ങിയത് സ്വന്തം കാര്യമെങ്കിലും സ്വയം ചെയ്യാന് അവരെ ശീലിപ്പിക്കാം. രണ്ടു വയസ്സാകുമ്പോള് തന്നെ ഇതാരംഭിക്കാം. അവരാല് കഴിയുന്നത് മാത്രം കുട്ടിയെക്കൊണ്ട് ശീലിപ്പിച്ചാല് മതി.\nഅയ്യോ കുഞ്ഞല്ലേ എന്നുകരുതി അതൊന്നും തടയാന് ചെല്ലരുത്. സ്വാതന്ത്ര്യബോധമുള്ള കുട്ടികളുടെ ലക്ഷണമാണ് അത്. വലുതാകുമ്പോള് ആത്മവിശ്വാസം വര്‍ദ്ധിക്കാനും ഉത്തരവാദിത്തം കൂടാനും ഇത്തരം ശീലങ്ങള് ഉപകരിക്കും. അതിന് കുട്ടികളെ പ്രാപ്തരാക്കുക.\nകുട്ടി എന്തു പ്രശ്നം പറഞ്ഞാലും അതിന് ഉടന് പരിഹാരവുമായി ഓടുന്നത് നല്ലതല്ല. സ്വന്തമായി പരിഹാരങ്ങള് കണ്ടെത്താന് കുട്ടികളെ ശീലിപ്പിക്കുക. നിങ്ങള് പ്രതികരിച്ചില്ലെങ്കില് ചിലപ്പോള് അവര് വാശിപിടിച്ച് കരഞ്ഞേക്കാം. എന്നാല് അമ്മയോ അച്ഛനോ മൈന്‍ഡ് ചെയ്യില്ല എന്നു കണ്ടാല് ചില ചെറിയ പ്രശ്നങ്ങള്‍ക്ക് അവര് തന്നെ സ്വയം പരിഹാരം കണ്ടെത്താന് ശ്രമിക്കും. ചെറിയ പ്രായത്തില് തന്നെ കൊച്ചു കൊച്ചു പ്രശ്‌നങ്ങള്‍ക്ക് പരിഹാരം കാണാന് ശ്രമിച്ചാല് വളരുമ്പോള് അവര്‍ക്കുണ്ടാകുന്ന മാറ്റം വലുതായിരിക്കും.\nകുട്ടികളെ അച്ചടക്കത്തോടെ വളര്‍ത്തണം എന്നതില് സംശയമൊന്നുമില്ല. എന്നാല് അച്ചടക്കത്തിന് ഒരു ശിക്ഷയുടെ സ്വഭാവം അരുത്. അത് നെഗറ്റീവ് ഫലമുണ്ടാകും. പല സിനിമകളിലും കടുത്ത ചിട്ടയില് കുട്ടികളെ വളര്‍ത്തുന്നതു കണ്ടിട്ടില്ലേ? ശുദ്ധ മണ്ടത്തരമാണത്. ഒരു ദിവസം രാവിലെ എണീക്കാന് വൈകി എന്നു പറഞ്ഞ് കുട്ടികളെ പൊതിരെ തല്ലുന്നവരുണ്ട്. ഇനിയത് ആവര്‍ത്തിക്കാതിരിക്കാനാണെന്ന ന്യായം പറഞ്ഞാണത്. അതിന്റെയെല്ലാം ദുഷ്ഫലം അവന് വലുതാകുമ്പോഴാണ് ലഭിക്കുക. മറിച്ച് എങ്ങനെ പെരുമാറണം എന്ന് അവന് മാതൃക കാണിക്കുക.\nഎന്ത് കളിയായാലും അവനോ അവളോ തെരഞ്ഞെടുക്കട്ടെ. നിങ്ങള് അവരോടൊത്ത് സ്ഥിരം കളിക്കുന്ന ശീലമുണ്ടാക്കുക. അതിന് നഷ്ടപ്പെടുന്ന സമയത്തെക്കുറിച്ചൊന്നും ഒരു വേവലാതിയും വേണ്ട.\nനിര്‍ബന്ധമായും അച്ഛന് കുട്ടികള്‍ക്കൊപ്പം എന്നും കുറച്ച് സമയം ചിലവഴിക്കണം, ഇത് വളരെ പ്രധാനമാണ്. ഗവേഷണങ്ങള് സൂചിപ്പിക്കുന്നത് അച്ഛനോടൊപ്പം സ്ഥിരമായി വിവിധ കാര്യങ്ങളില് ഏര്‍പ്പെടുന്ന കുട്ടികള് സ്‌കൂളില് മികച്ച രീതിയില് പെരുമാറുന്നുവെന്നാണ്. ഇതുമൂലം പ്രശ്നങ്ങള് ഉണ്ടാകുമ്പോള് അതിനെ നേരിടാനും ഏത് സാഹചര്യത്തോടും പൊരുത്തപ്പെടാനും അവര്‍ക്ക് കൂടുതല് ആര്‍ജ്ജവം ലഭിക്കും.\nതീന്‍മേശയില് ഇരുന്ന് ഭക്ഷണം കഴിക്കുന്ന കുടുംബം, കുട്ടികള് ഭക്ഷണം മുഴുവന് കഴിക്കാതെ എഴുന്നേറ്റ് പോകുമ്പോള് അവരോട് മല്ലിടുന്ന മാതാപിതാക്കള്. സിനിമകളിലെ സ്ഥിരം സീനാണ് ഇത്. എന്നാല് ഇതിന്റെ പേരില് വെറുതെ അവരോട് വഴക്കിടാന് പോകരുത്. പ്ലേറ്റില് ഭക്ഷണം ബാക്കിവച്ച് കുട്ടികള് എഴുന്നേറ്റ് പോകുമ്പോള് വഴക്കുണ്ടാക്കരുത്. ഭക്ഷണം കഴിക്കേണ്ടതിന്റെ ആവശ്യകതയെക്കുറിച്ചും ഭക്ഷണം പാഴാക്കുന്ന ദുശീലത്തെക്കുറിച്ചും സാവധാനത്തില് അവരെ പറഞ്ഞുമനസിലാക്കാം.\nഎത്ര ചെറിയ തുക ആയാലും കുട്ടികളെ അവ സൂക്ഷിച്ച് ശേഖരിച്ച് വയ്ക്കാന് ശീലിപ്പിക്കുക. അല്‍പം മുതിര്‍ന്നാല് ഒരു ബാങ്ക് അക്കൗണ്ട് തന്നെ തുടങ്ങാം. കുട്ടികള്‍ക്ക് സഹായകമായ ഒട്ടേറെ സമ്പാദ്യ പദ്ധതികളും പല ബാങ്കുകളും തുടങ്ങിയിട്ടുണ്ട്. ഇങ്ങനെ ചെയ്യുന്നത് പണത്തിന്റെ മൂല്യം കുട്ടികള്‍ക്ക് മനസിലാക്കി കൊടുക്കാന് സഹായിക്കും. ഒരു പക്ഷേ നിങ്ങളുടെ കുട്ടിക്ക് ജീവിതത്തിലുടനീളം സഹായകരമാകാന് നിങ്ങള് തുടങ്ങിവയ്ക്കുന്ന സമ്പാദ്യ ശീലത്തിലൂടെ സാധിക്കും.\nലക്ഷ്യബോധം കുട്ടികളില് ഉണ്ടാക്കുകയാണ് ഒരു രക്ഷകര്‍ത്താവിന് ചെയ്യാവുന്ന ഏറ്റവും വലിയ കടമ. അതും സ്വന്തം ലക്ഷ്യങ്ങള് അടിച്ചേല്‍പ്പിക്കാതെ കുട്ടിയുടെ താല്‍പ്പര്യത്തിനനുസരിച്ചുള്ള ലക്ഷ്യങ്ങള് തിരിച്ചറിയുക. അതിലേക്കെത്താന് എന്തെല്ലാം ചെയ്യണമെന്ന് കുട്ടിയെ ബോധ്യപ്പെടുത്തുക. ഇതിലൂടെ കുട്ടിയെ ജീവിതത്തില് വിജയിക്കാന് നിങ്ങള്‍ക്ക് സഹായിക്കാനാകും. ഒരിക്കല് ലക്ഷ്യബോധമുണ്ടാക്കാന് സഹായിച്ചാല് പിന്നെയുള്ള വഴി കുട്ടിക്ക് സ്വയം കണ്ടെത്താനുമാകും.\nജനിച്ചു വീഴുമ്പോള്‍ത്തൊട്ട് കുട്ടികള്‍ക്ക് അച്ഛനമ്മമാരുടെ ശബ്ദം കേള്‍ക്കാന് വലിയ ഇഷ്ടമാണ്. നല്ല പുസ്തകങ്ങള് അവര്‍ക്ക് കേള്‍ക്കാന് പാകത്തില് അവരോടൊപ്പം ഇരുന്ന് വായിക്കുക. അത് അവരുടെ ജീവിതരീതി തന്നെ മാറ്റിമറിക്കും. ഇതൊരു നിസ്സാര കാര്യമായി കാണരുത്. പുസ്തകം വായിച്ച് നല്‍കുന്നത് കൊണ്ട് ഗുണങ്ങള് പലതാണ്. കുട്ടികളും മാതാപിതാക്കളും തമ്മില് ഏറെ സമയം ചെലവഴിക്കപ്പെടുന്നു.\nപുസ്തകവായന രണ്ടു പേര് മാത്രം ഉള്‍ക്കൊള്ളുന്ന സമയമായതിനാല് ബന്ധം ദൃഢമാകാനും സഹായിക്കുന്നു. മാത്രമല്ല പഠനത്തിലും കുട്ടികളെ ഇത് ഏറെ സഹായിക്കും. 10 വയസ്സ് വരെയുള്ള കുട്ടികള്‍ക്ക് പുസ്തകങ്ങള് സ്വയം വായിക്കുന്നതിലും മനസിലാക്കാന് എളുപ്പം മറ്റൊരാള് വായിച്ച് നല്‍കുമ്പോഴാണ്. ഇത് കാര്യങ്ങള് മനസിലാക്കിയെടുക്കാനുള്ള കുട്ടികളുടെ കഴിവിനെ പരിപോഷിപ്പിക്കും.


Malayalam News - കേരളം തന്നെ നമ്പർ വൺ; നീതി ആയോഗ് സുസ്ഥിര വികസന സൂചികയിൽ ഒന്നാം സ്ഥാനം നിലനിർത്തി | Kerala is number one Kerala retained the number one position in the Sustainable Development Index of Niti Ayog | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » KERALA IS NUMBER ONE KERALA RETAINED THE NUMBER ONE POSITION IN THE SUSTAINABLE DEVELOPMENT INDEX OF NITI AYOG\nകേരളം തന്നെ നമ്പർ വൺ; നീതി ആയോഗ് സുസ്ഥിര വികസന സൂചികയിൽ ഒന്നാം സ്ഥാനം നിലനിർത്തി\nസുസ്ഥിര വികസനസൂചിക റിപ്പോര്‍ട്ട് ആരംഭിച്ച 2018ല് 69 പോയിന്റ് നേടിയാണ് കേരളം ഒന്നാമതെത്തിയത്. 2019ല് കേരളത്തിന്‍റെ പോയിന്റ് 70 ആയി ഉയർന്നു.\nUpdated: June 3, 2021, 4:39 PM IST\nLast Updated: June 3, 2021, 4:39 PM IST\nന്യൂഡൽഹി: നിതി ആയോഗിന്റെ സുസ്ഥിര വികസന സൂചികയില് (എസ്ഡിജി) ഒന്നാം സ്ഥാനം നിലനിര്‍ത്തി കേരളം. ഹിമാചല് പ്രദേശ് രണ്ടാം സ്ഥാനത്ത് തുടരുകയാണ്. പട്ടികയിൽ ബീഹാര് ആണ് ഏറ്റവും അവസാന സ്ഥാനത്ത്. കേന്ദ്രഭരണ പ്രദേശങ്ങളില് ചണ്ഡീഗഢ് ഒന്നാമത് എത്തി. 79 പോയിന്റാണ് ചണ്ഡീഗഢ് സ്വന്തമാക്കിയത്. കേരളം 75 പോയിന്റ് നേടിയപ്പോൾ ഹിമാചല് പ്രദേശും തമിഴ്‌നാടും 74 പോയിന്റ് വീതം നേടി.\nനിതി അയോഗ് വൈസ് ചെയര്‍മാന് രാജീവ് കുമാര്, സിഇഒ അമിതാഭാ കാന്ത് എന്നിവര് ചേര്‍ന്നാണ് ഇന്ന് സൂചിക പുറത്തിറക്കിയത്. സുസ്ഥിര വികസന സൂചികയില് ഇന്ത്യയുടെ മൊത്തത്തിലുള്ള സ്‌കോര് ആറ് പോയിന്റ് വര്‍ദ്ധിച്ച് 66 ആയി. 2019ല് ഇത് 60 ആയിരുന്നെന്ന് നിതി അയോഗ് വ്യക്തമാക്കി.\nഈ വർഷത്തെ പട്ടികയിൽ ബീഹാറിനെ കൂടാതെ ജാർഖണ്ഡ്, അസം എന്നീ സംസ്ഥാനങ്ങളും ഏറ്റവും താഴെയാണ്. 52, 56, 57 എന്നിങ്ങനെയാണ് യഥാക്രമം ബീഹാര്, ജാര്‍ഖണ്ഡ്, അസം എന്നീ സംസ്ഥാനങ്ങൾക്ക് ലഭിച്ച പോയിന്‍റ്. 2018 മുതലാണ് നിതി അയോഗ് സുസ്ഥിര സൂചിക പുറത്തിറങ്ങാന് ആരംഭിച്ചത്.\nസുസ്ഥിര വികസനസൂചിക റിപ്പോര്‍ട്ട് ആരംഭിച്ച 2018ല് 69 പോയിന്റ് നേടിയാണ് കേരളം ഒന്നാമതെത്തിയത്. 2019ല് കേരളത്തിന്‍റെ പോയിന്റ് 70 ആയി ഉയർന്നു. ദാരിദ്ര്യം തുടച്ചു നീക്കല്, വിശപ്പു രഹിത സംസ്ഥാനം, വിദ്യാഭ്യാസ നിലവാരം, ആരോഗ്യം തുടങ്ങി വിവിധ മേഖലകളില് കേരളം ആദ്യസ്ഥാനങ്ങളില് ഇടംനേടി. ഐക്യരാഷ്ട്രസഭ മുന്നോട്ടു വച്ച സുസ്ഥിരവികസന ലക്ഷ്യങ്ങളെ അധികരിച്ചാണ് നീതി ആയോഗ് റിപ്പോര്‍ട്ട് തയ്യാറാക്കിയത്. 16 വിഷയങ്ങളില് നേടിയ നേട്ടങ്ങള് നീതിആയോഗ് സുസ്ഥിര വികസനസൂചികയില് പരിഗണിച്ചു.\nകേരളത്തിൽ കാലവർഷം ആരംഭിച്ചു\nകേരളത്തിന്റെ തെക്കന് ഭാഗങ്ങളില് കാലവര്‍ഷം ആരംഭിച്ചതായി കേന്ദ്ര കാലാവസ്ഥ വകുപ്പ്. എന്നാല് ആദ്യ ഒരാഴ്ച കനത്ത മഴ പ്രതീക്ഷിക്കുന്നില്ലെന്നും തീവ്രമഴ ദിനങ്ങള് ഉണ്ടാകുമോ എന്ന് മുന്‍കൂട്ടി പറയാന് കഴിയില്ലെന്നും കാലാവസ്ഥ വകുപ്പ് അറിയിച്ചു. ജൂണ് മുതല് സെപ്റ്റംബര് വരെയുള്ള കാലയളവില് 250 സെന്റിമീറ്റര് വരെ മഴയാണ് കിട്ടേണ്ടത്.\nFirst published: June 3, 2021, 4:39 PM IST


ഐഎഎസ് എഴുതിയത് വെറുതെയല്ല; 'പണമാണ് ലക്ഷ്യമെങ്കിൽ ഡോക്ടറായി ഇരുന്നാൽ മതിയായിരുന്നു'; സബ് കലകടർ രേണുരാജ് | Renu Raj About Her Carrier And Vision\nമനോരമ ലേഖകൻ February 11, 2019 12:18 PM IST\nഅഞ്ചുവർഷം മുമ്പ് നടന്ന ഒരു സംവാദം. പങ്കെടുക്കുന്നത് ആ വര്‍ഷം സിവിൽ സർവീസ് പരീക്ഷയിൽ രണ്ടാം റാങ്ക് നേടിയ ഡോ. രേണുരാജും കോളജ് വിദ്യാർഥികളും. പതിവുചോദ്യങ്ങൾക്കിടെ അപ്രതീക്ഷിതമായ ഒരു ചോദ്യം രേണുവിനോട്. ദീര്‍ഘദൃഷ്ടിയുള്ള ചോദ്യം. ഔദ്യോഗിക ജീവിതത്തിൽ രാഷ്ട്രീയം, പണം, അധികാരം തുടങ്ങിയവയുടെ സ്വാധീനമുണ്ടായാൽ എന്തു ചെയ്യും? ചോദ്യം കേട്ടു പതറിയില്ല ഐഎഎസുകാരി. രണ്ടാമതൊന്ന് ആലോചിക്കുകയും ചെയ്തില്ല ഡോക്ടര് കൂടിയായ ആ ചെറുപ്പക്കാരി. സൗമ്യമെങ്കിലും ദൃഡമായ സ്വരത്തില് രേണു പറഞ്ഞു:\n"പണമാണു ജീവിതത്തിലെ ലക്ഷ്യമെങ്കിൽ സ്വകാര്യ ആശുപത്രിയിൽ ഡോക്ടറായി പ്രാക്ടീസ് ചെയ്യുന്നതായിരുന്നു കൂടുതൽ ലാഭകരം. സിസ്റ്റത്തിനൊപ്പം നിൽക്കുകയും വ്യക്തിപരമായ ആദർശങ്ങളിൽ നിന്നു വ്യതിചലിക്കാതിരിക്കുകയുമാണ് എന്റെ മുന്നിലുള്ള വെല്ലുവിളി. ഒരു ദിവസം കൊണ്ടു സമൂഹത്തെ മാറ്റിമറിക്കാം എന്ന അതിമോഹമൊന്നുമില്ല. ഒരു കാര്യം എനിക്കുറപ്പിച്ചു പറയാനാകും, ന്യായമായ ആവശ്യവുമായി എന്റെ മുന്നിൽ എത്തുന്ന ഒരു സാധാരണക്കാരനും അനാവശ്യമായി ഒരു തവണ കൂടി എന്റെ മുന്നിൽ വരേണ്ടി വരില്ല.\nഅഞ്ചുവർഷത്തിനുശേഷവും പ്രസക്തമാണ് രേണുവിന്റെ വാക്കുകൾ; പ്രത്യേകിച്ചും ദേവികുളത്തെ വിവാദസംഭവങ്ങളുടെ പശ്ഛാത്തലത്തിൽ. ഒരു ചെറുപ്പക്കാരിയുടെ ആവേശപ്രകടനം മാത്രമായിരുന്നില്ല ആ വാക്കുകൾ എന്ന് ഇന്നു വ്യക്തമാകുന്നു. തെറ്റിനെ എതിർക്കുകയും നീതിക്കുവേണ്ടി നിലകൊള്ളുകയും പ്രത്യാഘാതങ്ങൾ ചിന്തിക്കാതെ ശരിയ്ക്കൊപ്പം നിലയുറപ്പിക്കുകയും ചെയ്ത ഒരു വ്യക്തിയുടെ ആദർശധീരത. പഠിച്ചിറങ്ങിയകാലത്തെ അതേ തീപ്പൊരിയാണ് താനിന്നും എന്നവർ ഒരിക്കൽക്കൂടി തെളിയിച്ചിരിക്കുന്നു.\nഅപമാനവും ഭീഷണിയും ആക്ഷേപവും ഉണ്ടായാലും സത്യം വിജയിക്കുമെന്നും ആദർശം തിരിച്ചറിയപ്പെടുമെന്നും. അധികാരസ്ഥാനത്ത് അവരോധിക്കപ്പെട്ടാല് വെറും പാവകളും ഏറാന്‍മൂളികളും മാത്രമാണ് ഉദ്യോഗസ്ഥര് എന്ന പഴമൊഴിയെക്കൂടി തെറ്റിക്കുകയാണ് ഡോ.രേണുരാജ് എന്ന യുവ വനിതാ ഐഎഎസുകാരി. അവര് മാത്രമല്ല, പാർട്ടി ഓഫിസിലെ റെയ്ഡിലൂടെ ഭരണപക്ഷ പാർട്ടിയുടെ അപ്രീതിക്കുമുന്നിലും കൂസാതെ നിന്ന ഐപിഎസുകാരി ചൈത്ര തെരേസ മാത്യുവും ആദര്‍ശം തങ്ങള്‍ക്ക് ഷോകേസിലെ ട്രോഫി മാത്രമല്ലെന്ന് അടുത്തിടെ തെളിയിച്ചിരുന്നു. ഇപ്പോഴിതാ രേണുവും. ഈ യുവപോരാളികള്, വനിതകള് തെളിയിക്കുകയാണ് ആദർശധീരത സമൂഹത്തിൽനിന്ന് പൂർണമായും കുറ്റിയറ്റുപോയിട്ടില്ലെന്ന്. പ്രതീക്ഷയ്ക്ക് ഇനിയും വകയുണ്ടെന്ന്. പുതിയ തലമുറയിലെ ഭരണ വർഗ ഉദ്യോഗസ്ഥരിലും നട്ടെല്ലുള്ളവരുണ്ടെന്ന്.\nസബ് കലക്ടർമാരെ നിലം തൊടാൻ അനുവദിക്കാറില്ലാത്തതില് കുപ്രശസ്തി നേടിയ സ്ഥലമാണ് ഇടുക്കി. കഴിഞ്ഞ എട്ടു വർഷത്തിനിടെ ഇവിടെ വന്നുപോയത് 14 സബ് കലക്ടർമാർ. ഏറ്റവുമൊടുവിൽ വി.ആർ. പ്രേംകുമാറിനെ മാറ്റിയപ്പോഴാണ് ഡോ. രേണു രാജ് പുതിയ സബ് കലക്ടറായി കഴിഞ്ഞവർഷം നവംബറിൽ എത്തിയത്. ഭൂമി കയ്യേറ്റങ്ങളും അവയ്ക്കെതിരായ നിലപാടുകളുമാണ് ഉദ്യോഗസ്ഥരുടെ കസേരയിളക്കുന്നത്. ദേവികുളത്തെയും മൂന്നാറിലെയും മറ്റും കയ്യേറ്റക്കാർക്കെതിരെ നിലപാടെടുത്താൽ, ഭൂമാഫിയയ്ക്കുമെതിരെ നടപടിയെടുത്താൽ രാഷ്ട്രീയക്കാർ അവർക്കു സമ്മാനിക്കും സ്ഥാനചലനം എന്ന പ്രതിഫലം. അഞ്ചു ദിവസം മാത്രം സബ് കലക്ടറായി ഇരുന്നവർ പോലുമുണ്ടായിട്ടുണ്ട് ഇടുക്കിയില് എന്നോർക്കുക.\nഅങ്ങനെയൊരു സ്ഥലത്ത് എത്തിയിട്ടും മുൻഗാമികളിൽ നിന്നു പാഠം പഠിച്ച്, സ്വന്തം കസേര സുരക്ഷിതമാക്കുകയല്ല രേണു ചെയ്തത്. പകരം ആദർശത്തിന്റെ വഴിയിൽ ധൈര്യത്തോടെ നീങ്ങാന്. ആ ധൈര്യത്തിലാണ് മൂന്നാറിലെ അനധികൃത നിർമാണങ്ങളെക്കുറിച്ചുള്ള റിപോർടുമായി അവർ മുന്നോട്ടുപോയത്. ആ റിപോര്‍ട് ഇന്നു ഹൈക്കോടതിക്കു മുന്നിലെത്തും. അതിലും ഉണ്ടായിരിക്കും സ്ഫോടനാത്കമായ വിവരങ്ങള്. റവന്യൂവകുപ്പിന്റെ അനുമതി പത്രം ഇല്ലാതെ മൂന്നാർ പഞ്ചായത്ത് പഴയ മൂന്നാറിലെ ബസ് സ്റ്റാൻഡിലുള്ള സ്ഥലത്ത് നിർമിക്കുന്ന വനിതാ വ്യവസായ കേന്ദ്രത്തിന്റെ നിർമാണം നിർത്തിവയ്ക്കാൻ നോട്ടീസ് നൽകിയത് മറ്റൊരു ധീരമായ പ്രവൃത്തി. അതിന്റെ പേരിലാണ് ഒരു ജനപ്രതിനിധിയുടെ ഹീനമായ ഭാഷയിലുള്ള ആക്ഷേപം രേണുവിന്റെ കേള്‍ക്കേണ്ടിവന്നിരിക്കുന്നതും. പക്ഷേ, മാധ്യമങ്ങളും പൊതുസമൂഹവും ഇത്തവണ രേണുവിനൊപ്പം നിന്നു. പ്രതിഷേധത്തിന്റെ ചൂടറിഞ്ഞതോടെ എംഎല്‍എയ്ക്ക് സ്വരം മാറ്റേണ്ടിവന്നിരിക്കുന്നു. മാധ്യമങ്ങളിലൂടെ ഖേദപ്രകടനം നടത്തി തടിയൂരാനാണ് അദ്ദേഹത്തിന്റെ ശ്രമം.\nമുൻപു ജോലിചെയ്ത എറണാകുളം, തൃശൂർ എന്നിവടങ്ങളിൽ നിന്നു വ്യത്യസ്തമായിരുന്നു ഇടുക്കി രേണുവിന്. പക്ഷേ, ഇടുക്കി ജില്ലയിലെ ആദ്യ വനിതാ സബ്കലക്ടർ പല പുരുഷന്‍മാര്‍ക്കും ചെയ്യാന് കഴിയാത്തത് ചെയ്തിരിക്കുന്നു. അനധികൃത നിര്‍മാണത്തിനെതിരെ കണ്ണടയ്ക്കാനാണെങ്കില് എന്തിനാണ് ഉദ്യോഗസ്ഥര് എന്നാണവരുടെ പ്രവൃത്തി നിശ്ശബ്ദമായി ചോദിക്കുന്നതും.\nഅധികകാലമൊന്നുമായിട്ടില്ല ആലപ്പുഴയില് വനിതാ കലക്ടറുടെ ധീരമായ നടപടികളുടെ പേരില് ഒരു മന്ത്രിക്ക് സ്ഥാനം ത്യജിക്കേണ്ടിവന്നിട്ടുണ്ട്. അതേ, ടി.വി. അനുപമ എന്ന കലക്ടറുടെ അന്വേഷണ റിപ്പോർട്ടാണ് അന്ന് കേരള രാഷ്ട്രീയത്തില് കോളിളക്കമുണ്ടാക്കിയത്. തോമസ് ചാണ്ടിയും ബന്ധുവും നിയമലംഘനം നടത്തിയെന്നും ഭൂമി കയ്യേറിയെന്നുമുള്ള കലക്ടറുടെ കണ്ടെത്തൽ ഭരണപക്ഷത്തെ പ്രതിരോധത്തിലാക്കി. മുൻ കലക്ടർ വീണ എൻ.മാധവൻ തുടങ്ങി വച്ച അന്വേഷണം പൂർത്തിയാക്കിയാണ് അനുപമ റിപ്പോർട്ട് നൽകിയത്. ഒടുവിൽ മന്ത്രിയുടെ രാജിയുമുണ്ടായി. അതിനും മുമ്പ് ഭക്ഷ്യ സുരക്ഷാ കമ്മിഷണറായിരിക്കെ സ്വകാര്യ കമ്പനിയുടെ ഉൽപന്നത്തിൽ മായം കണ്ടെത്തിയ പ്രശ്നത്തിൽ കടുത്ത നിലപാടെടുത്തപ്പോഴും അനുപമയെ കേരളം ശ്രദ്ധിച്ചിരുന്നു. വിവാദങ്ങളുടെ അരങ്ങൊഴി‍ഞ്ഞപ്പോള് അനുപമയ്ക്ക് തൃശൂരിലേക്ക് സ്ഥലംമാറ്റമായി. തോമസ് ചാണ്ടിയുടെ കേസ് ഹൈക്കോടതിയില് തുടര്‍ന്നു. നിയമവിരുദ്ധമായി റിസോർട്ടിലേക്കു റോഡ് നിർമിച്ചെന്ന വിജിലൻസ് കേസ് റദ്ദാക്കണമെന്ന ഹർജികൾ അവസാന നിമിഷം പിൻവലിച്ചതിന് തോമസ് ചാണ്ടിയും മറ്റും 25,000 രൂപ വീതം കോടതിച്ചെലവ് കെട്ടിവയ്ക്കണമെന്ന വിധി വന്നത് ഇക്കഴിഞ്ഞയാഴ്ച. ഹർജികൾ പിൻവലിച്ചതിലൂടെ കോടതിയുടെ വിലപ്പെട്ട സമയം പാഴാക്കിയെന്നു വിലയിരുത്തിയാണ് ഉത്തരവ്.\nടി.വി.അനുപമയും ചൈത്ര തെരേസ മാത്യുവും ഇപ്പോള് ഡോ.രേണു രാുജും ശ്രദ്ധാകേന്ദ്രങ്ങളാകുന്നത് ഒരേ കാരണത്തിന്റെ പേരില്. സ്ഥാപിത താല്‍പര്യങ്ങളോടുള്ള വിട്ടുവീഴ്ചയില്ലാത്ത നിലപാടിന്റെ പേരില്. സ്വന്തം കടമയും ഉത്തരവാദിത്തവും മടികൂടാതെ ചെയ്യുന്നതിന്റെ പേരില്. സ്ഥാനം തെറിച്ചാലും ഇല്ലെങ്കിലും തരം താഴ്ത്തപ്പെട്ടാലും ഇല്ലെങ്കിലും അവര് സമൂഹത്തിന് ഒരു സന്ദേശം കൊടുക്കുക കൂടിയാണ്. നന്‍മയിലുള്ള വിശ്വാസം. ആദര്‍ശത്തിലൂന്നിയുള്ള നിലപാടുകള്. എടീ..പോടീ..വിളികളോ അവള്‍ക്കു ബുദ്ധിയില്ലെന്നുള്ള ആക്ഷേപങ്ങളോ അവരെ തെല്ലും ബാധിക്കുന്നില്ല. കാരണം പൊതുസമൂഹം അവര്‍ക്കൊപ്പമാണ്. അവര്‍ക്കുമുന്നില് അനധികൃത കെട്ടിടങ്ങള് തകര്‍ന്നുവീഴുക തന്നെ ചെയ്യും. അഴിമതിവീരന്‍മാര് പുറത്തുപോകേണ്ടിവരും. കാലം പലവട്ടം തെളിയിച്ച ആ സത്യം വീണ്ടും ആവര്‍ത്തിക്കപ്പെടുന്നു.


കേരള കോണ്‍ഗ്രസിലെ തര്‍ക്കം; നിര്‍ണ്ണായക നീക്കവുമായി ജോസ് കെ. മാണി വിഭാഗം\nസംസ്ഥാന സമിതി ഉടന് വിളിക്കണമെന്ന് ആവശ്യപ്പെട്ട് പി.ജെ ജോസഫിന് നിവേദനം നല്‍കി. പാര്‍ലമെന്ററി പാര്‍ട്ടി നേതാവിനെ തെരഞ്ഞെടുക്കുന്നതിന് മുന്‍പ് സമിതി വിളിച്ച് ചെയര്‍മാനെ തെരഞ്ഞെടുക്കണമെന്നാണ് ആവശ്യം\n04 Jun, 2019 at 02:40 AM\nകേരള കോണ്‍ഗ്രസിലെ തര്‍ക്കത്തില് നിര്‍ണ്ണായക നീക്കവുമായി ജോസ് കെ. മാണി വിഭാഗം. സംസ്ഥാന സമിതി ഉടന് വിളിക്കണമെന്ന് ആവശ്യപ്പെട്ട് പിജെ ജോസഫിന് നിവേദനം നല്കി. പാര്‍ലമെന്ററി പാര്‍ട്ടി നേതാവിനെ തെരഞ്ഞെടുക്കുന്നതിന് മുന്‍പ് സംസ്ഥാന സമിതി വിളിച്ച് ചെയര്‍മാനെ തെരഞ്ഞെടുക്കണമെന്നാണ് ഇവരുടെ ആവശ്യം.\nസംസ്ഥാന സമിതി വിളിച്ച് ചെയര്‍മാനെ തെരഞ്ഞെടുക്കാന് പിജെ ജോസഫ് തയ്യാറാകാത്ത സാഹചര്യത്തിലാണ് നാലിലൊന്ന് 127 സംസ്ഥാന സമിതി നേതാക്കള് ഒപ്പിട്ട നിവേദനം പി.ജെ ജോസഫിന് ജോസ് കെ.മാണി വിഭാഗം നല്കിയത്. എം.എല്.എമാരായ റോഷി അഗസ്റ്റിനും എന് ജയരാജും നേരിട്ടെത്തിയാണ് നിവേദനം കൈമാറിയത്.9തിയതിക്ക് മുന്‍പ് പാര്‍ലമെന്ററി പാര്‍ട്ടി നേതാവിനെ തെരഞ്ഞെടുക്കുന്നതിന് മുന്‍പ് സംസ്ഥാന സമിതി വിളിച്ച് ചേര്‍ത്ത് ചെയര്‍മാനെ തെരഞ്ഞെടുക്കണമെന്നാണ് പ്രധാന ആവശ്യം. നേരത്തെ മോന്‍സ് ജോസഫ് വിദേശത്ത് നിന്ന് മടങ്ങി വന്നാലുടന് പാര്‍ലിമെന്ററി പാര്‍ട്ടി യോഗം ചേരുമെന്ന് പി.ജെ ജോസഫ് വ്യക്തമാക്കിയിരുന്നു. എന്നാല് ചെയര്‍മാനെ തെരഞ്ഞെടുക്കാതെ പാര്‍ലിമെന്ററി പാര്‍ട്ടി യോഗം ചേര്‍ന്നാല് പങ്കെടുക്കില്ലെന്ന് ജോസ് കെ.മാണി വിഭാഗം വ്യക്തമാക്കിയിട്ടുണ്ട്.\nനാലില് ഒന്ന് പേര് ഒപ്പിട്ട നിവേദനമായതിനാല് പി.ജെ ജോസഫിന് ഇത് തള്ളിക്കളയാന് സാധിക്കില്ല. തളളിക്കളഞ്ഞാല് തെരഞ്ഞെടുക്ക് കമ്മീഷനെ സമീപിക്കാനാണ് ജോസ് കെ.മാണി വിഭാഗത്തിന്റെ തീരുമാനം. ഇതിനോടകം സംസ്ഥാന സമിതിയിലെ 80 ശതമാനം പേരും ജോസ് കെ.മാണിക്കൊപ്പം നില്‍ക്കുമെന്നാണ് ഇവരുടെ കണക്ക് കൂട്ടല്. സംസ്ഥാന സമിതിയില് തെരഞ്ഞെടുപ്പ് നടത്തിയാല് ജോസ് കെ.മാണിക്ക് ചെയര്‍മാനാകാം. എന്നാല് മറ്റ് കമ്മിറ്റികളില് ഭൂരിപക്ഷമുളള ജോസഫ് വിഭാഗം ചെയര്‍മാന് തെരഞ്ഞെടുപ്പ് സംസ്ഥാന സമിതിയിലേക്ക് കൊണ്ടുവരാന് ആഗ്രഹിക്കുന്നില്ല. ആയതിനാല് സംസ്ഥാന സമിതി വിളിച്ചില്ലെങ്കില് പിളര്‍പ്പ് ഉറപ്പാകുമെന്ന കാര്യത്തില് സംശയമില്ല.